
Syki*) prisiartino prie Jėzaus vienas Rašto 
žinovas ir tarė: “Mokytojau, aš seksiu Tave, kur 
tik Tu eisi“ (Mat 8, 19). Bet kurgi eis Išgany- 
tojas, kad jis neturi žemėje buveinės: “Lzpės tu- 
ri urvų, dangaus paukščiai lizdų, o žmogaus Sū- 
nus neturi kur galvos priglausti"? (8, 20). Visi, 
artėjant vakarui, grįžta į savo židinį: ir Žmonės, 
ir žvėrys. Visi nutraukia savo buvimą pakeliui, 
kad rytoj jį pradėtų vėl iš naujo. Vienas tik Kris- 
tus jo nenutraukia. Jis yra keleivis dieną ir nak- 
ti, todėl negrįžta, nes neturi kur grįžti, dienai 
baigiantis. Kristus žemėje turėjo užeigą, bet jis 
neturėjo namų. Jis neturėjo centro, aplinkui ku- 
rį telktųsi žemiškoji Jo būtis. Kristus niekad ne- 
buvo namie, bet visados pakeliui. 

Ar kitoks tad galėjo būti ir “antrasis Kris- 
tus"? Tiesa, šv. Pranciškus turėjo tėvų namus 
Asyžiaus mieste. Juose jis užaugo ir subrendo. 
Tačiau, pasiryžęs sekti didžiuoju Karaliumi, jis 
savo tėviškę paliko, o antrosios nesusikūrė. Jis 
norėjo sekti Kristumi, kur tik jis eis. Bet kadan- 
gi Išganytojas neturėjo kur eiti, tai tuo pačiu ir 
šv. Pranciškaus kelias žemėje pasidarė benamio 
kelias. Šiuo atžvilgiu Asyžiaus šventasis buvo 
taip pat nuostabiai panašus į Kristų; panašus ne 


*) Pastaba. šis straipsnis yra ištrauka iš Ant. Macei- 
nos studijos apie šv. Pranciškų Asyžietį, pavadin- 
tos SAULĖS GIESMĖ, kurią Amerikoje leidžia prel. 
Pranciškus Juras, spausdina Tėvų Pranciškonų 
spaustuvė Brooklyne. Knyga turi keturis skyrius: 
1. šv. Pranciškus gamtoje, 2. Šv. Pranciškus ir 
turtas, 3. šv. Pranciškus tarp žmonių, 4. šv. Pran- 
ciškus su Dievu, ir apima per 400 pusl. — Kokio 
pobūdžio yra ši nauja Maceinos knyga, skaitytojai 
kaip tik ir patirs iš čia dedamo vieno skyrelio. 

— Red. 


tik tuo, kad neturėjo savo namų, bet visų pirma 
tuo, kad tiek savo paties, tiek savo brolių gyve- 
nimą pastatė ant keleiviškumo principo. Tai bu- 
vo daug daugiau, negu tik pratęsti neturtą į pa- 
statų sritį ir neturėti vad. nekilnojamosios nuo- 
savybės. Visi kiti vienuoliai taip pat neturi na- 
mų. Nekilnojamojo turto jie taip lygiai yra išsi- 
žadėję, kaip ir kilnojamojo. Tačiau jie gyvena 
namuose, o kaikurie, sakysime, benediktinai, net 
visam amžiui yra prie vienos buveinės pririšti, 
būdami pasižadėję nesikilnoti iš vietos į vietą. 
Tuo tarpu šv. Pranciškus norėjo, kad broliai iš 
viso neturėtų jokių namų ir jokios buveinės ne 
tik nuosavybės, bet ir paties gyvenimo prasme. 


Išsinuomojęs!) iš benediktinų apirusią Por- 
ciunkulės koplytėlę ir ją susitaisęs, šv. Pranciš- 
kus įrengė šalia jos sau pačiam ir savo broliams 
būstą: nusipynė iš žabų pirkelę, apkrėtė ją mo- 
liu ir apdengė šakoiis bei lapais; šiaudiniai čiu- 
žiniai buvo lovų vietoje; plika žemė buvo sykiu 
stalas ir kėdės; žalumynai aplinkui sudarė vie- 
nuolyno tvorą. Tai buvo pranciškoniškasis luogo, 
locus, gyvenamoji vieta, turinti pagal aiškią šv. 
Pranciškaus valią būti pavyzdžiu visiems būsi- 
miesiems brolių “namams"' (plg. Spec. perf. 209). 
Bendruomenei didėjant, didėjo ir trobelių skai- 
čius. Bet visos jos buvo pastatytos pagal aną pir- 
mykšti “planą". Visos jos buvo iš molio ir žabų. 
Kitose vietovėse, sakysime, Carceri, Ponte Co- 
lombo arba Alverno kalne, nė to nebuvo: ten 
broliai gyveno olose arba po medžiais. Šio savo 
nusistatymo neturėti namų šv. Pranciškus taip 


1) Benediktinai šią koplytėlę iš tikro buvo šv. Pranciš- 
kui padovanoję, bet šventasis jos niekad nelaikė sa- 
va nuosavybe ir kasmet siųsdino vienuoliams krepšį 
žuvų kaip nuomą už jos naudojimą. Tuo būdu jis 
nenorėjo turėti savų net Dievo Namų. 

griežtai laikėsi, kad kai sykį Asyžiaus miestas 
pastatydino broliams mūrinį namą, šventasis 
pats savo rankomis griebėsi jį griauti ir jau bu- 
vo nuardęs dalį stogo, kai įsikišo miesto atstovas, 
pastebėdamas, kad jis naikinąs miesto nuosavy- 
bę. Tada šv. Pranciškus paliko ją ramybėje. 


Nenuostabu todėl, kad jo broliai, išauklėti 
keleivinėje dvasioje, net supratimo neturėjo, kas 
yra vienuolynas pastatų prasme. Eidami į sveti- 
mas šalis skelbti Evangelijos, jie apsistodavo 
raupsuotųjų prieglaudose, rūsiuose arba apleis- 
tose bažnyčiose. Atvykęs į Eufratą, brolis Jorda- 
nas buvo gyventojų paklaustas, ar nenorėtų, kad 
miestas jam pastatytų vienuolyną. Šisai atsakė: 
“Aš nežinau, kas yra tasai jūsų vienuolynas'. Bet 
jei norite, pastatykite mums namelį arti vandens, 
kad galėtume nusiplauti kojas? (Joergensenas). 
Kaip šie naujieji “vienuolynai" turi atrodyti ir 
kokiomis sąlygomis jie turi būti steigiami, nu- 
brėžė pats šv. Pranciškus, kai jam, dėl akių ligos 
esant Siennoje, kažkoks ponas Bonaventūra pa- 
siūlė žemės sklypą. Visų pirma, kalbėjo šventa- 
sis šiam geradariui, broliai turį imti žemės tik 
tiek, kad “visados pasiliktų neturtingi ir duotų 
gerą pavyzdį, kuriam mes esame kiekvienu at- 
veju įpareigoti“. Toliau, broliai neturį imti “že- 
mės nuosavybėn, bet gyventi kaip svetimšaliai ir 
svečiai". Jie turį kreiptis į vietos vyskupą ir pra- 
šyti palaiminimo darbui pradėti. Gavę leidimą 
steigti vienuolyną, jie neturį mūryti aplinkui 
sklypą augštos sienos, bet tik apsodinti jį žalu- 
mynų tvorele. Nameliai turį būti “iš molio ir 
medžio". Broliai turį “statyti tik mažas bažnytė- 
les, bet ne didžiulius pastatus'' ir nesiteisinti rei- 
kalu sakyti žmonėms pamokslų, "nes didesnis yra 
nusižeminimas, jei mes Dievo žodį skelbiame sve- 
timose bažnyčiose“ (Spec. perf. 258-59). 


Reikalas neturėti savos buveinės šv. Pran- 
ciškaus dvasioje buvo toks jautrus, jog kai sykį 
vienas brolis jam pasakė “aš ateinu iš tavo ce- 
lės", šventasis nebenorėjo ja daugiau naudotis. 
Jam buvo tiesiog nepakenčiama turėti žemėje sa- 
vą pastogę. Štai kodėl jis, piešdamas mažesniojo 
brolio idealą, šalia kitų brolių, kaip Bernardo de 
Guintavalle, ištikimo neturtui; Leono, tiesaus ir 
skaistaus; Masseo, protingo ir iškalbaus; Rufino, 
pamaldaus ir dievobaimingo, — įtraukė ir brolį 
Liucidą, kadangi šisai niekur negalėjo ilgiau pa- 
būti, kaip vieną mėnesį. Pabuvęs ilgiau ir paju- 
tęs, kad prisiriša prie gyvenamosios vietos, jis 
tuojau ją palikdavo ir keldavosi kitur, sakyda- 
mas: “Mūsų buveinė yra danguje“ (Joergense- 
nas). Šis brolio Liucido polinkis kilnotis kaip tik 
ir išreiškė vieną iš šv. Pranciškaus kuriamos 
bendruomenės idealinių bruožų. Idealus mažes- 
nysis brolis “turėjo nenustigti vietoje", kaip ir 
brolis Liucidas. 


Šie pavyzdžiai rodo, kad šv. Pranciškus ne 
tik vengė didelių pastatų, prabangiai įrengtų bu- 
tų ar apstatytų kambarių, bet kad jis iš viso ne- 
norėjo žemėje turėti pastovios buveinės. Mieliau- 
sia jam būstinė buvo kalnų ola, pagaminta ne 

žmogaus rankomis, bet dovanota Viešpaties Ap- 
vaizdos apsiginti nuo oro negandų. Todėl savo 
testamente jis ir rašė: “Tegul saugojasi broliai 
priimti bažnyčias, gyvenamus namus ir visa ki- 
ta, kas tik bus jiems statoma, jei tai neatitiktų 
šventojo neturto, kurį esame reguloje pasižadė- 
ję; jie tegali tenai sustoti, kaip ateiviai ir kelei- 
viai''. Šiuo nuostatu šventasis nurodė savotišką 
namų reikšmę žmogaus egzistencijoje. Namai 
yra kažkas daugiau, negu tik turtas, sakysime, 
maistas, drabužiai, įrankiai. Namai yra aprėžta 
žemės erdvė, kurioje žmogus įsitaiso gyventi. 
Šiuo atžvilgiu jie daro krikščioniui ypatingos 
itakos, kurią šv. Pranciškus laikė nesuderinama 
su tobulu Evangelijos vykdymu. Todėl jis namų 
vengė, tiesiog jų bijojo, nes juose jautė įsikūni- 
jusį savotišką krikščioniškosios egzistencijos gun- 
dymą. Nauja pranciškonų bendruomenė turėjo 
namų išsižadėti ir tuo būdu šį gundymą pergalėti, 
vesdama savo buvimą žemėje ne namie, bet užei- 
goje. Eiti iš užeigos į užeigą, būti svetimšaliu ir 
keleiviu turėjo būti pranciškoniškas gyvenimo 
būdas būstinės atžvilgiu. — Koks tad yra šitasai 
namų gundymas? Ką reiškia namai krikščioniš- 
kojoje būtyje? Kokia prasmė glūdi šv. Pranciš- 
kaus apsisprendime už nuolatinį buvojimą užei- 
goje? Trijų Šventraščio pavyzdžių sklaida padės 
mums į šiuos klausimus atsakyti. 

Užmušęs savo brolį Abelį ir Dievo pažymė- 
tas prakeiksmo ženklu, Kainas išėjo į platų pa- 
saulį ir “pasistatė miestą, praminęs jį savo sūnaus 
Henocho vardu“ (Gen 4, 17). Šis miestas kaip 
tik ir buvo pati pirmoji žmonijos sodyba. Užmuš- 
tasis Abelis buvo, pasak Apreiškimo, “avių ga- 
novas" (Gen 4, 2) arba, etnologiškai kalbant, 
klajoklinės - nomadinės kultūros pirmatakas. O 
šios kultūros atstovai pastovių namų neturi. Jie 
gyvena palapinėse, nes reikalas nuolatos kilno- 
tis su bandomis, jieškant vis naujų ganyklų, ne- 
leidžia jiems prisirišti prie vienos vietos ir pa- 
stoviai įsikurti. Todėl ne Abeliui, bet Kainui te- 
ko pirmajam pasistatyti namus ir žmogų apgy- 
vendinti aprėžtoje erdvėje. Be abejo, šis jo žy- 
gis gal būtų buvęs didelis laimėjimas žmonijos 
išsivystymui, jeigu jo pagrinduose nebūtų slypė- 
jęs nuodėmingas pasipriešinimas Dievui. Kodėl 
Kainas pasistatė miestą, vadinasi, pastovių na- 
mų sodybą? Ne todėl, kad apsigintų nuo darga- 
nos ar šalčio: šis namų vaidmuo buvo reikalin- 
gas ir tolimam Kaino palikuoniui Jabeliui, kuris 
tačiau nutraukė savo prosenio tradicijas ir virto 
“palapinėse gyvenančiųjų ir ganovų tėvu“ (Gen 
4, 20), vadinasi, nuėjo Abelio pėdomis. Taip pat 
ne dėl to, kad pastovūs namai padarytų žmogų 
ūkiškai stipresni: nomadinės kultūros atstovai 
arba gyvulių augintojai, neturį pastovių namų, 
yra apskritai turtingesni, negu žemės dirbėjai 
arba matriarchatinės kultūros atstovai (plg. Gen 
13, 6-7). Taigi ne klimatinės ar ekonominės są- 
lygos paragino Kainą pasistatyti pastovią buvei- 

turėjo palikti pirmykštį savo užsiėmimą. Jis tu- 
rėjo liautis buvęs žemdirbys ir turėjo imtis kaž- 
ko kito. Pats Viešpats jam nurodė naująjį kelią: 
“Tu būsi tremtinys ir klajoklis žemėje" (Gen 4, 
12). Jokios pastovios buveinės, jokio artimesnio 
sąlyčio su žeme jis ateityje nebegalėjo turėti. 
Jis buvo pasmerktas keltis iš vietos į vietą, o kad 
galėtų išmisti, turėjo griebtis gyvulių auginimo 
ir virsti avių ganovu, kaip anksčiau Abelis. Gal 
šituo pasmerkimu Dievas kaip tik ir norėjo, kad 
Kainas toliau tęstų užmuštojo brolio pradėtą kla- 
joklinės kultūros gyvenimą, kad jis perimtų Abe- 
lio pareigas, jo darbą ir jo uždavinius. Prasidė- 
jęs žmonijos skyrimasis į dvi pagrindines kul- 
tūras — į gyvulių augintojus ir žemdirbius — 
Kaino brolžudyste buvo sustabdytas. Kiek iš 
Šventojo Rašto matyti, tik šeštojoje kartoje po 
Kaino Jabelis vėl pradeda nomadinę kultūrą, 
virsdamas, kaip sakyta, palapinėse gyvenančiųjų 
ir ganovų tėvu. Gal todėl Dievas ir liepė Kainui 
būti klajokliu, kad Abelio palikimas būtų pra- 
testas ir kultūrinis žmonijos pasiskirstymas ne- 
būtų nutrauktas. Kiekvienu tačiau atveju, jeigu 
Dievas turėjo ir kitokį tikslą, Kainas buvo įsa- 
kytas keisti ligšiolinę savo gyvenimo linkmę. Tai 
buvo jam bausmė už jo įvykdytą brolžudystę. 
Tačiau šią bausmę Kainas prisiėmė be gai- 
lesčio. Savo gyvenimo pakaitą jis pergyveno ne 
kaip logišką išvadą iš savo kaltės, bet kaip vir- 
šinę naštą; ne kaip atgailą, bet kaip prievartą, 
kuria reikia kuo greičiausiai nusikratyti. Tiesa, 
Dievo liepiamas, jis iškeliavo “į rytus nuo Fo- 
jaus" (Gen 4, 16). Bet čia pat Apreiškimas pa- 
"Stebi, kad kai tik gimė jo sūnus Henochas, Kai- 
nas “pasistatė miestą" ((4, 17). Kitaip sakant, 
jis nutraukė savo klajones ir virto sėsliu gyven- 
toju. Žemdirbiu jis, be abejo, nepasidarė. „Siuo 
atžvilgiu Dievo prakeikimas pasiliko galiojąs. 
Bet Kainas pagrindo naują kultūros tipą, kuri 
etnologijoje yra žinoma kaip amatų ir menų pra- 
dininkė. Tai liudija ir Šventasis Raštas sakyda- 


mas, kad Kaino palikuonis Jubalis “buvo tėvas 
tų, kurie groja stygomis ir vamzdeliais? (4, 21), 
0 kitas palikuonis Tubalkainas “buvo geležies 
kalėjas“ (4, 22). Prie žemės Kainas nebegrįžo. 
Naujasis išsilaikymo šaltinis jam buvo žmogaus 
rankų dirbiniai ir dvasios gabumų objektyvavi- 
Mas menų pavidalu. Tai buvo naujas dalykas, 
ligi tol negirdėtas žmonijos istorijoje. Tačiau šis 
naujas pragyvenimo šaltinis, šis naujas gyveni- 
mo būdas kilo ne iš Dievo valios, bet kaip tik iš 
Jo paskirties paneigimo. Pasistatydamas miestą 
lr sustabdydamas savo keliones, Kainas vietoje 
dieviškosios valios pabrėžė bei įvykdė savąją, 
kaip ir anas legendinis Prometėjus. Pirmoji Kai- 
no sodyba buvo Dievo paskirtos bausmės atme- 
tumas. Viešpats ji skyrė būti tremtiniu bei pabė- 
gėlių žemėje. Tuo tarpu jis apsistojo vienoje vie- 
toje ir įsitvirtino savo paties pasistatytuose na- 
muose. Namai Kainui buvo savęs atpirkimo prie- 
monė. Jie turėjo atsistoti atgailos vietoje ir išva- 
duoti jį iš kaltės. Tai buvo žmogaus atsakymas 
į Dievo nurodytą kelią; nuodėmingo žmogaus, 
kuris tačiau neprašo pasigailėti, bet griebiasi sa- 
vo paties rankų padaro, kad atsipirktų nuo įvyk- 
dytos kaltės. Pirmasis žmonijos miestas arba pir- 
moji pastovi žmonių sodyba buvo sykiu ir pirmo- 
ji regima išraiška to nuostabaus įvykio, kada 
žmogus atsitraukia nuo Dievo ir pradeda eiti sa- 
vu keliu. Gal todėl šis trečiasis kultūrinio žmo- 
nijos pasiskirstymo tipas ir yra etnologijoje lai- 
komas bedievišku: jame esama gausiai magijos 
ir burtų, bet jame nėra Dievo. Pats augščiausias 
sprendėjas čia yra žmogus, pasivergęs gamtos 
galias ir jomis naudojąsis saviems reikalams. Ne- 
reikia beveik nė priminti, kad šis pirmykštis kai- 
niškasis kultūros tipas kaip tik ir yra gyvas mo- 
derniojoje mūsų civilizacijoje. 

Antrasis pavyzdys yra Babelio bokštas. Jis 
buvo taip pat klajoklinės kultūros žmogaus šun- 
kelis. Atkeliavę iš Rytų, šios kultūros atstovai 
“rado Sennaaro šalyje lygumą ir joje apsistojo" 
(Gen 11, 2). Be abejo, jiems buvo aišku, kad čia 
jų klajonės nesibaigs, kad netrukus vėl reikės 
kilti ir žygiuoti tol'au, nes, bandoms gausėjant, 
ganyklų greitai pritruks. Vis dėlto prieš išsi- 
skirstydami, šie žmonės ryžosi nuostabiam dar- 
bui: “Pastatykime miestą ir bokštą, kurio vir- 
šūnė siektų dangų ir skelbtų mūsų vardą, kai iš- 
sisklaidysime žemėje" (11, 4). Koks tad turėjo 
būti šio miesto ir bokšto skelbimas? Ką jis tu- 
rėjo pasakoti apie jį stačiusius žmones? Ne ką 
kita, kaip tai, kad jis yra Sennaaro gyventojų 
valios išraiška paneigti klajoklinį savo buvimą. 
Šį miestą ir bokštą Sennaaro nomadai statė, kaip 
ir Kainas, ne kūniniam ar ūkiniam reikalui, nes 
patys jame gyventi nesirengė. Jie norėjo ji tik 
išmūrinti ir paskui išsiskirstyti. Tačiau bokštas 
turėjo pasilikti ir liudyti jų pastangas pastoviai 
žemėje įsitaisyti. Pasilikęs bokštas turėjo būti 
centras, į kurį kryps jų dvasia, apie kurį patirs 
būsimosios kartos, kuris amžinai bylos pasakose 
ir padavimuose. Ir šis centras bus čia, žemėje: 
tolimoje Sennaaro šalyje; jis bus šiapus, bus pa- 

siekiamas, apčiuopiamas, regimas. Tiesa, jo vir- 
šūnė sieks dangų, bet ne tam, kad jo laiptais bū- 
tų galima patekti į anapus, o tiktai tam, kad 
žmogus parodytų Dievui, galįs dangų pasiekti ne 
tik Jo malone, bet ir savo paties galia. Vis dėlto 
šio bokšto papėdė bus stipriai atsirėmusi į žemę. 
Jis tvirtai stovės, nes bus skirtas liudyti šiapusi- 
nę žmogaus būtį. Babelio bokštas, kaip ir Kai- 
no sodyba, buvo žmogaus atsakymas Dievui į Jo 
kvietimą klajokliniu gyvenimu reikšti tremtiniš- 
kąją žmogaus būseną žemėje; atsakymas neigia- 
mas, nes Sennaaro nomadai nenorėjo būti trem- 
tiniai šioje tikrovėje. Jie norėjo būti pastovūs 
šio pasaulio gyventojai. O negalėdami to įvyk- 
dyti praktiškai, jie mėgino išreikšti savo valią 
bent simboliškai dangų remiančio bokšto pavi- 
dalu. Tačiau Viešpačiui nepatiko toksai sumany- 
mas, todėl jis sumaišė Sennaaro gyventojų kal- 
bą, ir šie išsiskirstė po žemę, “liovęsi miestą sta- 
te (11726) 

Šie du pavyzdžiai rodo, kad pastovi buveinė 
žemėje yra atsiradusi kaip išraiška žmogaus pa- 
sipriešinimo Dievui. Namų pamatuose yra įmū- 
ryta prometėjiška idėja. Todėl ir Aischilo Prome- 
tėjus, Hefaisto prikaltas prie uolos dėl neklus- 
numo Dzeusui, giriasi, esą, prieš jį žmonės “ne- 
mokėję pasinaudoti nei plytomis, nei rentiniais 
šviesiems namams statyti'“'.?) Namai esą jo išra- 
dimas: jis išmokęs žmonių giminę gyventi ne ur- 
vuose, “kaip knibždančios skruzdėlės“, bet pa- 
stoviose sodybose su visu kultūriniu jų turtu. 
Prometėjaus pagyros prasmingai prisijungia prie 
Kaino ir Sennaaro klajoklių žygių ir tik dar la- 
biau paryškina mintį, kad žmogus apsigyveno 
pastoviuose namuose tada, kai pasijuto esąs že- 
mėje nebe pabėgėlis ar svetimšalis, bet čiabuvis. 
Tai yra išvada, aiškiai plaukianti iš minėtų abie- 
jų pavyzdžių. Pats Apreiškimas namus — Kai- 
no sodybą ir Babelio bokštą — laiko priešginy- 
be klajokliniam žmogaus buvimui. 


Pažiūrėkime tačiau, ką mums sako trečiasis 
pavyzdys. Jau minėjome Kristaus atsakymą į 
Rašto žinovo pasisiūlymą sekti Juo, kur tik Jis 
eis: “Žmogaus Sūnus neturi kur galvos priglaus- 
ti" (Mat 8, 20). Tai yra nepaprasti žodžiai. Jais 
Išganytojas nori nurodyti, kad Jis neturi namų, 
vadinasi, neturi pastovios buveinės ir kad todėl 
Juo sekti reiškia taip pat jos neturėti arba jos 
išsižadėti, jeigu ji buvo anksčiau įsisteigta. Ki- 
taip sakant, sekti Kristumi reiškia nuolatos būti 
pakeliui. Sekimas Kristumi yra iš esmės keleivi- 
nis žmogaus buvimas žemėje. 


Bet šitoje vietoje mums kaip tik ir kyla 
klausimas: kodėl Kristus neturėjo namų? Juk 
argi jis nebuvo žmogus pačia tikriaus'a ir giliau- 
sia šio žodžio prasme? Argi jis neprisiėmė mūsų 
prigimties ir mūsų likimo? O kas gi yra žmoniš- 
kesnio, kaip namai? Kas yra žmoniškesnio, kaip 
turėti savą židinį, į kurį grįžtama pasilsėti, susi- 
telkti, pamąstyti ir pasimelsti? Gyvenimas šalia 


2) Prikaltasis Prometėjus, 48 p. Kaunas 1937. 

namų žmogų iš tikro perkelia, augustiniškai kal- 
bant, į buvimą lauke: išblaško jį, atitraukia nuo 
jo paties, panardina į masę ir tuo būdu daugiau 
ar mažiau nuasmenina. Buvodamas šalia namų, 
žmogus niekad neišauga į didelę asmenybę. As- 
meniniam subrendimui reikia vienatvės ir tylos. 
ramybės ir susikaupimo. Namai visa tai kaip tik 
ir teikia. Jie yra erdvė, kur žmogus suranda pats 
save, kur jis susivokia savo paskirtyje ir savo 
uždaviniuose. Kiek pasaulis užgožia žmogų ko- 
lektyvine savo sąmone, tiek namai aštrina as- 
meninę jo sąmonę. Štai kodėl tiek pedagogikos, 
tiek asketikos pastangos eina ne pasaulio, bet 
namų linkme. Žmogui reikia buveinės, nes jam 
reikia gyventi pačiame savyje. Mūsų dienų šū- 
kis “kiekvienam asmeniui atskiras butas, kiek- 
vienai šeimai atskiras namas" yra pagrįstas ne 
ūkiniais, bet psichologiniais ir moraliniais moty- 
vais. 


Ir vis dėlto Kristus neturėjo namų. Vis dėlto 
Jis buvo nuolatinis keleivis. Norėdamas susitelk- 
ti ir pasimelsti, jis grįždavo ne į namus ir net 
ne į savo celę, bet eidavo į kalnus arba į tyrus, 
vadinasi, į gamtą. Prieš pradėdamas išganomąjį 
savo veikimą Palestinoje, jis išbuvo dykumoje 
net keturiasdešimtis dienų bei naktų, pasninkau- 
damas ir melsdamasis (plg. Mat 4, 2). Kodėl? — 
I šį klausimą atsakykime kitu: ar galime įsivaiz- 
duoti Kristų, turintį namus? — Ne! Kristus — 
namų savininkas yra kažkokia keista, beveik 
piktžodžiaujanti savoka, tokia pat, kaip ir Kris- 
tus, turįs žmoną ir apsuptas vaikų būrio. Visi 
šie dalykai yra savyje geri. Visi jie yra nenuo- 
dėmingi, o, priešingai, paties Dievo pašvęsti. Vis 
dėlto taikomi Kristui, jie apreiškia kažką, kas 
mus supurto ligi gelmių. O jeigu taip, tai namai 
nėra jau toks žmogiškas dalykas, kaip mums iš 
sykio atrodo. Kristus juk yra žmogaus pirma- 
vaizdis. Žmogiškumas Jame yra pasiekęs pačią 
muūsosios būties pilnatvę ir virtęs kiekvienam iš 
mūsų idealu. Bet štai, namai kaip tik nesideri- 
na su šiuo idealų. Mes negalime jų įjungti į žmo- 
giškąją pilnatvę, kuria yra Kristus. Mums yra 
vis'škai suprantama, kad Kristus valgė ir gėrė, 
dirbo ir ilsėjosi, mokėsi ir mokė, pasninkavo ir 
meldėsi, dalyvavo vestuvėse, draugavo su nusi- 
dėjėliais, kentėjo ir mirė. Tačiau mes tučtuojau 
vejame nuo savęs mintį, kad Kristus būtų galė- 
jęs turėti namus. Ne, Kristus negalėjo turėti na- 
mų! Ir ši negalimybė yra tokia stipri, jog jos 
sušvelninti nepajėgia jokia namų teikiama žmo- 
gui palaima: nei jų galia sutelkti žmogų savy- 
je, nei jų pagalba asmenybei bręsti, nei apsau- 
ga Nuo pasinėrimo minioje. Visos šios turimos 
namų vertybės nepriartina jų prie idealinio žmo- 
giškojo buvimo, kaip jis yra mums apreikštas 
Kristuje. Kitaip sakant, namuose šalia jų gerųjų 
savybių glūdi kažkas, kas juos padaro svetimus 
tobulam žmogaus buvimui žemėje. Dar daugiau, 
namuose glūdi kažkas, kas ši tobulą buvimą kaip 
tik iškreipia, pssuka jį netikra linkme ir teikia 
Jam klaidingų bruožų. Namai yra kažkokio gun- 
dymo resima apraiška. Jie yra dviprasmiai, kaip 


GIOTTO (1267-1337) 


„ir turtas. Todėl Kristus buvo ne tik elgeta išsi- 
laikymo prasme, bet ir keleivis buvojimo pras- 
me. Jis tvartelyje gimė ir užeigoje gyveno. O 
atsiminę, kad pirmoji pastovi žmonijos buveinė 
buvo Kaino pastatyta, suprasime, kodėl Kristus 
negalėjo tokios buveinės turėti. Kristus atėjo ne 
tam, kad Kaino žygį pateisintų ir įtvirtintų, bet 
kad žmoniją nuo jo išvaduotų; ne kad Babelio 
bokštą užbaigtų, bet kad jo ir pėdsakus žemėje 
užtrintų. 
3 

Krikščionybė vadina žmogų keleiviu: homo 
viator. Be abejo, tai yra simbolinis posakis. Ta- 
čiau jis gerai išreiškia žmogiškąją būseną žemė- 
je. Sukurtas pagal Dievo paveikslą bei panašu- 
mą, žmogus slepia savyje nuostabią dialektiką: 
kaip kūrinys jis yra aprėžtas ir reliatyvus; kaip 


04 


šV. PRANCIšKUS 


Dievo paveikslas jis yra begalinis ir nieku nepri- 
pildomas, kadangi savimi reiškia begalinį Dievą. 
Savo tikrovėje žmogus yra toks menkas, jog pats 
Viešpats ji yra pavadinęs dulke, lemdamas jam 
dulke ir virsti (plg. Gen 3, 19); lėmimas, kurį 
mums Bažnyčia primena kiekvieną Pelenų tre- 
čiadienį. Savo galimybėse žmogus tačiau yra toks 
didis, jog turi galios į Dievo padarus (plg. Ps 8, 
7), yra Jo giminės (plg. ApD 17, 29), pasidarys 
panašus į Jį, nes regės Jį taip, “kaip Jis yra" (1 
Jon 3, 2) ir todėl atrodys esąs labiau dievas, ne- 
gu žmogus, kaip šią galimybę apibūdina Romos 
katekizmas: “Potius dii guam homines videan- 
tur" ir kaip ją prasmingai pakartoja Goethės 
Mefistofelis, vadindamas žmogų “mažuoju pasau- 
lio dievu". Šitoji tad tikrovės ir galimybės prieš- 
ginybė ispaudžia savotiškų bruožu ir visai Žmo- 

gaus egzistencijai žemėje. Iš vienos pusės žmo- 
gus kaip kūrinys yra priverstas paisyti šio pa- 
saulio sąlygų, prie jų derintis, jausti jo veiklai 
nurodomas ribas ir šiose ribose pasilikti. Iš ki- 
tos pusės kaip Absoliuto paveikslas jis niekad 
nesusitaiko su tuo, kas yra jam duota arba kas 
yra jo paties laimėta. Jis visados eina vis toliau 
ir siekia vis daugiau. Kiekvieną valandą jis sten- 
giasi peržengti savo tikrovę. Žmogaus egzisten- 
cija žemėje yra nuolatinis peržengimas ir to, kas 
yra šalia jo, ir to, kas yra jame pačiame. Žmo- 
gus yra iš esmės save ir pasaulį peržengianti būty- 
bė. Gabriel Marcel teisingai atkreipia mūsų dė- 
mesį į tai, kad šis linkimas visa peržengti neturi 
nieko bendro su prigimtuoju išsivystymu arba 
evoliucija, kuri valdo kitas būtybes ir kuriai 
žmogus, kiek jis yra gamtos padaras, taip pat 
yra palenktas.?) Evoliucija visados eina aprėžto 
ir pasiekiamo tikslo linkui. Dar daugiau, šis tiks- 
las jau glūdi išsivystančioje būtybėje: evoliucija 
jį tik išplėtoja ir apreiškia. Todėl išsivystanti bū- 
tybė greitai pasiekia savo kelio galą ir sustoja. 

"Tuo tarpu žmogaus pastanga peržengti savo 
tikrovę niekados nesibaigia, nes ji kyla ne iš jo 
prigimtyje esančių gamtinių užuomazgų, bet iš 
pačios metafizinės jo sąrangos būti Absoliuto pa- 
veikslu, vadinasi, Dievą savyje nešti ir Jį reikšti. 
Šv. Povilo posakis, kad Dievas yra taip “netoli 
nuo kiekvieno mūsų“, jog “Jame mes gyvename, 
judame ir esame" (ApD 17, 28), kaip tik ir iš- 
reiškia ypatingą Žmogaus santykį su savo Kūrė- 
ju. Žmoguje glūdi ne tik polinkis išvystyti pri- 
gimtąsias savo galias, gautas gimimo keliu, bet 
sykiu ir kitas žymiai gilesnis polinkis — susi- 
jungti su savo Pirmavaizdžiu, su savo Originalu, 
kurio paveikslas jis yra. Gamtinių galių evoliu- 
cija padaro žmogų išsivystančia būtybe ir sukuria 
jam žemiškąją tikrovę — fizinę ir psichinę. Me- 
tafizinių galimybių vykdymas padaro žmogų 
peržengiančia būtybe, nes šias galimybes žmo- 
gus gali žemėje vykdyti, bet jis negali jų įvyk- 
dyti, vadinasi, negali virsti tokiu, kad visiškai 
sutaptų su savo Pirmavaidžiu ir Jį tobulai iš- 
reikštų. Šis galutinis ir tobulas įvykdymas yra 
Viešpaties malonė, ne žmogaus pastangų vaisius, 
todėl pažadėtas tik anoje tikrovėje. Tik baigties 
būsenoje — in statu termini — metafizinės gali- 
mybės virs mūsąja tikrove ir sukurs mums tik- 
rąją mūsų būtį. O kol esame šiapus, tol tik eina- 
me šių galimybių įvykimo linkui, tol jas vykdo- 
me tik iš dalies, tik netobulai, nes čia niekad vi- 
siškai neapsireiškia tai, “kas būsime" (1 Jon 3, 
2). Šioje žemėje mes esame visados tik pakeliui 
Zina. 

Tai ir yra anoji keleivinė žmogaus būsena, 
apie kurią kalba krikščionybė. Mes būname pa- 
keliui ne tik laiko prasme, kad kinta mūsų kū- 
nas, mūsų sielos gyvenimas, mūsų pažiūros ir 
nusistatymai; ne tik erdvės prasme, kad mes pa- 
čiu savo organizmu nesame, kaip gyvuliai, pri- 
rišti prie vienos erdvės, bet turime prieš akis vi- 


3) Plg. Homo viator, 6 p. Paris 1944, 

są pasaulį ir todėl nuolatos keičiame savo gyvė- 
namąją vietą; bet, svarbiausia, metafizinės mū- 
sų sąrangos prasme, kad nešame savyje Absoliu- 
tą ir todėl negalime nurimti tol, kol Jis mumyse 
visiškai tobulai apsireikš ir kol mes patys virsi- 
me Jo transparentu. Kol mes kaip Viešpaties pa- 
veikslas nesame sutapę su savo Originalu, tol 
mūsų egzistencija yra nerami pačia savo esme: 
mes virpame lyg kompaso adatėlė, nerandanti 
šiaurės poliaus. šv. Augustinas šį žmogaus neri- 
mą išreiškė žinomu posakiu: “Tu mus sukūrei 
sau, ir mūsų širdis bus tol nerami, kol ras poil- 
sio Tavyje".4) Tai nėra tik viršinių gyvenimo są- 
lygų sukeltas nepasitenkinimas. Žmogus yra ne- 
ramus ne todėl, kad jam negera žemėje, bet to- 
dėl, kad žemė nėra jo būties pirmavaizdis. Jam 
todėl ir negera, kad čia jis yra svetimas pačia 
metafizine savo sąranga ir paskirtimi. Žemė yra 
tik žmogaus praėjimas. Čia jis niekur nesustoja 
ir prie nieko neprisiriša. Nerimas stumia jį vis 
toliau ir toliau. Ne žemiškosios negerovės gim- 
do šį nerimą, bet, priešingai, šis esminis nerimas 
padaro žemę negerą, svetimą, žmogaus nepaten- 
kinančią, todėl reikalingą nuolatinio keitimo, 
pertvarkymo, peržengimo. Nerimas yra egzisten- 
cinė žmogaus keleiviškumo apraiška. Jis yra 
ženklas, kad žmogus būna pakeliui. Ir juo labiau 
ši keleivinė žymė prasiskverbia į jo sąmonę, juo 
jis darosi savyje neramesnis, o iš viršaus maiš- 
tingesnis. Juo labiau tada auga jame nepasiten- 
kinimas visu tuo, kas šioje tikrovėje esti suku- 
riama ar laimima. Keleivinis žmogaus pobūdis 
neleidžia jam jokių šios žemės pavidalų laikyti 
tikrais, pastoviais ir galutinais. Štai kodėl G. 
Marcel ir teigia, kad “galimas daiktas, jog pa- 
stovi žemiškoji tvarka negali būti įsteigta, jei 
žmogus turi aštrią keleivinės savo būsenos są- 
monę"*) O kadangi jis šią sąmonę visados turi 
— pastangos nužudyti ją dirbtinėmis priemonė- 
mis yra nesėkmingos, — tuo pačiu žemiškasis gy- 
venimas ir yra visados pusiau chaotiškas, nes ar- 
dyti sena ir siekti kas kartą naujo yra amžinas 
žmogaus “užsieėmimas"'“). 


4) Confessiones 1, 1. 

5) Homo viator, 213 p. 

“) Keleivinis žmogaus pobūdis neišnyksta nė netikėji- 
mo atveju. Priešingai, jis tik dar labiau paaštrėja, 
nors ir chaotiška forma. Atmesti anapus reiškia pa- 
simesti šiapus. Dievo kaip savo kelionės tikslo pa- 
neigimas pačios kelionės nesunaikina: žmogus ke- 
liauja ir toliau, bet tokiu atveju jis nežino, kur jis 
keliauja. Todėl netikinčiojo žmogaus žemiškasis bu- 
vimas pasidaro akla kelionė, kelionė užrištomis aki- 
mis; kitaip sakant, ėjimas ne į tikslą, bet sukioji- 
masis aplinkui patį save, nes aklieji visados eina 
ratu. Tokio žmogaus nerimas nėra nė kiek mažes- 
nis, negu tikinčiojo. Bet jis neturi objekto. Jis pa- 
silieka tiktai viduje kaip sunkus akmuo, kaip slo- 
gutis, kaip neperskverbiama tamsa. Dabartinio žmo- 
gaus dvasios maišatis, apsireiškianti visose gyveni- 
mo srityse, pradedant filosofija ir baigiant politika, 
kaip tik ir yra šitokio ateistinio keleiviškumo ap- 
raiška; keleiviškumo, netekusio krypties, tikslo ir 
objekto. 


= 


k Kas tad įvyksta, kai žmogus įsitaiso pasto- 
vlą žemėje buveinę miesto, bokšto ar namų pa- 
vidalu? — Viršine savo išvaizda namai yra, be 
abejo, medžiaginis dalykas. Tiesiogine savo pa- 
skirtimi jie tarnauja mūsų kūnui. Tačiau tuo, 
kad jie pririša žmogų prie vienos vietos, kad ver- 
čia jį nuolatos grįžti į tą pačią erdvę, kad sulai- 
ko jo dėmesį nuo neaprėžtų tolių — visu tuo na- 
mai peržengia grynai medžiagines sritis ir įgyja 
gilios dvasinės prasmės. Savo pagrinduose namai, 
kaip sakėme, yra metafizinis ir religinis dalykas. 
Palapinė klajoklinės kultūros žmogui yra tiktai 
užuovėja, tik priedanga nuo lietaus ar saulės 
Palapinėje jis tiktai slepiasi arba ilsisi. Tuo tar- 
pu sesliams gyventojams namai jau yra tėviškė: 
juose jie gyvena. Čia atsiranda židinys su savo 
padargais, papuošalais ir šventenybėmis. Čia ku- 
riasi meilė, gema bei auga vaikai, vyksta šeimos 
šventės, esti garbinami dievai. Namuose žmogus 
susikuria savo egzistencijos erdve. Todėl namai 
nera tiktai medžiaginė erdvė, tiktai vieta kūnui. 
Ne, namai yra apskritai viso žmogiškojo buvimo 
erdvė, kurioje vyksta mūsų būtis, kurioje ji 
skleidžia savo galimybes, bręsta, auga, kinta, ga- 
lop miršta. Bet kadangi ši erdvė yra aprėžta ir 
pastovi, ji šių bruožų savaime įspaudžia ir mū- 
sų būčiai. Pastovią buveinę žemėje įsitaisęs žmo- 
gus nebėra toks pat, koks buvo anksčiau, šios 
buveinės neturėdamas. 

Namai visų pirma užsklendžia žmogaus bū- 
ties atvirumą. Grįždamas iš pasaulio į namus ir 
užsitrenkdamas paskui save priebučio duris, 
žmogus užsitrenkia jas ir savo paties būčiai. Ap- 
sigyvenimas keturiose namų sienose yra savos 
begalybės išsižadėjimas. Būdamas Absoliuto pa- 
veikslas, žmogus, kaip sakėme, yra neaprėžtas 
savo galimybėse. Jam niekur nėra esminių sie- 
nų, į kurias jis principialiai atsidaužtų ir kurių 
negalėtų peržengti bent savo viltimi. Platus pa- 
saulis, skirtas jam Viešpaties kaip jo buvimo erd- 
vė, yra šio neaprėžtumo, šios galimos begalybės 
regima išraiška. Dievas pastatė žmogų gyventi ne 
namuose, bet pasaulyje. Pirmykštė žmogiškojo 
buvimo erdvė, išėjusi iš paties Kūrėjo rankų, 
buvo visas kosmas. Tuo tarpu žmogus šį kosminį 
plotą susiaurino ligi namų aslos, apstatė Ją S1e- 
nomis, uždengė ją lubomis ir pats apslgyveno 
šioje ankštoje erdvėje. Argi tai nereiškia savo 
neaprėžtybės išsižadėjimo? Įsikurti namuose yra 
tas pat, kas ir atsisveikinti su neapreplamals pa- 
saulio toliais ir tuo pačiu su absoliutinėmis sa- 
vo galimybėmis. Tai yra nuslysti į grynųjų Vieš- 
paties kūrinių plotmes, pamirštant, kad mes esa- 
me ne tik kūriniai, bet kartu ir Kūrėjo paveiks- 
lo nešėjai; vadinasi, ne tik menki ir užuovėjos 
reikalingi, bet sykiu ir neaprėžti savyje. Todėl 
kiekvienas žmogaus aprėžimas, vistiek ar JIS 
įvyktų laiko, erdvės, medžiagos ar dvasios pavl- 
dalu, yra simbolinė pastanga sulyginti pa 
gyvuliu, nes tik gyvulys yra aprėžtas ir įstatytas 
į siaurą erdvę; taip labai aprėžtas, kad net savo 
kūno pačia sąranga yra prle šiOS erdvės amžinai 


pririštas. Be abejo, žmogus tokio kūninic įjungi- 
mo Į erdvę neturi ir negali turėti. Vis dėlto sa- 
vanoriškai apsistodamas tarp keturių sienų ir į 
namų sklypeli perkeldamas savo ebzistenciją, jis 
prirlša save prie erdvės dvasine prasme ir iš 
Dievo paveikslo nešėjo augštybių nusileidžia į 
paprastų Viešpaties padarų eiles. Šiuo atžvilgiu 
namai yra simbolinė savęs aprėžimo išraiška. 

„ Bet kaip tik todėl jie ir susikerta su metafi- 
zine Žmogaus sąranga; susikerta todėl, kad ši są- 
ranga yra atvira, tuo tarpu namai mėgina ją už- 
sklęsti. Namai kyla iš žmogaus noro padaryti sa- 
ve kitokį, negu Kūrėjas yra sumanęs. Štai kodėl 
augščiau ir sakėme, kad namų pagrinduose glūdi 
prometėjiška mintis. Kai žmogus nebenori būti 
Dievo begalybės nešėjas bei reiškėjas, kai jam 
igrįsta neužmatomi toliai ir nuolatinis atvirumas, 
tada jis palieka palapinę ir statosi namus. Tačiau 
tai yra ne išsilaikymo sąlygų būtinybė, o vidinio 
dvasios pakitimo ženklas. Namai yra išraiška be- 
galybės baimės. Jie yra pastanga nuo begalybės 
pabėgti, nuo jos užsidaryti ir į jos kvietimą ne- 
atsakyti. Štai kodėl graikai, sirgę begalybės bai- 
me, taip labai garbino namus, kad jų išradimą 
Prometėjus net laikė vienu iš savo didžiųjų nuo- 
pelnų žmonijai. O kas gi yra Homero “Odisėja", 
jeigu ne didžiulė namų apologija ir sykiu žmo- 
gaus atsisveikinimas su klajokline savo būsena? 
Dešimtį metų daužosi Odisėjas po tolimų marių 
plotus, bet jo dėmesys vis grįžta į Itaką, kur sto- 
vi jo namai ir kur jo grįžtančio laukia ištikima 
Penelopė. Namai yra įkūnytas žmogaus mostas 
pasaulinei erdvei: atsisveikinimo mostas, dėl to 
metafizinis savo esme ir religinis savo prasme. 

Būdami aprėžta erdvė, namai neigia žmo- 
gaus begalybę. Būdami pastovi erdvė, jie neigia 
keleivinį žmogaus pobūdį. Keliauti, sakėme, yra 
žmogaus likimas, nes šioje tikrovėje nėra nieko, 
kuo žmogus galėtų save pripildyti ir todėl nu- 
rimti. Vienas tik Absoliutas gali žmogų kaip savo 
paveikslą patenkinti. Tačiau Absoliuto žemėje 
mes nepasiekiame ir su Juo nesutampame. Todėl 
visą laiką esame neramūs ir keleiviai savo gelmė- 
se. Erdvės keitimas yra tik simbolis šios metafi- 
zinės žmogaus kelionės Dievo linkui. Tačiau šis 
simbolis yra labai prasmingas ir žmogui turi ne- 
paprastos svarbos. Jis regimu būdu išreiškia tai, 
kas neregimai glūdi pačioje mūsų prigimtyje. 
Keliaudami erdvėje, mes prisipažįstame keliaują 
savo esmėje. Neapsistodami jokioje žemės vieto- 
je, mes teigiame savo neapsistojimą prie jokio 
aprėžto bei reliatyvaus dalyko. Galimas daiktas, 
kad kaip tik šioje erdvės keitimo reikšmėje glū- 
di priežastis, kadėl žmonijos istorijoje tik tos tau- 
tos išliko monoteistinės, kurios vedė klajoklinį 
gyvenimą. Nuolatinis jų kilnojimasis iš vietos i 
vietą susiderino su metafiziniu žmogaus polin- 
kiu neįsikurti pastoviai šioje tikrovėje ir todėl 
neleido joms pamiršti savo Kūrėjo, iškeičiant Jį 
į pasaulio apraiškų ar savo paties padarų kultą. 
Tuo tarpn sėslios tautos — matriarchatinės ir to- 
temistinės virto politeistinėmis.  Apsistojimas 
vienoje vietoje paneigė metafizinį žmogaus Kelei- 

viškumą ir tuo pačiu padarė, kad Dievas sės- 
liam žemės gyventojui buvo nebe transcendenti- 
nis, gyvenąs anapus dangaus skliauto, bet esąs 
šiapus ir reiškiąsis gamtos jėgų bei gyvenimo 
įvykių pavidalais. Namai ir politeizmas yra su- 
sije tarp savęs, kaip šaltinis yra susijęs su ište- 
kančia iš jo srove. Politeizmas yra namų išsisklei- 
dimas religinėje srityje. 


Tai yra būdinga ne tik sėsliosios kultūros 
tautoms, bet ir kiekvienam žmogui, įsitaisiusiam 
pastovią buveinę žemėje. Kiekvienas namų sa- 
vininkas yra sėslus žmogus, ir kiekvienas sės- 
lus žmogus objektyviai yra svetimų dievų gar- 
bintojas; svetimų ta prasme, kad transcendenti- 
nis Viešpats čia yra padaromas netikras, nutrau- 
kiant Jį į keturias sienas. Kiekvienas namų die- 
vas turi romeniškųjų penatų dvasios ir tuo pa- 
čiu nera krikščioniškasis Dievas. Kurdamas na- 
mus ir juose apsistodamas, ne pats Žmogus ke- 
LKauja Dievo linkui, bet Dievą atkeliaudina pas 
save. Namai yra keleivinio žmogaus pobūdžio iš- 
sižadėjimas. Tai simbolinė išraiška pastangų pa- 
silikti šioje tikrovėje ir ją vienintelę laikyti sa- 
vo tėviške. 

Šie tad namų esmėje glūdi bruožai — susi- 
kirtimas su žmogaus begalybė ir su keleivinių 
jo apsprendimuų — kaip tik ir padaro juos sa- 
votiška kliūtimi krikščioniškojo tobulėjimo ke- 
lyje. Krikščioniškasis žmogus niekad neturi pa- 
miršti, kad jis yra Viešpaties paveikslo nešėjas, 
vadinasi, slepiąs savyje absoliutinių galimybių, 
ir kad žemės gyvenime jis nieku negali būti pa- 
sotintas, vadinasi, yra nuolatiniame kelyje į ana- 
pus. Todėl visa, kas šią savos begalybės ir savo 
keleiviškumo sąmonę silpnina arba neigia, nesi- 
derina su krikščioniškuoju gyvenimo būdu. Be 
abejo, nevienas krikščionis subjektyviai nejau- 
čia prieštaravimo religinei savo būsenai, jeigu 
įsikuria namuose. Tačiau šis subjektyvus nejau- 
timas dar anaiptol nepanaikina objektyvinės 
namų prasmės. Objektyviai svarstomi, namai yra 
ir pasiliks apsirėžimo ir žemiškojo apsistojimo 
simbolis. Galima naudotis šiuo simboliu ir ne- 
jaust prieštaravimo tarp jo reikšmės ir savos 
nuotaikos. Mūsų gyvenime tokios nedarnos pa- 
sitaiko labai daug. Tačiau pakanka krikščioniui 
paaštrinti savo sąmonę, pakanka pasiklausti, ko- 
dėl Kristus vis dėlto neturėjo namų, ir šis ne- 
darnumas pasirodo visu savo sunkiu svoriu. Tuo- 
met atsiskleidžia šio simbolio vidus, ir žmogus 
paregi, kiek jis yra svetimas krikščioniškajam 
savo keliui. 


Šv. Pranciškus kaip tik ir buvo vienas iš tų, 
kurie krikščioniškąją sąmonę turėjo nuostabiai 
aštrią ir kurio dvasioje žemiškieji dalykai buvo 
atvėrę simbolines savo gelmes. Jis nesustojo prie 
daiktų paviršiaus, bet regėjo pačią giliausią jų 
prasmę. Todėl ir namus jis pergyveno ne tik 
kaip žmogaus kūno apsaugą nuo šalčio, karščio, 
lietaus ar vėjo; ne tik kaip poilsio vietą, bet sy- 
kiu ir kaip žmogaus prisirišimą prie tos pačios 
erdvės, kaip jo sustojimą kelyje į dangiškojo Te- 

vo buveines. Ir ši pastaroji prasmė jam buvo 
daug svarbesnė, negu namų teikiama žmogui pa- 
rama. Apsistojimas savuose namuose jam reiškė 
nutolimą nuo Evangelijos, nes juk Kristus netu- 
rėjo kur galvos priglausti; neturėjo todėl, kad 
vykdė tobulą žmogiškąjį (ne tik dieviškąjį) bu- 
vimą, kuriame kelionė Dievo linkui yra pagrin- 
dinis sudedamasis pradas. Kristus — namų sa- 
vininkas yra nebe Kristus, vadinasi, nebe tobu- 
las Žmogus, nebe mūsų Pirmavaizdis, bet pa- 
prastas zmogus, nusilenkęs žemės pagundai ir 
pasidavęs jos vilionėms. Nuosekliai tad ir šv. 
Pranciškus, apsisprendęs visur ir visados sekti 
Kristumi, atsisakė turėti pastovią buveinę, kad 
ne tik vidumi, bet ir viršiniu savo gyvenimo 
būdu pasiliktų keleivis ir tuo būdu panaikintų 
aną nedarną, kuri atsiveria tarp metafizinio žmo- 
gaus apsprendimo keleiviškumui ir jo įsitaisymo 
savuose namuose. 

Šiuo atžvilgiu Asyžiaus šventasis yra dide- 
lis įspėjimas mūsų laikams. Turbūt, niekad žmo- 
niją nebuvo apsėdusi tokia stipri aistra turėti 
namus, kaip šiandien. Kiekvienas, kas tik gali, 
stengiasi įsikurti pastovioje ir nuosavoje buvei- 
nėje. Valstybiniu ir net tarptautiniu mastu yra 
organizuojama butų statyba. Tiesa, šis įkarštis 
turi pagrindo todėl, kad du karai sunaikino daug 
gyvenamųjų namų, o žmonių skaičius per tą lai- 
ką žymiai paaugo. Žmonėms pasidarė ankšta gy- 
venti žemėje. Vis dėlto, nepaisant šio pasiteisini- 
mo, aistra namams yra tokia pat didelė ir tuose 
kraštuose, kurie nekariavo arba karo audros ne- 
buvo tiesioginiu būdu paliesti. Ir šių kraštų gy- 
ventojai stengiasi pabėgti nuo klajoklinio savo 
gyvenimo, statydamiesi namus ir juose kuo pa- 
togiausiai įsirengdami. Šios tad aistros prasmė 
neišsisemia tiktai ekonominiu reikalu. Ji glūdi 
kažkur giliau, būtent, moderninio žmogaus nu- 
sikrižime nuo anapus ir jo atsigrižime visa jėga 
į šiapus. Aistra namams yra psichologinis atsa- 
kymas į metafizinį anapusinės tikrovės paneigi- 
mą. Kai žmogus nebežvelgia į dangiškojo Tėvo 
buveines, tuomet jis pradeda stropiai kurtis že- 
mės buveinėse. Namai yra dangaus buveinių pri- 
dengimas nuo žmogaus dvasios akių. 

Tačiau prieš šį bedievišką moderninio žmo- 
gaus stropumą stoja benamis Pranciškus kaip 
benamio Kristaus šauklys. Savo pavyzdžiu jis 
mums skelbia, kad pastovi buveinė žemėje nesi- 
derina su tikruoju Evangelijos vykdymu, kaip su 
juo nesiderina kūno aprūpinimas ir turėjimas 
turto; kad žmogus, tikrai ir ištikimai sekdamas 
Kristumi, ne tik savo dvasia, bet ir savo kūnu 
turi būti keleivis, neturįs kur galvos priglausti; 
kad mūsų buveinės turi būti tik užeigos, bet ne 
pastovūs namai. Priešais aistrą namams šv. Pran- 
ciškus stato kelionės ilgesį kaip tikro krikščio- 
niškojo gyvenimo išraišką. Ir modernusis pasau- 
lis galės būti atkrikščionintas tik tada, kai supras 
keleivinį žmogaus pobūdį ir todėl visas savo bu- 
veines pradės pergyventi ne kaip namus, kuriuo- 
se būname, bet kaip užeigas, kuriose stabteliame 
valandėlę atsikvėp*i. 


(Lia Zz na PE a us kali i6 


ARVI. Z. IU. S 


Žydi rožės ant jaunojo kapo: 
Mūsų meilę tegul jos kalbės. 
Užpustytos akys nemato, 

Ir širdis neprikels jau širdies. 


Rymo kryžius prie užmiršto kapo. 
O prie jo parymot kas sustos? 
Bėgdami kelio galo nematom 

Ir neklausiam savos valandos. 


Žydi rožės Viešpaties sodo 
Prie šventosios gintaro pilies. 
Saulės kryžius kelią ten rodo, 
Baltas angelas mus nulydės. 


Tik ar mes neprabėgsim pro kryžių, 
Kaip vaikai nuolatos bėgdami? 

Moja angelas mums atsigrįžęs: 

Jo širdis lyg drugys nerami. 


MESKOS 


Galva skaudi, sunki kaip ledas. 
O mintys — ūžiančios ir juodos. 
Širdis man daužosi ir dega, 
Kai drasko ją meška—ruduo. 


Ruda meška mane suplėšys; 
Ne kaulų vėjai nesurinks. 
Balta atklydusi stebėsis 
Aguonom žydinčia ugnim. 


DEL LSY D-O0WV U I 


Tu — ant kelio akmuo netašytas, 
Pamesta nutrūkus styga: 
Negirdi, kaip keliasi rytas, 
Nematai, kaip miršta diena. 


O ten žydi žiedas mimozos. 
Tik ne tau jis prieit nei paliest. 
Čia taip baisiai temsta, ir, rodos, 
Užkeiktos neišbrisim nakties. 


PAVASARIO DAINA 


Tau vienam aš galiu pasakyti, 
Ką dainuoja pavasario naktys, 
Ir širdis ko pragysta paukštyte, 
Rožių krūmai kai pradeda degti. 


Negaliu tik laukuos pasivyti 
Žodžių, skubančių lėkti pavėjui, 


Nei mažoj širdyje išlaikyti 


Tiek daug saulės, sapnų tiek ir vėjų. 


Tasyk gimsta daina svajingoji, 
Tau smuiku širdyje nuaidėjus. 

Ją pavasario naktys dainuoja, 
Žvaigždės, rožės ir glostantis vėjas. 


PĖDOS IR KRAUJAS 


Bėga dienos lyg kiškiai baltieji, 
Tų naktų lyg vilkų vejami. 
Šuvis naktį kaip žaibas nuskrieja. 
Ir ant sniego žiedai kruvini. 


Lieka dėmės eilėraščių posmuos — 
Juodos pėdos ir kraujo lašai. 
Baltos dienos vistiek nepaguos mūs, 
Neparbėgs užpustytais takais. 


LINKSMA NAKTIS 


Jaunas vakaras dainuos 
Apie naktį linksmą. 
Vėjas šokdamas sustos 
Ir bučiuoja vinkšną. 


Mėnuo lipa ant uolos, 
Šypsos klastingiausiai: 
“Niekad saulė nežinos, 
Iš kur parkeliausiu“. 


Išbučiavęs parlydės 
Jaunają aušrinę, 
Renkant saulei nuo žolės 
Rasą sidabrinę. 


REUžDALULO 


Tai vadini gyvenimu? 
Ak, Dieve, jau neduok! 
Matai, mane kaip paima 
Ir neša mirt ruduo. 


Ir neša mirt, ir verkia, 
Dejuoja, net graudu... 
Jo ašarų nereikia 

Tau šluostyt nuo langų. 


Danguj užgeso žvakės 
Procesijoj angelų ... 
Širdis tartum plaštakė 
Palaužtu sparneliu. 

LIETUVIšKOJI IR MIšRIOJI šEIMA 


TAUTINĖJE MISIJOJE / V. ČIŽIŪNAS 


Lietuvių šeima išeivijoje yra paties likimo 
įpareigota duoti savo vaikams tokį auklėjimą, 
kurio dėka tautos gyvybė ir jos kūrybiškumas 
išliktų ilgiems amžiams visose ateities kartose. 
Tai yra didelis ir šventas įsipareigojimas, tikra 
žmogiškoji ir tautinė misija. 

Tačiau šeima išeivijoje gyvena visai skirtin- 
gu nuo šeimos tėvynės padangėje būdu. Išeivijo- 
je atsidūrusią šeimą supa svetimoji gamtinė ir 
kultūrinė aplinka. Tos aplinkos poveikius pa- 
skiram žmogui ir visai šeimai bent apytikriai nu- 
manome visi. Tačiau mūsų sąmonėje kyla nau- 
jas klausimas, su kuriuo dažnokai susiduriame 
gyvenimo tikrovėje. Tai grynai lietuviškosios ir 
vadinamosios mišriosios šeimos klausimas. Jis 
mums nenaujas, kai pažvelgiame į jį tautos ir 
visos žmonijos istorijos plotmėje. Mišrių šeimų 
būta senovėje, esama dabar, bus taip pat ir atei- 
tyje. Tik šiuo metu mišriųjų šeimų klausimas 
yra Mums žymiai opesnis, nes dešimtys tūkstan- 
čių tautiečių, skaudaus likimo išblokšti iš tėvy- 
nės, turėjo kurtis pasaulyje daug labiau išsiskai- 
džius, negu kad kūrėsi senesniosios mūsų išeivi- 
jos kartos. Šitaip plačiai išsiblaškius, neišven- 
giamai tenka rimtai skaitytis ir su mišriosios šei- 
mos problema, nes daugelis nevedusių ir nete- 
kėjusių lietuvių vienokiu ar kitokiu būdu suda- 
ro ar rengiasi sudaryti šeimas. 

Kad mišrioji šeima kai kur yra neišvengia- 
mas faktas, to nuneigti negalima. Bet kad šis 
reiškinys būtų teigiamas mūsų tautiniams užda- 
viniams, to niekas, normaliai galvodamas, ne- 
tvirtins. Teko užtikti kanadiškės “Nepriklauso- 
mos Lietuvos" (1951 m. gruodžio 6 d. n-ryje) 
straipsnį antrašte “Argi taip jau blogai?'", kurio 
autorius Morris Capkau (atrodo slapyvardis) 
emėsi įrodinėti skaitytojams teigiamas mišrio- 
sios šeimos savybes ir ginti tuos asmenis, kurie, 
sunkiau arba ir visiškai nesusieidami su savo 
tautiečiais, kuria mišrią šeimą. Straipsnio auto- 
rius reiškė savo nustebimą, kam aplamai jaudi- 
namasi ir nagrinėjama tokie klausimai, kurie yra 
“vien tik individualinio (asmeninio) pobūdžio“?, jo 
žodžiais tariant. To autoriaus nuomone, “mišrios 
šeimos nėra tautai joks grabas, priešingai, abi 
pusės pradeda mylėti kitos kalbą ir papročius". 
Toliau ten pat tvirtinama, kad daugelio tautų, 
taip pat ir lietuvių, vadovaujančių asmenų kur- 
ta mišrios šeimos, kad tokios pat šeimos davusios 
žmonijai daugiau genijų, kaip Puškinas, Šopenas, 
Kantas ir daug kitų. Pagaliau, meilė nekreipian- 
ti dėmesio, ar “kita pusė moka oželį šokti ar ne". 
To paties rašinio autorius mėgino skaitytojus įti- 
kinti, kad “pagal statistiką" skyrybų nuošimtis 
mišriose šeimose esąs mažesnis negu tautinėse 

ir kad tose pačiose mišriose šeimose gimstą visa- 
da (mano pabr., V. Č.) sveiki vaikai. 

Antras, jau žymiai svaresnis, žodis tuo pačiu 
mišriųjų šeimų klausimu buvo tartas “Draugo? 
1952 m. lapkričio 7 d., “Pastabų ir nuomonių“ 
skiltyse. Straipsnio “Dar apie “šeimos vėžį" au- 
torius J. Gobis — žinomas mūsų kultūros baruo- 
se asmuo, tad ir jo nuomonės vertintinos labiau 
atsidėjus. J. Gobis, atsakydamas anksčiau tuo 
klausimu rašiusiam Ant. Bernotui, perkelia “šei- 
mos vėžio“ reiškinį iš tautinės plotmės į religinę. 
Pasak J. Gobį, Vaižgantas, kadaise kvalifikavęs 
tautiškai mišrias šeimas kaip neigiamą veiksnį ir 
tas šeimas pavadinęs “vėžiu", pagriebęs tiesą tik 
už vienos kojos. “Norint ją už abiejų kojų pačiup- 
ti, — sako J. Gobis — “reikia pažiūrėti, ką Kris- 
taus Bažnyčia moko, ką ji laiko “šeimos vėžiu“. 
Nerasdamas nei moralinėje teologijoj nei kano- 
nų teisės kodekse tautiškai mišrių šeimų pasmer- 
kimo, J. G. rimtai suabejoja, ar katalikų publi- 
cistai turi teisę viešai smerkti tai, ko Bažnyčia 
nesmerkia. 

Toliau polemizuodamas su A. Bernotu, J. Go- 
bis eina į samprotavimus, kad jei “Katalikų Baž- 
nyčia leidžia katalikams tuoktis su krikščionimis 
nekatalikais (eretikais, schizmatikais) su sąlyga, 
kad vaikai bus auklėjami katalikiškoj dvasioj“, 
tai “gal būtų tikslinga teigti, kad ir lietuvių tau- 
ta savo sūnums ir dukterims leidžia tuoktis su 
nelietuviais su sąlyga, kad tautiškai mišrios šei- 
mos auklės savo vaikus lietuviškoje dvasioje". 
J. Gobis pripažįsta, kad mišrioje šeimoje sunkiau 
išlaikyti lietuviškumą, negu grynai tautinėje, to- 
dėl ir “mišrios šeimos neturi būti rekomenduo- 
jamos, betgi įvykę faktai neturi būti be jokių 
išimčių “šeimos vėžiu" vadinami, tuo dažnai vi- 
sai geri lietuviai kvalifikuojami, kaip kokie mūsų 
tautos išdavikai, pagedėliai ir tuo morališkai iš- 
jungiami iš lietuviško aktyvo". 

Baigdamas savo polemiką su A. Bernotu, J. 
Gobis pareiškia, kad “tikras “šeimos vėžys“ yra 
ne mišri šeima, o tai, ką katalikų teologija vadi- 
na “konkubinatu", kad susimetėlių šeimos, pagau- 
sėjusios emigracijoje, drovėsis ir nenorės grįžti 
į laisvą Lietuvą, tuo tarpu “lietuvis, vedęs nelie- 
tuvę ir išmokęs ją lietuvių kalbos, neturės ko 
drovėtis Lietuvoje". 

Čia sustota ties labai būdingomis, viešai 
spaudoje tartomis, mintimis dėt to, kad jos nėra 
vieno kito spaudoje atsiliepusio asmens mintys. 
Taip galvojančių yra žymiai daugiau. Tokiems 
žmonėms “visos moterys šiam pasauly, kaip ir 
vyrai, turi vienodą širdį ir jausmus“. Šį, iš esmės 
visai teisingą, dėsnį tokie tautiečiai vykdo ego- 
istiškai: jie “eina su gamta", elgiasi “pagal Šven- 

tąjį Raštą" (mat, ten atranda minčių, k. a. “veis- 
kitės ir dauginkitės“, “negera būti vienam" ir 
pan.) ir, kurdami mišrias šeimas svetimoje, ne 
tėvynės, padangėje, jie dingsta savai tautai, daž- 
niausiai padauginę tą tautą, kurios aplinkoje yra 
apsigyvenę. 

Pamėginsime bent trumpai aptarti mišrios 
šeimos reikšmę tautos daliai, atsidūrusiai emigra- 
cijoje. Vertinant tą reikšmę tiktai tautiniu po- 
žiūriu, ji yra didelė, esminė ir kartu perdėm nei- 
giama. Kodėl taip? Lemiamą šiuo atveju spren- 
dimą daro aplinka. 

Ją (aplinką) buvo išleidę iš savo akiračio 
tiek pirmas, tiek ir antras čia paminėtųjų 
straipsnių autorių. Užmirštame ją taip pat ir vi- 
si tie, kurie savo kalbomis (ir poelgiais) per leng- 
vai traktuojame esminius tautinės gyvybės klau- 
simus. Juk tvirtinti, kad būtų tikslinga teigti lie- 
tuvių tautą leidžiant savo sūnums ir dukterims 
“tuoktis su nelietuviais su sąlyga, kad etc.", kaip 
tai daro Katalikų Bažnyčia savo nariams jų 
santuokos su kitų krikščioniškųjų konfesijų at- 
vejais, yra ne kas kita, kaip nežiūrėti ir neįver- 
tinti dviejų skirtingų kategorijų. Tauta yra di- 


delė kolektyvinė, kilmės, kalbos ir visos kultūros 
jungiama asmenybė, tačiau ji (tauta) nėra ju- 
ridinis asmuo. Ji tokiu juridiniu veiksniu tampa, 
kai sukuria savo valstybę. Valstybė yra tautos 
augščiausioji organizacijos forma, jos juridinis 
“aš". Kas yra dabartinė Lietuva, per skaudžiai 
kiekvienas žinome. Jos teisinis pripažinimas kai 
kurių (net ir didžiųjų) demokratijų diplomatinė- 
se sferose ir konsuliariniuose reikaluose šiuo at- 
veju nieko nekeičia ir nelengvina: Lietuva ir lie- 
tuvių tauta dabar egzistuoja tik fizinėje (geo- 
grafine ir populiacine prasme) ir moralinėje (sa- 
vitos kultūros, kūrybinių pastangų ir politinės 
kovos prasme) plotmėse. Šioks toks juridinio tau- 
tos “aš" pavidalas būtų Pasaulinė Lietuvių 
Bendruomenė (jei įstengsime ją sukurti). Tuo 
tarpu Katalikų Bažnyčia, būdama tarptautinė 
(ar anttautinė) religinė bendruomenė, veikianti 
visoje žmonijoje moralinėje plotmėje, yra kartu 
ir juridinis asmuo, turįs savo valdžią, adminis- 
traciją, įstatymus (kanonus) ir kt. Katalikų Baž- 
nyčia, kaip juridinis asmuo, gali savo nariams— 
tikintiesiems leisti arba drausti vienokius ar ki- 
tokius poelgius, nors tas leidimas ar draudimas 

yra tik moralinėje plotmėje ir vykdomas tik 
žmogaus sąžinės. Bažnyčios sprendimus bei po- 
tvarkius paremia ir valstybė, tačiau dažnai tik 
tais atvejais, kai Bažnyčios ir valstybės intere- 
sai sutampa, kai valstybės įstatymai lygiagrečiai 
to pat siekia, ko ir Bažnyčia. 

Mėginti įpareigoti ar tik įsivaizduoti lietu- 
vių tautą įpareigotą ir galinčią leisti savo sū- 
nums bei dukterims elgtis vienaip arba kitaip, 
yra nesusipratimas. Todėl mūsų visų pareiga yra 
susidrausminti savitarpyje taip, kad visais atve- 
jais jaustume, kas žalinga tautai, jos fizinei ir kul- 
tūrinei gyvybei, ir elgtumės taip, kad niekuo ne- 
pažeistume tos gyvybės, bet visais atvejais ir 
būdais ją stiprintume. Kai iškovosime savo tau- 
tai laisvę, kai Lietuvos geografinėje (ir kultūri- 
nėje bei ekonominėje) erdvėje vėl atsikurs sava 
valstybė, ji atstovaus lietuvių tautos valiai, ji 
galės savais įstatymais reguliuoti tautos narių 
poelgius. Tačiau ir tai bus įmanoma tik Lietu- 
vos valstybės teritorijoje. Lietuvos valstybės pi- 
liečius, gyvenančius už tos teritorijos ribų, sais- 
tys valstybės įstatymai tol, kol tie piliečiai jau- 
sis jais esą, kol jie laikysis savos pilietybės ir 
nekeis jos kita kuria pilietybe. Šiuo gyvenamuo- 
ju momentu mūsų savitarpinis drausminimasis 
yra daugiau kultūrinio ir moralinio pobūdžio, tad 
nedangstykime savo pačių valios ar poelgių vi- 
sos tautos vardu ir atsakomybe, o elkimės taip, 
kaip mūsų tautinė sąmonė (sakyčiau: ir sąžinė) 
diktuoja. O ji, sąmonė, turėtų mums diktuoti 
štai ką: a) mūsų tauta yra genocido auka, be 
paliovos kovojanti už savo gyvybę ir laisvę, 
krauju ir ašaromis laistanti šimtmečiais ir tūks- 
tantmečiais gyventą tėvų - protėvių žemę, b) 
visi mes, kur bebūtume išblaškyti plačiame pa- 
saulyje, esame tos tautos vaikai, kurių niekas ne- 
gali atpalaiduoti nuo visų prievolių tautai, taigi 
ir nuo dalyvavimo jos kančioje ir kovoje, c) pa- 
likdami savo tautos eiles ir lengvapėdiškai leis- 
dami savo vaikams atsidurti už tautos narių šei- 
mos ribų, tampame tautos interesų ir kovos iš- 
davikais. 

Tačiau šeimai, sudarytai abiejų sąmoningų 
savo tautybės partnerių, taigi grynai tautinei šei- 
mai nelengva vykdyti tautinio auklėjimo užda- 
vinius. Tą vykdymą sunkina svetimoji aplinka, 
visi jos kultūriniai, socialiniai ir ūkiniai veiks- 
mai. Kaip žymiai sunkiau vykdyti veną ar kitą 
tautinį auklėjimą mišriajai šeimai tokioje pačio- 
je aplinkoje, lengvai galime suprasti kiekvienas, 
atidžiau stebėdami aplinkos tikrovę. Prisiminki- 
me savo pačių patirti nepriklausomoje Lietuvo- 
je. Didžiausios dalies mišrių šeimų (ne tik su- 
darytų lietuvių su kitataučiais - kitatautėmis, 
bet ir pačių kitataučių, pvz. vokiečių-rusų, len- 
kų-vokiečių ir kitaip kombinuotų) vaikai nepa- 
sekė kurio tėvų pavyzdžiu, neįsiliejo į katro vie- 
no tautybę, bet nuplaukė it lengvutės skiedros 
lietuvybės bangomis. Taip įvyko tik dėl to, kad 
lietuviškoji aplinka buvo perdaug galinga, visą 
gyvenimą formuojanti ir jam “toną"? duodanti, 
kad jaunos mišrių šeimų atžalos būtų galėjusios 

jai (t. y. jos įtakai) atsispirti. Atsispyrė tik tų 
tautinių mažumų vaikai, kurių šeimos buvo tau- 
tinės. RR 

Kai atidžiau imame stebėti mūsų išeivijos 
gyvenimą, pamatome tą patį reiškinį: mišrioji 
šeima visais atžvilgiais mažiausiai atspari ap- 
linkos įtakai. Pati pirmoji jos vaikų karta papil- 
do kultūrinę aplinką sudarančios tautos masę. 
Tai ir yra abiejų šeimą sudarančių partnerių, vy- 
ro ir žmonos, tautybių “grabas". Iš tėvynės ir 
tėvų gautoji tautybė baigiasi juose pačiuose taip 
pat trečiosios, gyvenamoje šalyje viešpataujan- 
čios, tautybės naudai. Apie tai, kad “abi pusės 
pradeda mylėti kitos kalbą ir papročius", galima 
kalbėti, kaip apie labai mažą išimtį, nykstančią 
tūkstančių augščiau minėtų dėsningų pavyz- 
džių jūroje. 

Kad daugelio tautų, jų tarpe ir lietuvių, net 
kai kurių vadovaujančių asmenų kurta mišrios 
šeimos, kad mišrios šeimos davusios žmonijai 
daug genijų, yra neginčijama tiesa. Bet tie vado- 
vaujantieji asmenys gyveno ir gyvena savoje 
tautoje, jų šeimų prieauglis teko ir tenka tai pa- 
čiai jų tautai, nedingo ir nedingsta trečiosios tau- 
tos naudai. O ir genijai gimsta tokiose šeimose 
tiek pat retai, kaip ir visose tautinėse šeimose. 
Kas mėgino lyginti genijų, gimusių tautinėse 
šeimose, skaičių su skaičiumi genijų, gimusių 
mišriose tautose? Tie patys genijai ir talentai, 
gimę mišriose šeimose, reiškėsi vieno kurio tėvų 
tautybėje, bet labai retai trečiojoje tautybėje. 
Pastarosios reiškinys yra galimas ir jo pavyz- 
džių taip pat esama, bet negi mišriųjų šeimų gy- 
nėjai ir šalininkai tuokiasi savitarpyje, kad savo 
laukiamai genialiais vaikais turtintų žmoniją... 

Tuo tarpu lietuvių išeivijos gyvenimo tik- 
rovėje reiškiasi štai kokie faktai. Pirmojo lietu- 
vio botaniko, žemaitiškai rašiusio savo tikybinius 
ir botanikos mokslo raštus, Kretingos vienuolio 
Jurgio Ambraziejaus Pabrėžos giminaitis, atvy- 
kęs į Ameriką, susituokia su vokiete ir pakeičia 
savo pavardę į... Paprotz. Kuri pavardės for- 
ma skambesnė — skonio dalykas, bet kad gar- 
bingos kilmės ir skambios pavardės lietuvis nesi- 
jautė tokiu esąs ir lengvai išsižadėjo savo kil- 
mės ir pavardės — jau labai rimtas dalykas. To- 
kių mišrių šeimų mūsų išeivijoje nebe viena, 
nebe dešimtys, o jau gal ir šimtai. Ar jų vaikai 
talentingi ir visiškai sveiki, sunku pasekti ir su- 
daryti statistiką, bet kad jie visi ne katro tėvų 
tautybės, turėtų būti aišku visiems mišriųjų šei- 
mų gynėjams. 

Kaip išvengti mišrios šeimos jauniems vy- 
rams ir mergaitėms, gyvenant paskirai išsisklai- 
džius dideliuose svetimų kraštų plotuose, neleng- 
va patarti. Pagaliau, tai nėra šio straipsnio už- 
davinys. Tačiau tiems, kuriems yra aiški mūsų 
išeivijos misija kenčiančios ir kovojančios tautos 
atžvilgiu, turi būti aiški ir išeivių šeimos misija. 
Aiškiausia ir labiausiai įpareigojanti ji turi būti 
tiems, kurie apleido tėvynę ir likusį joje tautos 
branduolį patrankoms tenai griaudžiant, gaisrų 
pašvaistėmis žaižaruojant, priešo neapykantai 


gyvatiškai šnypščiant ir tautos vaikams pagalbos 
šaukiant. 

Pabėgimą iš tautos kovojančių gretų patei- 
sins tik tautinė šeima. Ji geriausiai pakels sun- 
kumus ir kliūtis, ji išlaikys savyje tautinę tradi- 
ciją, ji veikliai jungsis į kovą dėl tautos laisvės, ji 
išlaikys tautai savo kraujo ir dvasios kūrinius — 
savo vaikus. Maža to: tik tautinė šeima norės, 
mokės ir ištesės vaikams perduoti gyvą ir veik- 
lų tautiškumą. Tai bus mūsų moralinės skolos 
tautai grąžinimas. Jei mūsų vaikai norės ir su- 
gebės stoti į laiko negailestingai retinamas mūsų 
gretas, jei jie toliau vykdys tai, ko mes patys ir 
geriausiais norais bei labiausiai įtemptomis jė- 
gomis nesuskubsime įvykdyti, jei jie savo pa- 
stangomis ir sugebėjimais pralenks mus kovos už 
tautos laisvę ir tautinės kultūros kūrybos fron- 
te — ir tai bus tik mūsų privalomas atpildas 
tautai už mūsų nedidvyriškumą. Tai bus mūsų 
kukli auka ant žuvusių tautos partizanų kapų, 
auka pačiai tautai jos laisvinimosi kovoje, auka 
pagal dėsnį “redde guod debes" (atiduok, ką pri- 
valai — įrašas aukuro akmenyje priešais pamink- 
la žuvusiems uz tėvynės laisvę Vytauto Didžio- 
jo Muziejaus sodelyje, Kaune). 

Gali kilti klausimas: o kaip yra su tais tau- 
tiečiais, kurie ir sukūrę mišrią šeimą palieka lie- 
tuviais, net ir savo vaikus, kaip įmanydami, sten- 
giasi auklėti lietuviškai? Jei tai būtų Lietuvos 
sąlygose, tai būtų paprastas, kiekvienam lietu- 
viui netgi privalomas uždavinys. Išeivijoje kiek- 
vienam lietuviui, sukūrusiam mišrią šeimą, ten- 

ka labai didelis ir atsakingas uždavinys: paveik- 
ti nelietuviškosios pusės širdį lietuvybės naudai, 
Ijungti gyvenimo draugą-gę į mūsų tautinę 
bendruomenę ir mūsų kultūrą, abiem sutartinai 
apsispręsti ir vaikus auklėti toje kultūroje. Tai 
yra kilnus mažos tautos nario žygis, nes juo 
būtų papildomos nekaltai žudomos tėvynėje tau- 
tos gretos, stiprinama lietuviškoji bendruomenė 
išeivijoje. 

Visa, kas čia buvo pasakyta apie mišriąją 
šeimą, nėra koks rasistinis nusistatymas prieš 
svetimą kraują mūsų tautinėje bendruomenėje. 
Jau straipsnio pradžioje buvo pasisakyta, kad 
mišriosios šeimos yra neišvengiamos išeivijos 
sąlygose. Tačiau pakartotinai čia pasisakome, 
kad negalima lengvapėdiškai teisinti ir net ginti 
mišriąją šeimą ten, kur ji nesunkiai išvengiama. 
Duodami pirmenybę lietuviškajam kraujui, nes 
jis lengvina tautinį uždavinį šeimoje, mes vis 
dėlto labiau branginame dvasią. Tik prisiminki- 
me, kiek buvo kilnių ir labai daug mūsų tautai 
nusipelniusių žmonių, kurie buvo ne tiek krau- 
jo, kiek dvasios lietuviais! Dieve, duok, kad mū- 
sų grynai tautinės ir mišriosios šeimos tik lenk- 
tyniautų lietuvybės ugdymo srityje, kad jos ug- 
dytų savo vaikus lietuvių tautinės kultūros at- 
mosferoje! Tuo atveju mes visi su nepalaužiama 
viltimi regėtume skaisčią ateitį Lietuvai ir lietu- 
vybei pasaulyje, mūsų visų sutartinė veikla ir 
kova dėl tos ateities būtų nepalyginamai našes- 
nė, veiksmingesnė. 


Venancijus Ališas 


Aplipusios auksu kojytės, 
Įlūžę stikliniai žvynai. 
Sunku tikro kelio laikytis: 
Aplipusios auksu kojytės, 
Akis plaka vėjų sparnai. 


Dūzgena linksma ir apsalus 
Gėlių geltonuoju krauju. 
Kelionės dar tolimas galas... 
Dūzgena linksma ir apsalus 
Ta laime: ir savo ir — jų. 


Parnešti tą saldžiąją naštą. 

Per ilgus laukų arimus. b 
Nors jėgos menkėdamos „mažta — 
Parnešti tą saldžiąją naštą, 
Parnešti greičiau į namus! 

VARA. Tau laiškas iš liaudies gynėjų viršininko. (Pa- 
duoda pasipūtusį voką Morkui. Kai, praplėšęs, skaito 
popierį, Vara stebi Joaną ir klausia). Sakyk, mergše, 
kiek tau banditai moka už vieną naktį? 
MORKUS. Vara! Jos tardymas, rodos, pavestas man. 
VARA (juokiasi). Tai tau patinka tokios moterys, ku- 
rių šlaunys — kaip lentos? 
MORKUS. Kantrybės, Vara! Apie savo skonį aš tau 
papasakosiu atskirai. 
VARA. Melus, mielas drauguži, pasilik sau. 
dešinę). 
JOANA (Iydėdama Varą žvilgsniu). šlykštynė!... 
MORKUS (ištraukęs iš voko kryželį, jį padeda ant 
stalo, o voką suglamžęs nusviedžia ir vėl ima popierį). 
JOANA. Tai šis kryželis taip pat iš laisvės kovotojų 
kapo? 
MORKUS (skaitydamas). Kodėl, jūsų nuomone, jis 
turėtų būti iš ten? 
JOANA. Jūs pats matote — jis dar su žemėmis. 
MORKUS (nieko neatsakęs, paima kryželį ir nuneša 
į spintą). 
JOANA. Tai šitokie jūsų įrodymai prieš mane, drauge 
tardytojau? 
MORKUS (uždarydamas spintą). O kuo jie blogi? 
JOANA. Negi jūs manote, kad pas mane buvo kry- 
žių krautuvė? 
MORKUS (atsisėsdamas). Jūsų ironija nevietoj, pilie- 
te Švelnyte. Yra žinių, kad jūs savo tarnybą koope- 
ratyve taip pat išnaudojat piktam. 
JOANA. Mūsų kooperatyve, deja, nė vieno kryžiaus 
nebuvo. 
MORKUS. Gerai. Jūsų ginčui užbaigti padarysime 
mažą akistatą. (Pakėlęs telefono ragelį). Prašau at- 
vesti Ramunę švelnytę. (Padeda ragelį). 
JOANA. Mano sesutę? 
MORKUS (neatsakydamas). Taip, jūs savo tarnybą 
kooperatyve išnaudojote antisovietinei veiklai. Jūs 
dalindavote kooperatyvo pirkėjoms, kaimo mergai- 
tėms, laiškus, kad jos nedraugautų su rusų kareiviais. 
i nėra kurstymas prieš garbingąją raudonąją ar- 
Ją 
JOANA. Mano intencija buvo ne kurstyti, bet apsau- 
goti lietuvaičių garbę, kad išliktų nepaliestos tos de- 
moralizacijos... 
MORKUS. Kokios demoralizacijos? (Trumpa tyla). 
Ar tos, kurią į Lietuvą atnešė raudonoji armija? 
JOANA (pasipiktinusi). Tai provokacija, draugas tar- 
dytojau! Jūs pats puikiausiai žinote, kad raudonieji 
kareiviai atėjo į Lietuvą, kaip šventieji, tankų procesi- 
joj, visur traiškindami puvėsius. (Sargybiins įveda 
Ramunę). 


(Išeina į 

RAMUNĖ (puldama prie sesers ir bučiuodama). Jo- 
nute!... Mano sesele... 

JOANA (apglobdama seserį). Mano Ramunėle! 
MORKUS. Prašau laikytis rimtai ir ramiai. 
RAMUNĖ (atsitraukdama nuo sesers). Atsiprašau, 
draugas tardytojau. Aš tik norėjau pasisveikinti. (Ji 
greitai nubraukia ašarą). 

MORKUS. Drauge Ramune, aš jus pakviečiau akista- 
tai. Štai, jūsų sesuo nori nuginčyti, kad šis kryželis 
(jis parodė), kurį jūs atpažinot, nesąs tas, kuris ka- 
bojo jūsų kambary. 

RAMUNĖ. Jei Jonutė taip sako, ji geriau žino. 
MORKUS. Bet jūs prisipažinot, kad šis kryželis, ras- 
tas banditų kape, yra jūsų. 

RAMUNĖ. Man rodos, kad aš šitaip nepasakiau. 
MORKUS. štai kaip! Tada aš jums paskaitysiu. (Pa- 
ėmęs iš bylos protokolą). “Nusikaltimo naktį miego- 
jau namie, bet pilietis Ginkus tą naktį pas mus ne- 
nakvojo". Aišku, jis negalėjo nakvoti, nes su Joana 
drauge laidojo banditus. 

RAMUNE. Ne, ne, draugas tardytojau. Aš taip nesa- 
kiau. 

MORKUS. Bet aš tai jums sakau. (Skaito toliau). “Aš 
atpažinau mūsų kryželį, kuris buvo rastas slaptai pa- 
laidotų banditų kape ir kurį man tardytojas Morkus 
parodė"... 

RAMUNĖ (nutraukdama). Draugas tardytojau... 
MORKUS. Leiskit man baigti. (Skaito). “Drauge pa- 
reiškiu, kad smerkiu banditus ir tuos, kurie talkinin- 
kauja, banditus laidodami'. 

JOANA. Ramune! Tu smerki brolių palaidojimą? 
MORKUS. Jūs pasakėte brolio palaidojimą? 

JOANA. Aš pasakiau: brolių palaidojimą. Ir manau, 
kad gero darbo neturėtų smerkti net padorus komu- 
nistas. 

MORKUS. Kaip? Gal ir tą žmogžudystė, kuria buvo 
apmokėtos laidotuvės, taip pat geras darbas? (Po ty- 
los, gana ramiai). Tai kada, drauge Ramune, dėl to 
kryželio melavote? Ar pasirašydama prisipažinimą, ar 
dabar? 

RAMUNĖ. Aš nemelavau. 

MORKUS. Aš jums nebetikiu, Ramune. (Atsiversda- 
mas bylą). štai jūs sakėte nežinanti, kas išskynė jū- 
sų darželio lelijas. O jas išskynėte jūs su savo sese- 
rim. Judvi su kunigų Ginkum, padedamos banditų, 
taip pat palaidojot savo brolį, o čia pasiraščte, kad 
lavonų tarpe jo neatpažinote ir naktį miegojote na- 
mie. štai kur melas. 

RAMUNE. Kaip žinojau, aš taip pasakiau, draugas 
tardytojau. L 


MORKUS. Tai pasakykit, kas nunešė tą kryželį į ka- 
Pą: Jūsų sesuo, ar kunigas Ginkus? 

RAMUNĖ. Aš nežinau. Gal kas iš pažįstamų. Gal ku- 
nigas Ginkus. 

JOANA. Ne, Ramune. Neįduok nekaltų. 

MORKUS. Tai gal jūs pasakysit? 

JOANA. Taip. Tą kryžių nuo mūsų sienos nuėmėte 
jūs. 

MORKUS (nusijuokdamas). Na, tai įdomiausia! 
JOANA. Jei sesutė mūsų kryžių atpažino, aš jo neiš- 
siginsiu. Bet kai mes buvome areštuotos, tą kryžių 
nuo sienos nuėmėte jūs... arba jūsų agentai. 
RAMUNĖ (nušvitusi). Iš tikrųjų, Joana ... 
MORKUS (nutraukdamas). Piliete švelnyte, jūs so- 
vietinį teismą įtariate provokacija? 

JOANA. Aš kaip tik įtariu jus... nes jūs man nesate 
joks teismas, bet suinteresuota šalis. 

MORKUS. Ar galiu jūsų nuomonę užrašyti? 

JOANA. Man atrodo, kad per šį mikrofoną (ji paro- 
dė) visas mūsų pokalbis jau užrašytas. 
RAMUNĖ (nusigandusi). Viešpatie! per mikrofoną... 
MORKUS. Kvailystės! Argi nematot, kad čia pele- 
ninė? 

RAMUNĖ. Kaip tu manai, Jonute, ar mudvi ištrems, 
ar sušaudys? 

MORKUS (stodamas). Užteks. O akistatos pabaigai 
konstatuoju: judvi abi sutinkate, kad kryželis yra jū- 
sų. Taip? 

MORKUS. Jūs mane prašėte leisti pasikalbėti su se- 
serim. Dabar naudokitės proga ir kalbėkite. (Spaudžia 
skambučio mygtuką). 

RAMUNĖ. čia? Prie jūsų? 

MORKUS. Taip, prie manęs. (Jis nueina ir žiūri pro 
langą). 

RAMUNE (nerasdama žodžių). Aš taip daug tau no- 
rėjau pasakyti, Jonute. Aš taip labai kenčiu ir bijau. 
Kaip tau atrodo, ar mudvi gali sušaudyti? (Įeina sar- 
gybinis). O gal tu gali man ką nors patarti? (Pama- 
čiusi, kad Joana pridėjo pirštą prie lūpų, ji nutyla). 
JOANA. Tu pati žinai, Ramunėle, kad esame nekaltos. 
(Eidama prie sesers). Jei Apvaizda leidžia, kentėki- 
me. Jei trems, rasime ir ten kenčiančių brolių. (Už- 
dėjusi ranką ant jos peties). Padėk jiems, suramink. 


Būk tvirta... iki galui. (Bučiuodama). Aš tavęs ne- 
užmiršiu ir visada melsiuos. 
RAMUNĖ (prisiglausdama prie sesers). Ar tu atleidi 


mano silpnybes? 

MORKUS (atsigręždamas). Ar jau baigėte? 

JOANA. Taip. (Tas “taip" skirtas seserei). 
MORKUS. Draugas Smirnovai, paimk Ramunę švel- 
nytę. (Sargybinis ją išsiveda). 


8; 


MORKUS (nuėjęs prie sienos ir užsukęs elektrinių 
laidų mygtuką). Aš džiaugiuosi tavim, drauge Joana. 
JOANA. Kodėl? Ar aš ką nors išdaviau? 

MORKUS (nusijuokdamas). Aišku. (Eidamas į Joaną). 
Bet tu puikiai gyneis. ž | 
JOANA (išgąstingai žiūrėdama į Morkų). Jūs... (Stai- 
ga susilaikydama ir nukreipdama žvilgsnį į stalą). 
Jūs savo intencijas geriau žinote. 
MORKUS (juokiasi). O! tu dėl manęs išsigandai ... 
O aš kaip tik mikrofoną išjungiau. žiūrėk. (Rodo į 
sieną). Nuo stalo iki čia ateina mikrofono laidai. Iki 
šio jungtuko. Aš jį ką tik išjungiau, ir ten (Jis parodė 
į dešinę) dabar nieko nebesigirdėti. 2 į 
JOANA (sėsdama). Pas jus čia niekada nežinos), ko- 
kios pinklės tyko. 


MORKUS. Kokia tu įtaringa! Tačiau iš tikrųjų aš 


tau nieko pikto nenoriu, Joana. Priešingai! .. Tiesa, 
tu kadaise mane labai įžeidei, paklausydama kunigo 
Ginkaus, o Man į fašistų kalėjimą atsiųsdama Evan- 
gelijas. Bet aš noriu tikėti, kad tai nebuvo pasityčio- 
jimas. Ir dabar juodosios reakcijos fronte tu greičiau- 
Sla esi ne iš blogos valios. Aš jaučiu, kad tu savo vi- 
duje tebesi geras žmogus, tik to kunigo suklaidinta. 
Tu dar gali lengvai pasitaisyti ir būti naudinga. 
JOANA. Man atrodo, kad tavąja prasme, ne. 
MORKUS. Aš vis dėlto netikiu, kad tu pačioj bran- 
džiausioj jaunystėj iš tikrųjų norėtum pasitraukti iš 
gyvenimo srovės. (Tyla). Klausyk. Argi tu nebenori 
Isijungti į tą darbą, kuris po karų ir kovų jovalo pri- 
kels mūsų kraštą gaivalingam pavasariui? Žydinčiam, 
klestinčiam pavasariui! Tai pakilaus triumfo dienai, 
kada visi žmonės bus lygūs draugai, visi sotūs ir pa- 
tenkinti? 

JOANA. Ar dabar galiu tos laimės bent paragauti — 
atsigerti vandens? 

MORKUS. Prašom .. . Bet kam čia tokia karti ironija? 


JOANA (prieina prie šalutinio stalo ir pilasi vandens). 
Ar tu žinai, ką sotūs ir patenkinti žmonės man pri- 
mena? — Vaizdžiai kalbant, rausvus prieš saulę snau- 
džiančius paršiukus. O tokios ateities nei sau aš ne- 
noriu, nei kitiems nelinkiu. (Geria). 

MORKUS (nueidamas). Po velnių! (Atsigręžęs). Ir 
kaip tave suprasti pagaliau? (Sugrįždamas). Juk tu 
pati kadaise man sakei, kad vargšams žmonėms nori 
gero. Net gailestinga seserim buvai pasiryžusi tapti — 
ligonius slaugyti, pamestinukus auginti. Ir štai dabar, 
kada proletariatas pasauliniu mastu triuškina kapita- 
lizmo vergiją, ir prislėgtiesiems žemės vabalams pir- 
mą kartą žmonijos istorijoj atsiveria platūs vartai į 
visą žmogišką laimę žemėje, tu ją niekini ir dergi. 
JOANA. Tu blogai mane supratai. Pirmiausia, žmo- 
nių laime žemėje aš netikiu. O tokia laimė, kokią įsi- 
vaizduojate jūs, marksistai, man atrodo, kaip ban- 
dos pasitenkinimas tarp lovio ir maskarado. 
MORKUS (numodamas ranka, sėda). A! jei šitaip tu 
žemai supranti laimę... 

JOANA. Neužsigauk, Antanai... Ir ta minia nebūti- 
nai turi tik sočiai žiovauti. Ji gali puikiai šokti ir 
dainuoti scenos šviesų mirgesy arba prašmatniai kvai- 
lioti karnavalo eisenoj. (Trumpa tyla). Ir aš pati 
kai kada mėgstu pašokti ir padainuoti. Turbūt, atsi- 
meni mūsų “Plaukia sau laivelis“? Bet... tai pigios 
atvirutės laimė prabėgančiai akimirkai. O aš norė- 
čiau nepalyginamai daugiau — laimės, kaip perlo am- 
žinybės jūroj. 

MORKUS. Pagal kunigų išmislus ir Biblijos pasakas? 
JOANA (atsidususi). Taviškiems žemės vabalams gal 
tai ir pasakos. O man materializmo antplūdy Evan- 
gelijų šviesa atrodo kaip švenčiausia gyvenimo už- 
duotis. (Morkaus juoko padilginta). Tu gali juoktis 
ir tyčiotis, Antanai, kaip tau patinka. O aš trokštu 
pilnatvės ir gelmių. Aš noriu garbinti ir mylėti. Aš 
noriu džiūgauti būry ir liūdėti vienatvėj, kaip man 
liepia širdis — ne pagal bandos įsakymą. O jei rei- 
kia, galiu ir numirti. 

MORKUS (sušvelnėjęs). Ir tu nori mirti? 

JOANA. Nenorččiau. Bet tu pats matai, kad man ne- 
siseka. Ir ne dėl pramogos aš čia mečiau visus moks- 
lus universitete. Maniau, kad, sugrįžus į tėviškę, tarp 
artimųjų ir pažįstamųjų man bus lengviau. Tačiau, 
deja, ir čia prievartos našta jau pasidarė per sunki. 
O tapti nejautriu ir vergišku mašinos rateliu nema- 
tau prasmės. i Ė 
MORKUS (atsistodamas). Ne, Joana. Tavo lūpomis 
dabar byloja tik nusivylimas ir momento nuovargis. 

Pirmieji kalėjimo įspūdžiai. štai kodėl aš tikiuosi ta- 
ve išgelbėti ir išpirkti savo senąją skolą. 

JOANA. Bet, rodos, už tai tu pirma iš manęs reika- 
lauji naujo vekselio. 

MORKUS. Argi tu nesupranti, kad aš kitaip negaliu. 
Jei mane seka, kaip tu sakai, tai kiekvienas mano 
nukrypimas į šalį tau ir man būtų, va, šitaip! (Jis 
parodė pakaruoklio kilpą). O jei Skaudės bylą pra- 
vesčiau laimingai, man ateity kelias į partijos centro 
komitetą būtų laisvas. O paskui vyriausias politinis 
biuras, vyriausia valdžia. Tik šitaip mes išgelbėsime 
savo kraštą ir žmonijos reikalus kitaip patvarkysime. 
Tik šitai, Joana. Buržuazija ir kapitalizmas jau daly- 
vauja savo pačių laidotuvėse. Su jais mes neisim į 
duobę. Ir ne tam, Joana, mes susitikome dar karią, 
kad neprasmingai žūtume, bet kad išgelbėtume vie- 
nas antrą naujosios epochos kūrybai. Už tai ir tu ne- 
sunkink savo ir mano padėties: nebūk tokia nepaju- 
dinama, kaip uola. Prisipažink. Nurodyk banditų šta- 
bą. Išduok visus savo bendradarbius. 


JOANA. Jeigu aš taves neišdaviau naciams, tai kaip 
dabar aš galiu savo draugus išduoti jums? Ir jų iš- 
tikimybe — prašau man atleisti — aš labiau tikiu, 
negu tavąja. 

MORKUS. Be abejo, tu turi racijos. (Tyla). O jeigu 
aš tau įrodyčiau kokiu aiškiu faktu, kad tu manim 
taip pat gali pasitikėti, kaip tu tada? 

JOANA (pagalvojusi). Aš manyčiau... kad Varos pa- 
tarimas tau būtų naudingesnis. (Iš dešinės įeina Bob- 
rovas). 

BOBROVAS. Kas čia su ta šviesa, draugas Morkau? 
MORKUS. O ko jai stinga? 

BOBROVAS (eidamas prie mikrofono jungtuko sie- 
noj). Štai, kur Gordijo mazgas. Čia užsukta. (Atsuka 
jungtuką). 

MORKUS. čia juk... 

BOBROVAS. Kaipgi? Dabar tvarkoj. Prašom links- 
mintis. (Išeina). 

MORKUS (pro dantis). Tik trukdo, po velnių!... 
JOANA (lyg sau). Sunki girna prie kojų! (Sėda). 
MORKUS (prie stalo spaudžia skambučio mygtuką). 
Jūsų atsakymai ir pasiteisinimai, drauge šŠvelnyte, 
manęs nepatenkino. Tačiau šiandien tardymą baig- 
sime ir susitiksime kitą kartą. 

JOANA (atsistoja). Ar jūs man negalėtumėt paskirti 
didesnės celės, kad nors kiek galėčiau išsitiesti pasil- 
sėti. (Įeina sargybinis). 

MORKUS. Draugas Smirnovai, paimk pilietę švelny- 
tę ir nuvesk į kamerą penktą. 

SARGYBINIS. Klausau, draugas tardytojau. (Išsive- 
da Joaną). 

MORKUS (pravėręs duris į dešinę). Po velnių, drau- 
gai! Ko jūs šiandien man taip bjauriai trukdote? 

BOBROVAS (eidamas iš dešinės su Kamniovu). At- 
leisk, draugas Morkau. Norėjome iš arčiau pamatyti, 
kaip atrodo ta banditų Antigona. 

MORKUS (prie šoninio stalo pilasi vandens). Tai ko 
Ks tardyti? Tada būtumėt prisižiūrėję į va- 
ias. 

EAS Tardymas kas kita, o gražuolės vėl kas 
ita. 

MORKUS. Draugas Kamniovas, jei neklystu, moterų 
net neapkenčia. (Geria). 

KAMNIOVAS. Nevisų. 

BOBROVAS. O su tavo gražuole sutiktų net į lovą 
atsigulti. , p 
KAMNIOVAS. Jos veidas gana gražus ir inteligentiš- 
kas. Bet kas viduj? 4 
MORKUS. O tu su Bobrovu man šuniškai sutrukdėte. 
Abu kartu. Jau buvome ir gailestį sužadinę. Beliko tik 
išpažintis, bet, štai tau, durys atsidaro, ir visos pa- 
stangos eina velniop. (Seda). 

BOBROVAS. O tu per dažnai išjungdavai mikrofoną. 
Lyg tyčia žadinai mūsų smalsumą. 

MORKUS. Kitaip aš negaliu prieiti prie išpažinties. 
Nusikaltėlė žiūri į mikrofoną ir viską supranta. 
KAMNIOVAS. O tu ją pasiųsk į žiurkių kamerą. Ta- 
da išpažintį atliks ir prie šimto mikrofonų. 
MORKUS. Tu jos visai nepažįsti, Kamniovai. Ją daug 
lengviau nuginkluoti švelnumu. Tik aš vis dar nesu- 
radau atitinkamos smulkmenos. 

KAMNIOVAS. Tu klysti, Morkau. Moteris tegerbia tik 
jėgą. (Išeina). 

BOBROVAS. Klausyk. Ar šita gražuolė nėra ta pali 
klerika!ė, kuri tau širdi kutenho? Tu man apie ją, ro- 
dos, anksčiau minėjai? 

MORKUS. Kadaise kuteno. 

BOBROVAS. Graži merga. Ir ginasi su visais buržua- 
ziniais išraitymais. Kaip advokatas. 

MORKUS. Man sunkiausia kovoti, kad ji mane yra 
išgelbėjusi iš vokiečių fašistų. 

BOBROVAS. Aišku. Kas kartą slaptai veikė prieš na- 
cius, tas kovoja ir prieš mus. Tokia jau maištininko 
psichologija. 

MORKUS (stoja). A!... Nors tu klauseis per mikro- 
foną, bet visai nesupranti reikalo. Prieš mane yra at- 
sistojęs klausimas: ar aš, bolševikas, galiu būti men- 
kesnis negu ji, banditų talkininkė? 

BOBROVAS. Koks čia gali būti lyginimas? 
MORKUS (atkišdamas porteigarą Bobrovui). Už tai 
aš ir noriu tave paklausti. Nuoširdžiai. Taip draugiš- 
kai. Kaip tu manytum, ar aš turiu teisės, bolševikiškai 
žiūrint, ją gelbėti? 

BOBROVAS. Ar tie jos nusikaltimai dideli? 
MORKUS (degdamas cigaretę jam ir sau). Piktos va- 
lios, atrodo, nėra. Daugiau kvaila. moteriška širdis ir 
kunigų itaka. Kaip visose Lietuvos moteryse. 
BOBROVAS (užsirūkęs). Jeigu ją būtų galima leng- 
vai perauklėti ir padaryti naudingą mūsų darbui, 
gali“ 

MORKUS. Taip. Jei ji išduos visus nusikaltėlius ir 
sutiks su mumis ateity bendradarbiauti, tai per ją 
mes galėtume pasiekti daugelį juodosios rezistencijos 
lizdų, banditų štabų... 

BOBROVAS (traukdamas dūmą). Be abejo, tai būtų 
labai naudinga. Bet ji, atrodo, merga gudri. Ar tavo 
kutenamos širdies ji nepagaus ant meškerės kabliuko? 
MORKUS. O, nebijok! Imunitetui įgauti tuojau po 
darbo aš einu pas Varą. 

BOBROVAS. Pas Varą? 

MORKUS. Taip. Ji mane kvietė. O jei ir po to dar 
abejosi, savo širdį galėsiu pavesti tavo kontrolei. Bet 
tu man taip pat padėk. 
BOBROVAS. Bet kuo padėti? Jei tavo santykiai su 
Vara tokie rimti, tai į jos lovą tos klerikalės pagul- 
dyti nedrįsiu. 

MORKUS. Nekvailiok, Bobrovai! Aš rimtai kalbu... 


„Man svarbu du uždaviniai. nelikti skolingam tai kle- 


rikalei ir ją padaryti naudingą mums prieš naciona- 
linius banditus. (Iš kairės sargybinis įveda Ginkų). 
12. 

BOBROVAS. Gerai, draugas Morkau. Kiek pareigos 
leis, padėsiu. (Išeina dešinėn). 

MORKUS (eidamas prie centrinio stalo). Prašom ar- 

čiau, kunige. Draugas Smirnovai, pasiųsk ką nors at- 
nešti man porą bandučių. 

SARGYBINIS. Mielu noru, draugas tardytojau. (Išei- 
na). 

MORKUS. Prašom sėsti. (Jis sėda prie stalo, o kun. 
Ginkus, augštesnis negu vidutinio ūgio, šiek tiek 
žilstelėjęs, apsirengęs civiliškai, sėda prie kampo). 
Kai gyvenau kadaise pas jus palėpėj, visai nenujau- 
čiau, kunige, kad jūs taip mėgstate kovoti prieš kiek- 
vieną valdžią. 

GINKUS. Kokia čia mano kova! Musė, ir ta stipriau 
ikanda. 

MORKUS. Jūs, rodos, rūkote? (Atkišdamas porteiga - 
rą). Prašom. 

GINKUS (paimdamas cigaretę). Kai turiu, rūkau. 
MORKUS. Neapsimeskite tokiu vargšu, kunige. (Jieš- 
kodamas degtukų). Kiek atsimenu, jums nieko ne- 
stigo. 

GINKUS. Kiek žmonės atneša, tiek ir užtenka. 
MORKUS (uždegdamas Ginkui cigaretę). Tiesa, „da- 
bar prie sovietinės valdžios jums gal sunkiau. Ir ūkio 
nebeturite, ir žmonės pradeda susiprasti. r 
GINKUS (užtraukęs dūmą). A, kokia puiki cigaretė! 
Vien dėl jos verta jūsų kalėjimo rūsy pasėdėti. £ 
MORKUS. Matote. Mes visai ne tokie žvėrys, kaip 
priešai pliauškia. , 
GINKUS ((leisdamas dūmą). Koks arcmatas!... Jei 


nebijočiau būti apšauktas reakcionierium, sakyčiau, 
kad tos cigaretės — amerikoniškos. 

MORKUS. Rodos, jūs mėgstate vyną, kunige. Gal no- 
rite atsigaivinti? 

GINKUS. Kodėl ne? Cigaretės skoniui, manau, nepa- 
kenks. 

MORKUS (nueina ir iš spintos atsineša bonką). Tik 
nežinau, ar šis vynas jums patiks. 

GINKUS. Kodėl? Gal jis neužnuodytas? 

MORKUS. Nebijokite. Žmogžudystėmis mes nesiver- 
čiame. Tik jūs esate įpratęs per mišias ragauti Kris- 
taus kraują daug geresnį. - 
GINKUS (stoja). Tada nereikia. 
MORKUS. Kodėl? Pirma norėjot... 15 
GINKUS. Dabar nebenoriu. 

MORKUS. Jūs pirmiau bent pamėginkit. 

GINKUS. Su manim, draugas Morkau, galima apie 
viską juokauti. Bet kai jūs tyčiojatės iš švenčiausių 
krikščionių religijos tiesų, tada aš nenoriu... 
MORKUS (pildamas vyną į stiklinę). Jūs per daug 
jautriai reaguojate, kunige. 
GINKUS. Aš — žmogus tolerantas, draugas Morkau. 
žmonėms daug ką atleidžiu. Net perdaug. Ir už tai 
gal Viešpats Dievas mane nubaus. Bet... 

MORKUS (nutraukdamas). Nebijokit, nenubaus. Mes 
nuo sosto Jį nuvertėm ir palaidojom. 

GINKUS. Netikiu, ponas tardytojau, kad dulkės bū- 
tų nupūtusios kalną. Jis yra ir mus nubaus. Mane už 
per didelį atlaidumą, o jus už jūsų fanatišką stab- 
meldybę. 

MORKUS. Na, jei mūsų abiejų laukia vienodas liki- 
mas, tai ir man reikia išgerti. (Iš spintos atsineša ki- 
tą stiklinę, ją pripila vyno ir pakelia). Prašom. Už 
bendrą draugystę pragare. ((Geria). 

GINKUS (pakelia stiklą). O aš — už jūsų greitesnį 
atsivertimą. (Geria). 

MORKUS. Na, kaip? Ar geras? 

GINKUS. Geras. (Dar nugėręs gurkšnį). Tikrai geras. 
Toks vynas tiktų gerti puotoj, o ne kalėjime. 
MORKUS. Jūs pats kaltas, kunige, kad su banditais 
susidėjote. 

GINKUS. šitai jau prašyčiau man neprikišti, draugas 
Morkau. Jei kas alkanas, ar persekiojamas, aš neklau- 
siu ar jis banditas, ar komunistas, kaip jūsų kadaise. 
MORKUS. Aš to neužmirštų, kunige. 4 
GINKUS. Ir dabar jūs, kaip žmogus, kaip Dievo pa- 
veikslas, man nesate priešas. Nors jūsų patyčia iš 
Kristaus kraujo man skaudi, bet aš dar tikiu jūsų 
atsivertimu. Ir šį puikų kaukazišką vyną norėčiau su 
jumis ragauti gražesne proga. Pavyzdžiui, kad ir per 
jūsų vestuves. 

MORKUS. Be abejo. Tik man rodos, kad pirma turė- 
sime kelti jūsų vestuves. 

GINKUS (nustebęs padeda stiklą). 
Dabar nebent su mirtimi. 
MORKUS. Ką jūs, kunige! Su jauna gražia mergaite, 
kaip visi žmonės. 

GINKUS (kietai). Begėdi!... 
MORKUS. Kodėl? Argi 
mas ar nusikaltimas? 
GINKUS. Kunigui — taip. Ir net labai didelis. 
MORKUS. Jei nemanote vesti, tai ko jūs lankotės pas 
Joaną Ššvelnytę? 

GINKUS. Su pastoracijos rūpesčiais užeiti pas žmo- 
nes, rodos, nė sovietinė valdžia dar nėra uždraudusi. 
MORKUS. Bet jūs pas švelnytę kartais praleidžiate 
nakti iki ryto. O vyskupas Valančius, rodos, sako ... 
GINKUS (pakildamas nutraukia). Ką vyskupas Va- 
lančius sako, aš geriau žinau. O jūs man verčiau at- 
sakykite, kaip jums ne gėda įtarti mane ir tą mer- 
gaitę, kurios širdies taurumą jūs neblogiau pažįstate 
už mane? 

MORKUS. Tiesa, kadaise pažinojau. Bet po to, kai 
jūs mane nukonkuravot ir paglemžėt savo įtakon... 
GINKUS. Tai šmeižtas, Morkau!... Joana nuo jūsų 
atšalo dėl jūsų pačių ateizmo. 

MORKUS. Bet jūs tuo ateizmu Joaną prigąsdinote. 
Arba, kaip jūs man kadaise pats prisipažinote, ją per- 
spėjote. 

GINKUS. Taip. Mano, kaip kunigo, pareiga buvo ją 
perspėti. Kaip dora mergaitė, iš mano perspėjimo ji 
padarė išvadas. Išvadas teisingas ir garbingas, kaip 
dabar matau... 

MORKUS. Tai ko jūs taip jautriai reaguojate, jeigu 
Joanai esate abejingas? 

GINKUS. Niekam aš nebūnu abejingas. Taip. O dėl 
Joanos švelnytės, nepaisydamas jūsų gašlių patyčių, 
noriu pasakyti jums tiesiog į veidą, kad ji mergaitė— 
šventa. Pavyzdys visoms ir sugėdinimas palaidūnams. 
Ir šituo atžvilgiu aš nesu abejingas, bet ne jūsų pras- 
me. 

MORKUS. Ir mano prasmėj aš nematau nieko blogo. 
"Tik pažangą. 

'GINKUS (perėjęs per kambarį, ramesnis). O jei no- 
rite žinoti, kodėl kartais nueinu pas švelnytes, pasa- 


Mano!? "Tiesa. 


(Sėda nuošaly). 
santuoka koks pažemini- 

kysiu atvirai: nebeturiu nei kur gyventi, nei kur pa- 
siltėti. Tik vienas vargas ir kančia. 

MORKUS (sėda). Bet jūs, rodos, kambarį turite pas 
Staknius? (Negeria vyno). 

GINKUS. Taip. Kai NKVD paėmė mano butą, mano 
kleboniją, tie geri žmonės mane priglaudė. Patys su- 
sispaudė ir man davė kambarėlį. Bet jų šeimoj vai- 
kai dar maži, kaip pupos. Kai vienas suserga, kitas 
verkia, o trečias, Staknys, kala batus iki vidurnakčio 
ir barasi su žmona, už plonų lentų sienos aš pasijun- 
tu, kaip gatvėj. Net pasimelsti nebegaliu. Tada kar- 
tais ir nueinu į švelnyčių palėpę. Ir jūs dėl šito vargo 
dabar mane įžeidžiate. 

MORKUS. Aš visai nenorėjau jūsų įžeisti. Aš tik pa- 
juokavau, o jūs net juoko nebesuprantate. 

GINKUS. Pavargau ir nebesuprantu. (Jis sėda). 
MORKUS. O apie ką jūs kalbatės su Joana, ar galiu 
paklausti? 

GINKUS. Įvairiai. Kada esu labai išvargęs, svarsto- 
me religijos ir filosofijos klausimus iš mūsų dienų 
perspektyvos. 

MORKUS. Politikos klausimais, turbūt, taip pat kal- 
batės? (Iš kairės įeina Vara). 


13. 


VARA. Morkau, tu, rodos, prašei bandelių. (Padeda 
lėkštelę su bandutėmis ant stalo). 

MORKUS. Dekui, Vara. 

VARA ((pažvelgusi į vyno bonką ir stiklines). O! čia 
ir vyno besama. Morkau, gal ir mane gali pakviesti?... 
MORKUS. Aš tave pakviesiu, Vara. Bet kita proga. 
VARA. Man būtų įdomu su tavo svečiu pasikalbėti 
dabar. Jis, atrodo, daug žino apie dorybes tos mergos, 
kuri tau labai patinka. 

MORKUS. Gauk Bobrovo pavedimą tardyti, tada ga- 
lėsi kalbėtis, kiek norėsi. 

VARA. Dėkui už patarimą, Morkau. Aš pasistengsiu. 
(Išeina dešinėn). 

MORKUS (pakeldamas bandutes ties Ginkum). Gal 
jūs išalkęs, kunige. Prašom užkąsti. 

GINKUS (šaltai). Dėkui. 

MORKUS. Jūs be reikalo ant manęs pykstate. 
GINKUS. Aš nepykstu. Man tik skaudu ir gėda. 
MORKUS. Na, nebepykit. (Paėmęs stiklinę). Geriau 
išgerkit, tada bus šviesiau. (Jis savo stikline paliečia 
Ginkaus). 

GINKUS (nugėręs gurkšnį vyno). Geras būtų vynas, 
tik deja... 

MORKUS. Prašom bandutę, užkąskit. (Kai kunigas 
paima bandutę). Kodėl jūs man nesakėte anksčiau, 
kunige, kad jūs nepatenkintas, toks vargas, kaip jūs 
išsireiškėt? 

GINKUS. Aš — nepatenkintas? Perdaug kvailas bū- 
čiau, draugas tardytojau, jei valgydamas bandutes 
ir gerdamas vyną, būčiau nepatenkintas. 

MORKUS. Bet jūs ką tik skundėtės, kad NKVD atė- 
mė jums butą, kad pas kurpių nė naktį neturit ra- 
mybės. 

GINKUS. Aš tik konstatavau faktą, draugas tardyto- 
jau. Apskritai, aš patenkintas. Aš net dėkingas tėvui 
ir mokytojui (parodė į portretus), kad jis net kvai- 
lus žmones padaro visus laimingus. 

MORKUS (griežtai). Kunige!... prašau atsakinėti 
rimtai. 

GINKUS. Man rodos, kad aš rimtai ir atsakinėju. 
MORKUS. Jūs tyčiojatės! 

GINKUS. Ponas Morkau, kaipgi aš, proletaras, galiu 
tyčiotis iš proletarų valdžios? Juk ji geriau žino, ko 
mums reikia. Jei uždaro į kalėjimą, tai vistiek ne- 


užmiršta. Duoda cigarečių, kokių laisvėj, turbūt, nie- 
kada nerūkiau. Ir vyno atsigaivinti, ir bandelę su- 
valgyti. (Jis valgo). 
so (nepatenkintas stoja). Sveikinu jus, kuni- 
GINKUS. Už ką taip? 

MORKUS. Kad jūs taip greitai nors vienu atžvilgiu 
spėjote persiorientuoti ir mane pralenkčte. 
GINKUS. Kodėl? Argi jūs būtumėt kuo nors nepaten- 
kintas? 

MORKUS. Taip, nepatenkintas. Nepatenkintas jumis, 
kad kurstote žmones. Nepatenkintas ir vyriausybe, 
kad perdaug jėgos vartoja prieš kvailius, lyg nebe- 
būtų ko naudingesnio veikti. 

GINKUS (patraukęs pečiais). Nesuprantu. Juk dabar 
laikraščiai rašo, kad visi patenkinti ir laimingi. 
MORKUS (nueidamas). Eikit po velnių su tais laik- 
raščių plepalais! (Patylėjęs atsigręžia). Ar jūs mano- 
te, kad man lengva tardyti ir kankinti savus žmones, 
kada viską vairuoja siaurapročiai rusų nacionalistai? 
Juk aš kasdien turiu kankintis ir eiti prieš savo są- 
žinę. 

GINKUS. Eiti prieš savo sąžinę, tai labai blogai. 
MORKUS. Kaip jūs manytumėt, kunige, ar visas ma- 
no niekšybes Dievas galėtų atleisti? 
GINKUS (palengva keldamasis). Atleisti?. 
i Dievą netikite. 

MORKUS (nusigręždamas). Kvaili plepalai, kunige. 
GINKUS. Bet jūs man ką tik pats sakėte. 
MORKUS (atsigręeždamas). Melavau, veidmainiavau, 
kaip kasdieną. 

GINKUS. Ir pas man=s slėpdamasis nuo nacių, jūs 
taip pat buvote netikėlis. 

MORKUS. Tiesa, kunige. Mano, kaip staliaus sūnaus, 
kruvinos pastangos pasiekti ir nugalėti universitetą 
buvo pakirtusios mano tikėjima. Studentu būdamas, 
aš iš tikro maniau, kad Dievo nėra. O dabar, kruvi- 
nas enkavedistas ir rusų bernas, aš turiu taip skelbti 
iš pareigos. Tačiau širdies gilumoj aš jau išgydytas. 
Aš jau supratau, kad komunizmas — ne tik Dievo 
priešas, bet ir žmonių. 

GINKUS (patraukdamas pečiais). Keista. Bet jei jū- 
sų kalba nuoširdi, jums telieka atgaila ir kalėjimas. 
MORKUS. Ne, kunige. Prieš tai aš dar norėčiau pas 
jus atlikti išpažintį. 

GINKUS. Išpažintį? Čia dabar? 

MORKUS. O ne, kunige. Ne tuojau. 

GINKUS. Tiesą pasakius — jei jūsų intencija nuo- 
širdi — dabar būtų geriausia proga. 

MORKUS. Aš turiu pasiruošti, kunige. Nuo vaikystės 
dienų daug ką esu pamiršęs. Tik aš bijau, kad jūs 
manęs neišduotumėt. 

GINKUS. Išdaviku nebuvau ir nebūsiu. Net jeigu no- 
rėtumėt iš to sakramento pasityčioti. 
MORKUS. Koks jūs įtaringas tamošius! (Tyla). Atvi- 
rai kalbant, aš galvoju net truputį toliau negu išpa- 
žintis. (Sėsdamas). Sėskite, kunige. (Kai šis atsisėda). 
žinote, aš nenorėčiau mirti kalėjime nuo šūvio į pa- 
kaušį. Savo klaidas ir kaltes aš norėčiau išpirkti, ko- 
vodamas prieš barbariškąjį komunizmą drauge su ki- 
tais Lietuvos vyrais. p 

GINKUS. Jūs turit galvoj laisvės kovotojus? M 
MORKUS. Taip, kunige. Po išpažinties aš — tik į jų 
geležines eiles. 

GINKUS. Deja, tai neįmanoma. 2 
IMORKUS. Kodėl? Argi jūs negalit nurodyti nė vle- 
no ryšininko, kuris mane suvestų su partizanais? 
GINKUS. Negaliu. Ę Ą 
MORKUS (neva susirūpinęs stoja). A! Tai kvaila pa- 
Gėtis! (Atsigręžęs). O jei, atlikęs išpažintį, aš suras- 


„. Betgi jūs 


čiau progą jus iš kalėjimo paleisti? Ar tada jūs pats 
ai manęs suvesti su tais atkaklizisiais vy- 
ais? 

GINKUS. Deja, ne. Neturiu jokio ryšio. 

MORKUS. O Joana? Ar ji tokio ryšio neturi? 
GINKUS. Nežinau. Bet manau, kad ne. 

MORKUS. A, koks jūs netikęs, kunige. Man visai ne- 
norite padėti. 

GINKUS. Priešingai. Kaip atgailą, aš jums patariu 
kalėjimą arba mesti tarnybą. O kitaip patarti bijau 
tėvo ir mokytojo. 

MORKUS. Meskit tas šabloniškas laikraščių frazes! 
Arba m verčiau pasakykit, kas jus pakvietė į laidotu- 
ves, jei neturite jokio ryšio su partizanais? 
GINKUS (palengva stodamas). Kas mane pakvietė?... 
Niekas. 

MORKUS. Tai jūs savo iniciatyva nuėjote į laidotuves? 
GINKUS. Ne. Man liepė milicininkas Sakalas. Ir aš 
pamaniau, kad tai NKVD įsakymas. 

MORKUS. O kas iškasė duobę kapinėse, jūs taip pat 
nežinote? 

GINKUS. Žinau, draugas Morkau. Laisvės kovotojai. 
MORKUS. O, tai idomu! Bet kaip jūs tai sužinojote? 
GINKUS. Kai milicininkas nuvedė mane pašventinti 
duobės, aš pamačiau būrį ginkluotų vyrų ir supratau. 
MORKUS (rodydamas). O kas šitas lelijas padėjo į 
kapa? Ar ne Joana švelnytė? 

GINKUS. Nemačiau, draugas Morkau. Man tada visi 
laidotuvių dalyviai atrodė, kaip vaiduokliai. 
MORKUS (vaikščiodamas). Keista!... Bet jūs švel- 
nytę gerai pažįstate. Iš gestų ir balso galėjote at- 
spėti. 

GINKUS. Jūs čia mane kamantinėjate visai be rei- 
kalo. Laidotuvės ivyko tamsoj ir absoliučioj tyloj. Ir 
aš tepažinau tik vieną Sakalą. 

MORKUS (neva susigriaužęs). Po velnių! Tai kas gi 
daryti? Kas man daryti, kunige, šitoj kruvinoj duo- 
bej, kurią aš pats išsikasiau? (Jis sėda ant šoninio 
stalo). 

GINKUS. Aš jums sakiau... 

MORKUS. A, jūs sakėte!... Jūs man visiškai nieko 
rimto nepasakėte. Jūs net visai nenorite suprasti, ko- 
kias moralines kančias turiu pakelti. O jei mesčiau 
šią tarnybą, kaip jūs man patariate, žūtumėt ir jūs 
ir Joana, abu mano bičiuliai ir geradariai. 

GINKUS (atsidusęs). Jei tokia Dievo valia, gal ir žū- 
sim. Nors aš — visai nekaltas. 

MORKUS (pakildamas). Dar gražiau! Nekaltas... 
Bet gi jūs dalyvavote banditų laidotuvėse. Ir svar- 
biausia, pastebėjęs būrį ginkluotų vyrų prie duobės, 
jūs nieko nepranešėte milicijai. 

GINKUS. Mano pareiga palaidoti, draugas Morkau, 
o ne idavinėti. 

MORKUS. Jūs, kunige, dar padarėte kitą didelę klai- 
dą, kuri gali jus pražudyti. Jūs nusinešėt į kapus sa- 
vo kryželį, štai. (Rodo). Ir jį palikote prie duobės. 
GINKUS. Mano kryžius yra tikras kryžius. Didelis ir 
sunkus, o ne toks mažutis. 

MORKUS. Dėkui Dievui!... Dabar tai aš jums galė- 
siu padėti, nors jūs man toks nedėkingas. 
GINKUS. Jei būčiau tėvas ir mokytojas (rodo į por- 
tretus), kaip va, gal ką nors ir sugalvočiau... 
MORKUS (nervingai). Gana!... Aš jau kartą sakiau 
nevartoti šitų frazių patyčiai. (Vel susivaldęs ir drau- 
giškai). O kad į galvą ateitų originalesni posakiai ir 
lakesni sumanymai, išbaikime stiklus. (Paėmęs savo 
stikline, kilstelėja ir geria iki dugno). K 
GINKUS (nugėręs gurkšnį). Tai jūs manot, kad aš 
dar valiu būti išgelbėtas? 4 
MORKUS. Na, jei taip atsisakytumėt kunigystės, ma- 

nau, kad pavyktų. (Spaudžia skambučio mygtuką). 
GINKUS (padėdamas stiklinę). šitaip ... (Iš dešinės 
įeina Vara). 


14. 


VARA. Bobrovo pavedimu prašau man perduoti kali- 
nį. (Paduoda raštą). 

MORKUS (perskaitęs). Tai tu šią naktį į savo butą 
negrįši? 

VARA. Ne. Aš nakvosiu čia. (Įeina sargybinis). 
MORKUS (žiūrėdamas į raštą). Mm... Kaip tu grei- 
tai keiti savo planus. 

VARA. Pagal tavo patarimą, Morkau. Ypač kad tavo 
svečias man atrodo jautresnis ir sąmojingesnis negu 
tu! 

MORKUS. Gerai, Vara. Sėkmės! Tik neapsirik. 
GINKUS (eidamas į Morkų). Morkau! Aš tave pra- 
šau: daryk su manim, ką nori, bet neatiduok į šitos 
moters rankas. 4 
MORKUS. Dabar... kalbėkitės su ja pačia. 

VARA. Kodėl tu manęs bijai, batiuška? Ar aš kokia 
žmogėdra? 

GINKUS. Aš šitaip nemanau, bet... 

VARA. Pamatysi — mano kameroj bus ir papirosų ir 
gero vyno. Keliaukim. (Išsiveda Ginkų kairėn). 


15. 


MORKUS. Draugas Smirnovai, atvesk man Biknį... 
tą kapinių seniūną. 
SARGYBINIS. Jis nebegyvas, 
žiurkės papjovė. 

MORKUS. Ar pasiutai? Papjovė?! 

SARGYBINIS. Taip, žiurkių kameroj. Pats mačiau, 
kaip išnešė lavoną. Visa galva ir rankos nugraužtos 
iki kaulų. Net šiurpu pažiūrėti. 

MORKUS. Kodėl tu man anksčiau nepranešei? 


draugas tardytojau. 


(b. 


V. K. Jonynas 

SARGYBINIS. Sargas jau buvo pranešęs draugui 
Bobrovui. 
MORKUS (atidaręs duris į dešinę). Bobrovai, ateik 
čia porai žodžių. 
BOBROVAS (dešinėse duryse). Ką tu norėjai? 
MORKUS. Ar tiesa, ką praneša Smirnovas? Jis sako, 
kad vienutėj žiurkės papjovė kapinių seniūną. 
BOBROVAS. Taip, sargas man pranešė. (Sargybinis 
išeina). 
MORKUS. Tai kas dabar daryti, po velnių? Niekšas 
Sakalas pabėgo pas banditus, o kapinių seniūnas pa- 
piautas. šitaip daug kas iškrenta nusikaltėliams su- 
sekti. 
BOBROVAS. Teks kitus kiečiau suimti, ir jie viską 
pasakys. Pavyzdžiui, kad ir Joaną švelnytę. Per mik- 
rofoną man atrodė, kad ji turėtų nemažai žinoti. Jei 
ji dar kartą pasirodys tokia atkakli, tu paklausyk 
Kamniovo ir pasiųsk ją į tą. pačią žiurkių kamerą. 
MORKUS. Velnias tu, Bobrovai Ją ten papjaus. 
BOBROVAS (nusijuokęs). O, nebijok, nepapjaus. 
žiurkės gerklę perkanda tik tiems, kurie užmiega. Ir 
Biknis tikriausiai nuovargio nebeišlaikė ir užsnūdo. 
MORKUS. Jeigu šŠvelnytė taip pat neišlaikys? 
BOBROVAS. Jauna ir energinga, ji apsigins. O po to 
ji tau bus tokia švelni, kaip šilkas. 
MORKUS. šitoj byloj ji man labai reikalinga. O kai 
bus perkąsta gerklė... 
BOBROVAS. Reikalas nemalonus. Bet kada išbadėju- 
sios žiurkės puola, svarbu bent vieną sugauti ir trenk- 
ti į sieną. Tada kitos žiurkės puola prie tos apsvai- 
gintosios ir ją suėda. Alkanos jos pjauna ir silpnes- 
niąsias. 
MORKUS. Tai tavo patarimas — pasiųsti Joaną į žiur- 
kių kamerą? 
BOBROVAS. Jeigu ji prisipažins, tada nebus pras- 
mės. Bet jei užsispirs, pamėgink. (Išeina dešinėn). 
Uždanga 


d.) 


Kompozicija 


Keletas pastabų 


A. Jakšto-Dambrausko charakteristikai 


Gyvendamas keletą metų Jakšto bute, turė- 
Jau progos matyti jo gyvenimą ir girdėti jo pa- 
sikalbėjimų, pastabų bei šiaip nuomonės pareiš- 
kimų įvairiais klausimais. Tos matytos bei girdė- 
tos smulkmenos Jakštui yra gana būdingos. Be 
jų vaizdas būtų nevisai pilnas. Surašiau jas čia 
ką atmindamas, tikėdamasis, kad jo draugai, ku- 
rių dar esama gyvų ir kurie daug plačiau su 
juo išsikalbėdavo, galės mane papildyti ar pako- 
reguoti, jei būčiau kur netikslus. 

Pirmiausia man atrodo iškeltinas tas faktas, 
kad tikrasis Jakštas buvo iš tikrųjų truputį ki- 
toks, negu daugelis turi susidarę apie jį vaizdą 
is kai kurių jo paties raštų ar jo charakteristikų. 

Jakšto pasaulėžiūrai būdingi du dalykai: 
emžinų, nekintamų tiesų buvimo pripažinimas ir 
gyvenimo pažangos reikalavimas. Daugelis, apie 
ji kalbėdami, teiškelia dažniausiai tik pirmąjį 
bruožą. Jakštas pirmiausia yra teologas ir mate- 
matikas, vadinas, griežtų matematinių formulių 
bei sausų dogmų žmogus. Taip daugelis jį cha- 
rakterizuoja. Tačiau neatsimenu, ar yra kas pa- 
brėžęs, kad Jakštas visą savo gyvenimą buvo 
nuolatinės gyvenimo pažangos skelbėjas. Pažan- 
gus jis stengėsi būti pats, to pažangumo reikala- 
vo ir iš kitų. < 

Štai keletas faktų. Nuo pat ankstyvos jau- 
nystės tautiškai susipratęs. Draudžiamosios spau- 
dos aktyvus dalyvis. Aiškių santykių su lenkais 
bei sulenkėjusiais lietuviais formuluotojas (turiu 
galvoj jo brošiūras “Glos litvinow..." ir “Jed- 
nošč czy separatyzm“). Esperanto kalbos pionie- 
rius — ketvirtas pasaulio esperantininkas. Moks- 
le amžinų, neišsprendžiamų problemų sprendė- 
ia5a lt Lt "r 

Jakštas mokėjo derinti pastovų principingu- 
mą su pažangumu. Juk net ir principinės religi- 
nės tiesos, kad ir būdamos iš esmės nekintamos, 
gali būti naujai nušviečiamos, pilniau bei teisin- 
giau interpretuojamos. O moksle pažangai „ribų 
nera. Jakšto pažangumo reikalavimas plaukė, sa- 
kyčiau, iš jo teistinės pasaulėžiūros, iš Jo Zžmo- 
gaus sampratos, pagal kurią esminė žmogaus Zy- 
mė.yra jo kūrybiškumas. Jakštas dažnai mėgda- 
vo pabrėžti, kad kaip Dievas yra didysis kūrė- 
jas, taip Žmogus yra mažas kūrėjėlis.. O kūry- 
biškumas bei pažangumas yra beveik vienareikš- 
mės sąvokos: kas yra pažangus, yra IT kūrybiš- 
kas, ir kiekvienas kūrybiškas žmogus paprastai 
yra ir pažangus. į ) Šio 

Iš kūrybiškumo seka naujumas, reiškiąs pa- 
stangas dalykus giliau įžvelgti bei plačiau ap- 
rėpti. Jakštas mėgo gilumas ir platumas. Jis ne- 

turėjo laiko mokslo populiarizacijai ar kompilia- 
cijai, nors ir tos rūšies knygų Lietuvoj labai trū- 
ko. Logikos ar matematikos vadovėlį paruošė tik 
būtino reikalo verčiamas. Jo mėgiamiausias už- 
siėmimas tai buvo, kaip minėta, neišspręstų 
probleminių klausimų sprendimas. Laužti, ko 
protas nepajėgia. Tai rodo ir jo teologijos, mate- 
matikos bei filosofijos straipsniai bei knygų te- 
mos: transubstancijacijos esmė, ratilo kvadratū- 
ra, materijos paslaptis, pasaulio pabaiga, pikto 
problema ir pan. Ir jei kas jam pavykdavo ge- 
riau ar tiksliau apskaičiuoti ar išaiškinti, Jakštas 
džiaugėsi ir didžiavosi. 

Jakštas mėgo plačių pažiūrų žmones, uni- 
versalius, mokančius apimti visą gyvenimą ir su- 
sintetinti visą žiniją. Dėl to taip mėgo tokius fi- 
losofus kaip Wronskį ir Solovjovą. Jakštas sa- 
kėsi, kad nė vienas krikščionių filosofų jam nė- 
ra tiek davęs, kiek Solovjovas. Būdingas tuo at- 
žvilgiu jau viename iš pirmųjų “ Draugijos"? nu- 
merių pasirodęs jo straipsnis “Šalin siaurapro- 
tystė!", kuriuo jis energingai pasisako prieš siau- 
rapročius gamtos moksluos, filosofijoj, teologi- 
joj, socialinėj srity ir kitur. 

Tolimesnės pastabos tebus iliustracija, paro- 
danti, kaip nepalankiai Jakštas buvo nusiteikęs 
senų, atgyvenusių dalykų atžvilgiu ir kaip verti- 
no ir džiaugėsi kad ir mažomis kūrybiškumo ap- 
raiškomis. 


Jakštas ir jaunimas 


Į ką gi seniai kreips savo dėmesį, jeigu ne 
į jaunimą. Jame juk visos ateities ir visos pa- 
žangos viltys. O Jakštas domėjosi jaunimu, ypač 
džiaugėsi kurioje nors srityje pasireiškiančiais, 
talentais. Jauni Dovydaičiai, Šalkauskiai, Macei- 
nos, Girniai buvo jo viltis ir paguoda. Nežinau, 
ar praėjo bent viena moksleivių ateitininkų kon- 
ferencija, kurioje būtų nedalyvavęs ir Jakštas. 
Meėgdavo pasiklausyti ir moksleivių kūrybos, da- 
lyvaudamas jų susirinkime. Aplankydavo kar- 
tais meno mokyklos mokinių darbų parodą. 

Apie dešimt jo giminių vaikų vienokius ar 
kitokius mokslus baigė jo lėšomis. Vieną net bu- 
vo atsikvietęs ir leido mokytis Ustiužnoj, Rusi- 
joj, kur pats gyveno ištrėmime. Nepriklausomy- 
bės laikotarpiu apie pusę savo pajamų ilgą laiką 
skirdavo giminių vaikų ar šiaip moksleivių pa- 
šalpoms. iūda 

Tačiau ne vien materiališkai rėmė jaunimą. 
Bendradarbiavo jų spaudoj, netingėjo ir privačiai 
atsakinėti į jų laiškus, ypač pasaulėžiūros klausi- 
mais. Teko ir man: kurį laiką būti tokiu kores- 

pondentu. Jaunam gimnazistui Rousseau ar Tols- 
tojaus filosofiniai religiniai raštai darė nepapras- 
to įspūdžio, nesugriaunama, rodės, logika ardė 
tradicines pažiūras. Kas gi tad galėjo geriau tuos 
klausimus išaiškinti, jei ne savo mokslingumu 
pagarsėjęs Jakštas. Gavau labai ilgą laišką, ku- 
riame Jakštas sukritikavo, aišku, Rousseau ir 
Tolstojų ir baigė pamokymu, kad prieš pradėda- 
mas ką skaityti pasiklausčiau kapeliono ar jo pa- 
ties, ar verta tą ar kitą knygą skaityti. Skaityti 
visa, kas pasitaiko, tai esą tas pats, kas rinktis 
pačiam vaistinėj vaistų. Galima esą lengvai nu- 
sinuodyti. Patarimai protingi, tik nelengva buvo 
juos įvykdyti. Kai po kurio laiko, paskaitęs kurį 
deistą ar pozityvistą, vėl pasiunčiau eilę klausi- 
mų, tai Jakštas ne tik nesibarė, kad skaičiau ne- 
pasiklausęs, bet taip pat atsakė ilgu laišku, steng- 
damasis visas mano abejones išsklaidyti. Tokia 
korespondencija tęsės per keletą metų, kol bai- 
giau gimnaziją. Gaudavo kartais tokių laiškų net 
ir iš kaimo jaunuolių. Vieną tokį korespondentą, 
baigusį pradinę mokyklą ūkininkaitį mano tė- 
viškėje, Jakštas nukreipė į mane, tada jau stu- 
dentą. Tačiau jaunam kaimo filosofui mano kva- 
lifikacijos atrodė per mažos — laiško jis man ne- 
parašė. 


Bet ypač brangino Jakštas jaunus talentus. 

A: JA. KiS1T A-5L 
PREL. A. DAMBRAUSKAS 
(1860-1938) 


J. Vienožinskio portretas 


Dėl to net skirtingos ideologijos talentingiems 
jaunuoliams nebuvo abejingas. Tai parodo ir tas 
faktas, kad be svyravimo pasirašo kairiųjų ra- 
šytojų parengtą prašymą prezidentui, kad išleis- 
tų iš kalėjimo jų draugus — Korsaką ir kitus. 
Mat, Korsakas, dar būdamas jaunas, buvo pasi- 
žymėjęs savo literatūriniais straipsniais. Korsa- 
ko ideologija Jakštui, aišku, buvo nepriimtina, 
bet jis buvo atlaidus jaunystės klaidoms, turėda- 
mas galvoj faktą, kad net ir toks didelis žmogus 
kaip Vladimiras Solovjovas jaunystėje buvo nu- 
klydęs. Šiuo atveju, deja, jo lūkesčiai neišsipil- 
dė — Korsakas liko, koks buvęs. 

Džiaugėsi Jakštas A. Maceinos talentu, ku- 
ris dar studentu būdamas atkreipė visų dėmesį. 
Kartą Vytauto Didžiojo Universiteto salėj buvo 
suruoštas studento ateitininko teismas (apie 
1932-33 metus). Maceina kaltino ateitininkus 
moraliniu atžvilgiu. Kaip paprastai, jo kalba bu- 
vo įspūdinga. Po teismo, jau sutemus, Jakštas 
ėjo namo pėsčias, tad turėjau progos palydėti. 
Kalbėjom daugiausia apie teismą. Jakštui labiau- 
siai patikusi Maceinos kalba. Aš pastebėjau, kad 
Maceina bus antras Šalkauskis. O Jakštas pa- 


keltu tonu ir mosuodamas ranka: “Dar geresnis, 
dar geresnis!" 


Etika 


Baigęs ar bebaigdamas mokslus, Maceina iš 
karto įteikė Šv. Kazimiero Draugijai išleisti dvi 
dideles studijas — “Tautinį Auklėjimą" ir “Mys- 
terium Magnum“. Šv. Kazimiero Draugija pir- 
miausia pasirinko “Tautinį Auklėjimą". “Myste- 
rium Magnum“ Jakštas darė tik vieną priekaiš- 
ta, — kad autorius knygoje daug citavęs kažko- 
kios nežinomos vokiečių mistikės raštų. Vėliau 
tuo pačiu klausimu Antanas Maceina yra rašęs 
"Židinio" žurnale, berods, 1937 metais. Kaip 
paprastai naujas ir originalus, ir “Židiny" 
A. Maceina pareiškė naujų pažiūrų lyčių san- 
tykių bei moterystės klausimu. Vienam kitam 
kunigui atrodė, kad jos nesuderinamos su tradi- 
cine Bažnyčios pažiūra. Kartą valgant pietus ku- 
nigas N. Raštutis pradėjo tas Maceino pažiūras 
kritikuoti. Aš neiškenčiau neįsikišęs, gindamas 
Maceinos pažiūras. Buvau beveik tikras, kad 
Jakštas palaikys tradicines pažiūras ar bent pa- 
reikš abejonių dėl Maceinos naujovių. Bet Jakš- 
tas, mano nustebimui, taip pakalbėjo, jog man 
buvo aišku, kad jis yra daugiau Maceinos negu 
Raštučio pusėj. Vėliau man paaiškėjo kodėl. 

Jakštas daug kuo buvo nepatenkintas ir rei- 
kalavo reformų, net ir teologijos moksle, o ypač 
moralinės teologijos. Kartą netyčia teko paskai- 
tyti vieno jo laiško juodraštį. Mat, jo tarnaitė 
Magdalena, sudeginusi kartą netyčia jo parašy- 
tą straipsnį, vėliau buvo atsargi ir kokią savaitę 
laikydavo savo kambary kampe sumestą krūvą 
popierių, kad vėl nesudegintų ko gero. Ištraukė 
ji kartą keletą laiškinių lapų iš tos krūvos ir pa- 
kišo Man pažiūrėti, ar tai nėra koks straipsnis. 
Tai buvo juodraštis laiško, kuris buvo rašytas 
vienuoliui, matyt, prašiusiam patarimų ar lite- 
ratūros jo ruošiamam moralinės teologijos veika- 
lui. Jo turinys mane labai nustebino. Jis buvo 
gana smarkus, jakštiškas. Jo turinys buvo maž- 
daug toks: tos rūšies knygų yra tūkstančiai ir vis 
naujų pasirodo, bet jose nėra nieko naujo, tik 
kartojami tie patys seni dalykai. O tas mokslas 
tikrai yra pasenęs, atgyvenęs, reikalingas refor- 
mų (Jakšto žodžiai). Ir kreipėsi į adresatą to- 
kiais žodžiais: pasakyk man, tėve, ar turi ką nors 
naujo tarti, nors vieną naują mintį. Jei taip, tai 
rašyk. Jei ne, tai patariu nuoširdžiai: mesk 
plunksną ir negaišink veltui laiko. 2 

Nereikia, žinoma, manyti, kad Jakštas to- 
kiais kritiškais žodžiais pasisako prieš pačius mo- 
ralės pagrindus ar atmeta visą ligšiolinį krikš- 
čioniškos etikos mokslą. Jis norėjo greičiau pa- 
sakyti, kad tame moksle yra tik taisytinų vietų. 

Kartą besikalbant apie vadinamuosius mo- 
dernistus, Jakštas pastebėjo, kad geriausi kata- 
likų teologai esą vokiečiai ir prancūzai, bet Ro- 
mos kūrijoj bent seniau daugiausia buvo italai, 
kurie praktiškai daugiausia nulemia. : 

Būdingas Jakštui ir jo nusistatymas „indek- 
so atžvilgiu. Pasirodžius Putino-Mykolaičio Al- 
torių Šešėly“, kai kas galvojo, ar nevertėtų 
įtraukti šią knygą indeksan. Kai kan. M. Vait- 
kus tuos gandus papasakojo Jakštui, šis atsisto- 


Jęs ir mosikuodamas ranka: “Į pečių, į pečių vi- 
są tą indeksą!" Paskui aiškino, kad indeksas ne- 
pasiekia savo tikslo, draudžiamos knygos dar la- 
biau skaitomos. O seminarijos rektorius prel. P. 
Penkauskas gerai padaręs, pats liepdamas klieri- 
kams perskaityti “Altorių šešėly", 

Jakšto originalumą rodo dar ir šis įvykis. 
Kartą atvažiavo jo brolis ūkininkas ir pietų me- 
tu pasakojo apie sunkią ūkininkų padėtį. Tai bu- 
vo ūkio krizės metais. Sunkiausia buvo su dar- 
bininkais samdiniais, kurie už mažas algas dirb- 
ti nėjo, o didesnių algų ūkininkas mokėti nepa- 
Jėgė. Tuo pat metu kažkas užkliudė vienuolius. 
Jakštui staiga, matyt, atėjo nauja mintis. Padė- 
jo šakutes ir peilį į lėkštę ir pakeltu tonu ėmė 
kalbėti: 

— Tai mat! Visi ordinai tik vieną darbą te- 
žino — švietimą. Koks tik ordinas įsisteigia, 
tuoj gimnaziją atidaro. Tartum be jų nebūtų kam 
gimnazijose dirbti. O kas reikalingiausia, to nėra 
— bernų ordino! 

Aprimęs ėmė toliau aiškinti, kad tokio or- 
dino nariai, eidami pas ūkininkus dirbti už ne- 
didelį, ūkininkui pakeliamą atlyginimą, turėtų 
labai didelės reikšmės ne tik pačiam ūkininkui, 
bet ir visam kaimui, visai aplinkai. Tai būtų tik- 
rieji liaudies švietėjai, dorintojai. 

Šis pasiūlymas pietų dalyviams pasirodė tie- 
siog juokingas — toks jis buvo netikėtas, nau- 
jas ir, atrodė, net nerealus. Bet kas tuomet atro- 
dė nerealu, dabar kai kuriuose Europos kraštuo- 
se yra realybė. Po paskutiniojo karo laikraščiai 
rašė, kad Italijoj kaip tik ir atsirado toks darbi- 
ninkų ordinas, kurio nariai dirba fabrikuose kar- 
tu su darbininkais, jokiomis uniformomis nuo jų 
visai nesiskirdami. 


Politika 


Politikoje Jakštas vertino žmones ir parti- 
jas pagal tai, kiek jie pozityvių darbų atliko. 
Kritikavo visų partijų darbus, kurie jam atro- 
de kritikuotini, ir nevengė pripažinti jų tikrų 
nuopelnų. Pagirdavo kartais ir Smetoną, bet la- 
bai jaudindavosi dėl tokių “žygių", kaip Suval- 
kijos ūkininkų streiko likvidavimas, ateitininkų 
persekiojimas, spaudos cenzūra ir p. Kartą, be- 
sikalbant apie tas negeroves, daviau tokį pasiū- 
lymą: susirinkti visiems Lietuvos veteranams 
aušrininkams ir pareikšti aiškų savo nusistaty- 
mą režimo atžvilgiu. 

— Tu manai, kad paklausytų? — tarė. 

Čia Jakštas papasakojo, kad neseniai net ke- 
letą jo straipsnių cenzūra nepraleido; kai kurie 
jų buvo net nepolitiniai, pvz. vienas apie Londo- 
no biblinės draugijos savo leidinių platinimą 
Lietuvoj. Kai cenzūra įkyrėdavo, ir "Rytas" atei- 
davo su tuščiais lapais ar ir visai neateidavo, 
Jakštas ipykęs rašydavo laišką Vaižgantui, gyve- 
nančiam kitoj pusėj Rotušės aikštės: 

-— Nueik ir pasakyk Smetonai, kad ne tam 
mes kovojom dėl spaudos laisvės, kad dabar koks 
mažamokslis cenzorėlis darkytų laikraščius! 

Jo laiškai Tumui-Vaižgantui buvo išspaus- 

dinti “Athenaeum" žurnale jau po mirties, bet 
ir tada dar šios vietos, matyt, cenzūros per ne- 
apsižiūrėjimą praleistos, vėliau žurnale buvo 
juodai užteptos. 

Voldemaro “vilkų siautėjimo laikais pats 
ėjo pas Voldemarą, kai eilė mokinių tėvų-ūki- 
ninkų buvo nubausti už tai, kad jie palaikė pro- 
gimnazijos kapeliono pusę jo konflikte su Šėtos 
progimnazijos direktorium. 

Kartą Karo Muziejaus salėj buvo kažkoks 
kariuomenės iškilmingas posėdis. Dalyvavo vy- 
riausybė su prezidentu priešaky. Generolas Na- 
gevičius sukvietė ir visus senus veikėjus. Jie iš 
anksto buvo paprašyti pasakyti ta proga savo Žžo- 
dį. Jakštas buvo “taktiškas": pasakė karinin- 
kams komplimentų, pagyrė, kad kai kurie jų do- 
misi mokslo dalykais (tokiems jis pripažino daug 
kreditų) ir baigė moralinio pobūdžio pastabomis. 
Kitoks buvo Šliūpas. Jis pasakė smarkią kalbą 
prieš spaudos cenzūrą ir cenzorius, ypač prieš 
tai, kad spaudos įstatymas reikalauja augšto 
mokslo cenzo iš redaktorių, bet nereikalauja iš 
cenzorių. Jakštui ta Šliūpo kalba labai patiko. Jis 
daug kam paskui pasakojo apie Šliūpo pilietinę 
drąsą “pasakyti karaliui į akis visą teisybę“, ir 
kad už tai jam būsią daug nuodėmių atleista. 


Kritika 

Tuo atžvilgiu daugumos nuomonė, kad Jakš- 
tas buvo konservatyvus. Jakštas nelaikė ir ne- 
galėjo savęs laikyti tikruoju literatūros ar meno 
kritiku. Jis tą darbą dirbo tik kaip visuomeni- 
ninkas publicistas, ir tai tik todėl, kad nebuvo 
kam jo dirbti. Knygų tada pasirodydavo tiek ne- 
daug, kad nepaminėti jų pasirodymo proga buvo 
negalima. Todėl nėra visai tikslu kalbėti apie 
Jakštą kaip apie tikrą literatūros kritiką, kaip 
mes jį šiandien suprantame, ir kritikuoti jo kri- 
tikas, kad jos neatitinka kritikos esmės. 

Kaip pačią ano meto literatūrą, taip ir jos 
kritiką tenka vertinti ne absoliučiu, bet reliaty- 


viu mastu. Ano meto literatūrai ir kritikai buvo 


ypač nepriimtina pažiūra — menas menui. Ra- 
šymas ir kritika buvo pirmiausia tarnyba tautai. 
Tai, žinoma, nereiškia, kad ir tuomet būtų kas 
galvojęs, jog tėra reikalinga tik didaktinė, pa- 
triotinė, žodžiu, siaurai tendencinė literatūra. 
Jakštas žiūrėjo į literatūros uždavinius panašiai 
kaip lenkų rašytojas Henrikas Sienkevičius, ku- 
ris buvo talentingas rašytojas, Nobelio premijos 
laureatas, bet kuriam, anot Jakšto, kūryba bu- 
vusi tarnyba tautai. Sienkevičius sakėsi rašęs 
anuo priespaudos metu lenkų sieloms sustiprinti 
(dla pokrzepienia ducha). 

Būdamas publicistas, Jakštas ir literatūros 
veikalą vertino pirmiausia pagal tai, kokios reikš- 
mės jis turės visuomenei. Juk literatūra veikia 
skaitytoją ne tik savo grynai estetine verty- 
be, bet ir tomis idėjomis, kurios vienokiu ar ki- 
tokiu būdu veikale yra reiškiamos. Dėl to ir 
Jakštas savo kritikose labiau vertino tuos kūri- 
nius, kurie teikia ne tik estetinio pasigrožėjjimo, 
bet kartu reiškia pazityvių idėjų plačiai visuo- 

menei suprantama kalba, pvz. Maironis, Vaiž- 
gantas, Vydūnas, Krėvė, Šatrijos Ragana ir kiti. 
Dėl to suprantama, kodėl jis nevertino tokių no- 
vatorių, kaip Herbačiauskas, kuris, anot Jakšto, 
gal ir turėjęs kokios įtakos vienam kitam jau- 
nam rašytojui, bet pačiai visuomenei — jokios. 

Grynai literatūros kritikai berods rūpi dau- 
giau veikalo formalinė pusė. Jakštui, be abejo, 
daugiau svėrė turinys. Užtat jam kaip kritikui ir 
daromas didžiausias priekaištas, kad jis buvo ne- 
palankus naujoms eiliavimo formoms. Tai nesi- 
derina su jo jieškojimu naujumo, pažangos. Ta- 
čiau, anot Jakšto, nauja vertintina ne dėl paties 
naujumo, bet dėl naujų dalykų augštesnio ver- 
tingumo. Jakštui atrodė, kad pavyzdžiui vadina- 
masis laisvas eiliavimas nėra tobulesnė eiliavi- 
mo forma už klasiškąją, kad ji tegali būti patei- 
sinama kaip jieškojimas, bet ne kaip pozityvus 
laimėjimas. Jis tuoj nurodydavo, kad geresni jau- 
nieji poetai vis dėlto laikąsi klasiškos formos. 
Apie 1935, rodos, metus “Vaire" pasirodė keli 
Sruogos klasiškai sueiliuoti eilėraščiai. Jakštas 
paskaitė ir pakišo man sakydamas: 

— Matai, ir Sruoga grįžta atgal, ir visai gra- 
žūs eilėraščiai. 

Savo estetines pažiūras Jakštas išdėstė ei- 
lšje savo straipsnių ir apgailestavo, kad jo opo- 
nentai nėra to padarę. Jakštas kritikavo ir pats 
buvo nekartą kritikuojamas, bet negalima būtų 
sakyti, kad jis būtų buvęs nugalėtas. Prof. My- 
kolaitis-Putinas, gindamas savo meno apibrėži- 
mą (menas yra kūryba) prieš Jakšto apibrėžimą 
(menas yra grožio kūryba) pritrūko savo argu- 
mentų ir baigė eilę poleminių straipsnių “Židi- 
ny“ ilgomis kažkokios vokietės, meno žinovės, 
citatomis. Kitas jaunas rašytojas, norėdamas nu- 
vainikuoti Jakštą kaip kritiką, panaudojo kaip 
svarbiausią argumentą faktą, kad Jakšto išgir- 
tųjų rašytojų šiandien niekas nė vardų nežinąs, 
o jo sukritikuotieji iškilo į pirmąsias eiles. Čia 
jis sugretino eilę pavardžių. Jakštas atsakė. Pa- 
aiškėjo, kad ne visai taip buvo, kaip jauno kri- 
tiko buvo išdėstyta. Tačiau tas argumentas ir 
šiandien naudojamas. Prano Naujokaičio “Lietu- 
vių Literatūroje“ randame tokį sakinį: “Jis 
(Jakštas) yra smerkęs visą naująją mūsų poezi- 
ją". Manau, kad šį teigimą sunku būtų įrodyti ir 
kad Jakšto kaip kritiko vaidmuo dar laukia sa- 
vo įvertinimo. 


Kasdienis gyvenimas 


Kasdieninis Jakšto gyvenimas buvo labai 
paprastas, sakyčiau, vienuoliškas. Gerus daiktus 
Jakštas teturėjo du — savo nuosavą biblioteką 
ir butą, kuris Šv. Kazimiero Draugijos namuose 
buvo erdviausias. Jam tad, kaip tos draugijos 
pirmininkui, ir teko maloni pareiga tuo butu 
naudotis. Tačiau tikrai atliekamų kambarių ja- 
me tebuvo vienas. Ir tą dažnai kas nors būdavo 
okupavęs — koks nors gyventojas ar šiaip sve- 
čias. Salionas būdavo kartais naudojamas susi- 
rink'mams, kai kada slaptiems, pvz. moksleivių 


ateitininkų priešnepriklausomybiniais laikais ar 
kai nepriklausomoje Lietuvoje jie buvo uždaryti. 
„ Apie šeštą valandą keldavos ir apie vienuo- 
liktą paprastai eidavo gulti. Popiečiais eidavo pa- 
sivaikščioti: jei trumpam laikui — į seminarijos 
sodą, jei ilgesniam — kur nors į Kauno apylin- 
kes, Aleksotą, Freda. Šiaip visą dieną dažniau- 
slal prie rašomojo stalo. Vasarą retai kada išva- 
žiuodavo atostogų, bet ir tai trumpam laikui. 


Jakšto pramogos irgi buvo labai paprastos. 
Teatro, operos ar dramos, nelankydavo. Bet kai 
tevai jėzuitai čia pat Rotušės aikštėje, savo rū- 
muose, įtaisė mokiniams kiną, tai nueidavo. Gal 
ji domino ne tiek paveikslai, kiek pati technikos 
pazanga — garsinės filmos, mikimauzai. 

Viešai Jakštas rodydavosi retai. Tačiau tau- 
tinėse ar kurių organizacijų šventėse, kai buvo 
kviečiamas, visuomet dalyvaudavo. Ordinais nie- 
kuomet nesipuošdavo. Kartą tautos šventės iš- 
kilmingo akto metu valstybės teatre Jakštas sė- 
dėjo kartu su Vaižgantu, kūris buvo pasipuošęs 
visais savo turimais ordinais bei žvaigždėmis. 
Vaižgantas ir sako Jakštui: 

— Kodėl neužsidėjai ordinų? 

— Nežinau, kaip juos nešioti, — pasiteisino 
Jakštas. 

— Kodėl manęs nepasiklausei? 

— Nežinojau, kad esi toks ordinų žinovas, 
— vėl atšovė Jakštas. 

I svečius berods labai retai kur eidavo, o 
pats, kiek žinau, per paskutinį savo gyvenimo 
dešimtmetį svečių turėdavo dukart metuose — 
per Kalėdas ir per Velykas. Reguliarūs šių šven- 
čių svečiai būdavo profesoriai Volteris, Krėvė, 
Čepinskis su poniomis, Šilkarskis ir artimieji 
kaimynai — kan. Vaitkus, prof. Eretas. Retkar- 
čiais būdavo dar Herbačiauskas, inž. Graičiūnas 
su žmona, artistė Unė Babickaitė-Graičiūnienė, 
lt ak: 

Būdavo ir atsitiktinių svečių, iš kurių gana 
dažna viešnia kurį laiką buvo rašytoja Rūtelio- 
nienė. Man tai įdomu buvo stebėti Jakšto laiky- 
seną R-nės atžvilgiu. Ji ateidavo paprastai pietų 
ar vakarienės metu. Kadangi turėdavo daug kal- 
bos, Jakštas kviesdavosi prie stalo. Čia ji kalbė- 
davo ne tik kol valgydavo, bet dar bent porą 
valandų pavalgius. Dažniausiai kritikuodavo ki- 
tus ir gyrė save. Vaižgantą, Putiną, Tolstojų ji 
laikė menkais rašytojais. 

— Ot, aš tai didelė rašytoja! — sakydavo. 
— Ateis laikai, kai mano veikalai bus verčiami 
į visas kalbas. 

Jakštas tyli ir klauso. Rūtelionienės kalba 
nukrypo i šventuosius. ) 

— Šventoji Kūdikėlio Jėzaus Teresėlė tai ne- 
didelė šventoji. Tokio šventumo nesunku pasiek- 
ti. Aš tai neabejoju, kad būsiu kanonizuota. 


— Bravo, bravo, — atsiliepė Jakštas. 
Ir taip visą laiką. Kas jos knygas pirko, tą 
gyrė, o kas ne — visiškai sukritikuodavo. Jo 


kantrybė klausytis tokių kalbų man buvo nevi- 
sai suprantama. Juk ji sugaišindavo nemaža lai- 
ko, kurį Jakštas taip brangino. Gal jis domėjosi 


A. Vitkauskaitė-Merker — V ienuolis 


ja kaip savotišku psichologiniu tipu. Mat, Rūte- 
lionienė lankydavo visus žymiuosius žmones — 
kunigus, profesorius, ministerius ir patį prezi- 
dentą. Lankydama ji platino savo raštus ir rinko 
aukas naujoms savo knygoms. Jei kas atsisaky- 
davo aukoti ar iš viso jos nepriimdavo, tą Rūte- 
lionienė vaikščiodama per žmones “sukritikuo- 
davo" kaip nesusipratusį, nekultūringą ir nepa- 
triotą. Tuo būdu ji valdininkams įvarydavo ne- 
maža baimės, ypač atskleidusi aukų lapą su pre- 
zidento ar ministerių parašais. Tačiau šie “drau- 
giški" santykiai su Rūtelioniene vieną gražią 
dieną nutrūko, kai Jakštas, eilę jos knygų recen- 
zavęs palankiai, žiauriai sukritikavo jos “Vado- 
vo“ romaną. 

Šis ir daugelis nepaminėtų kitų faktų rodo, 
kad Jakštas anaiptol nebuvo piktas, kaip jį daug 
kas įsivaizduoja, ir greitas ką nors sukritikuoti 
ar pasmerkti. Jei jis kada įsikarščiavęs bardavo- 
si, tai tik kai jam kas buvo labai įkyrėjęs. 

PASIKALBĖJIMAS MASKVOJE SU V. MOLOTOVU 


VINCAS KRĖVĖ 


Lietuva') ėmė riedėti tiesiog į anarchijos 
bedugnę. Visas Maskvos pareigūnų Lietuvoje el- 
gesys Lietuvos valstybės atžvilgiu primygtinai 
rodė, kad tyčia stengiamasi sugriauti vidujinę 
santvarką, pakirsti ūkinius josios gerovės pa- 
grindus ir privesti kraštą iki galutinės suirutės. 

Kovoti buvo beveik neįmanoma, nes faktiš- 
kai susidarė, be ministerių Tarybos, dar ketu- 
rios vyriausybės: a) komunistų partijos Lietu- 
voje centro komitetas, kuris grasinimais terori- 
zuodavo valstybės valdininkus, versdavo juos 
klausyti ne legalios valdžios potvarkių, bet jų rei- 
kalavimų, varė beatodairinę griovimo propagan- 
dą per spaudą, per radiją ir mitingus, vadovavo 
streikams ir organizuodavo padugnes, kurias iš- 
naudodavo visokioms eisenoms, terorizuoti ra- 
miems gyventojams ir valstybės valdininkams; 
b) okupacinės bolševikų kariuomenės vadovybė. 
Ji ne tik statė reikalavimus, dažniausiai neįvyk- 
domus, bet nuolat grasindavo imtis savo priemo- 
nių prieš asmenis, kurie sabotuos “teisetus" ka- 
riuomenės reikalavimus. Ji paėmė savo globon 
komunistinių padugnių eisenas ir pagrasino, kad 
toms eisenoms teiks ginkluotą apsaugą, jei Lie- 
tuvos vyriausybė išdrįs drausti “liaudžiai"' reikš- 
ti savo simpatijas Maskvai, kuri ją, “liaudį"', “iš- 
laisvino'' iš fašistinio “kruvinojo"" smetoniško re- 
žimo. Ji pateikė reikalavimą tuojau likviduoti 
šaulių sąjungą ir prigrasino, kad ji tai padarys 
pati ginkluota pajėga, jei Lietuvos vyriausybė 
sumanys reikalą atidėlioti. Už galimus inciden- 
tus turės atsakyti vyriausybės nariai, kurie truk- 
dytų ramiu būdu sąjungą likviduoti; c) Maskvos 
atstovybė Lietuvoje. Ji nebuvo tokia brutali, 
kaip kariška bolševikų vadovybė, bet be galo 
įkyri. Ji tai reikalavo atleisti tuos ar kitus val- 
dininkus, tai nurodydavo, kuriuos Ministerių Ta- 
ryba turėtų priimti nutarimus, tai ką ir kaip kal- 
betis su užsienio atstovais, tai kuriuos mūsų at- 
stovus reikėtų atšaukti ir kokiais žmonėmis juos 
turėčiau pakeisti. Iš pradžių visus panašios rū- 
šies reikalavimus perduodavo per Paleckį, kuris 
juos man teikė neva savo vardu, bet kai rusų at- 
stovybė patyrė, kad su reikalavimais, kurie atei- 
na per Paleckį, nesiskaitoma, ėmė tiesiogiai kreip- 
tis, suprantama, neva su patarimais. Grasinimų 
nesigriebė. O kai kelis kartus teko aštriai pasi- 
kalbėti su Dekanozovu, visuomet atstovas Poz- 
dniakovas tuojau atvykdavo atsiprašyti. Dekano- 
zovas, esą, yra kaukazietis, karšto kraujo žmo- 
gus, ne visuomet mokąs susivaldyti. Bet čia pat 
vėl patardavo, kad geriems santykiams su Mask- 
vos vyriausybe palaikyti yra būtinas reikalas su 
Dekanozovo nuomone skaitytis, nes jis reiškė ne 

savo nusistatymą, tik Maskvos vyriausybės, ku- 
ri norėtų Lietuvos vyriausybe pilnai pasitikėti 
ir negalvoti, kad ir dabartinė vyriausybė yra jos 
atžvilgiu nenuoširdi ir turi savo paslėptus sieki- 
mus, gal net nedraugiškus; d) “Mūsų" vidaus 
reikalų ministerija. Tautininkų valdymo laikais 
kovai su opozicija buvo išleista visa eilė potvar- 
kių, suteikusių vidaus reikalų ministeriui labai 
plačias teises. Dabar vidaus reikalų ministerija 
tapo savaranki vyriausybė vyriausybėje. Minis- 
teris galėjo visai nesiskaityti su Ministerių Ta- 
ryba. Jis buvo greičiau prezidento nuožiūroje ir 
priežiūroje, o ne Ministerių Tarybos. Vidaus rei- 
kalų ministeris turėjo ne tik suimti kiekvieną, 
kuris jam atrodė pavojingas, bet ir ištremti iš 
Lietuvos, gavęs prezidento pritarimą. Jis vedė 
ar bent galėjo vesti savarankią politiką ir sa- 
vaip tvarkyti valstybės vidaus gyvenimą, savo 
nuožiūra uždaryti kiekvieną organizaciją, kiek- 
vieną partiją, net prekybos ir pramonės įstaigą. 
Jo rankose buvo radijas, kurį tvarkė susitaręs 
su krašto apsaugos ministerija. Vidaus reikalų 
ministeris M. Gedvila, kuris'pasirodė esąs senas 
komunistas, dabar ėmė plačiai naudotis savo tei- 
semis, gaudamas visuotinį pritarimą iš einančio 
prezidento pareigas J. Paleckio. Jis iš pagrindų 
pakeitė visą vidaus reikalų ministerijos aparatą. 
Atleido visus senus valdininkus, pradedant 
paprastu policininku, baigiant apskrities virši- 
ninkais ir ministerijos departamentų direkto- 
riais, ir juos pakeitė komunistais arba komunis- 
tuojančiais. Pačioje ministerijoje nors augštes- 
nes vietas buvo užėmę Lietuvos piliečiai, dau- 
giausia žydų kilmės, bet kiekvienam jų buvo pa- 
skirtas ar patarėjas ar padėjėjas rusas, atsiųs- 
tas iš Maskvos, kurių rankose ir buvo faktinoji 
valdžia. Jie vykdė Maskvos įsakymus ir vadova- 
vosi vien savo vyriausybės instrukcijomis. 


Lietuvoje gyventojai nesiorientuodavo pa- 
dėtyje. Už visa, ką darė vidaus reikalų minis- 
terija, jie kaltino Ministerių Tarybą. Toji gi Mi- 
nisterių Taryba jau jokios galios nebeturėjo. Ir 
pati ji buvo susiskaldžiusi, nevieninga, nes jo- 
sios komunistinė dalis irgi laikėsi Maskvos nu- 
rodymų, teikiamų jiems per komunistų partiją. 
Kiti gi, kaip Venclova, Miskis, nors nebuvo ko- 
munistai, bet dėjosi su pastaraisiais, nes, kaip 
vėliau paaiškėjo, jiems rūpėjo jų karjera. Iš tik- 
rųjų vieningai veikėme tik aš, Galvanauskas ir 
Vitkauskas, nors pastarasis tardavosi su mumis 
tik kariuomenės reikalais. 

Tokiai padėčiai susidarius, maniau, kad man 
nėra kitos išeities, kaip tik atsistatydinti, ir apie 
tai pasakiau E. Galvanauskui, be kurio pritari- 


mo paprastai nesiryžau imtis jokių rimtesnių žy- 
gių. Galvanauskas nesutiko su mano nuomone ir 
man nepritarė. Jis manė, kad reikia laikytis “iki 
paskutiniųjų". Kadangi spyriausi su savo nuo- 
mone, Jis patarė pakviesti į susirinkimą žymes- 
nius senosios kartos veikėjus, dčl kurių pažiūrų 
ir nusistatymo galima buvo neabejoti, ir drauge 
su Jals pasvarstyti visą dalyką ir pasitarti, kaip 
toliau elgtis. Su tuo turėjau sutikti, ir Galva- 
nausko pastangomis tokis pasitarimas 
ivyko. 

Susirinkimo dalyviai po to, kai buvo jiems 
nuodugniai išaiškinta susidėjusi padėtis, palaikė 
Galvanausko nuomonę, kad pasitraukti neturi- 


me tiesos. Privalome laikytis, kol dar laikytis ga- 
lima. 


Čia pat buvo nutarta, kad aš turiu vykti į 
Maskvą pasimatyti su Molotovu ir, jei bus gali- 
ma, net su Stalinu. Turiu supažindinti juos su 
esama padėtimi, pareikalauti, kad įsakytų savo 
atstovybei Kaune ir kariuomenės vadovybei ne- 
sikišti į vidaus reikalus, negriauti Lietuvos vy- 
riausybės autoriteto ir atšaukti savo piliečius, 
kuriuos yra neteisėtai susodinę vidaus reikalų 
ministerijoje. 

Mes buvome pirmoji bolševikų auka Euro- 
poje, nepažinojome nei jų taktikos, nei metodų, 
nei, pagaliau, siekimų. Todėl nenuostabu, jei ma- 
nėme, kad daug to, kas čia dedasi, vyksta be 
Maskvos žinios ir pritarimo. Jei žymūs Vakarų 
Europos ir Amerikos diplomatai davėsi apgau- 
nami todėl, kad nesiorientavo, tai mums apsi- 
gauti ir patsai Dievas leido. 


Kitą dieną pasiunčiau mūsų atstovui Mask- 
voje L. Natkevičiui šifruotą telegramą, kad iš- 
rūpintų man audienciją pas /Molotovą ir tai pa- 
darytų kiek galima greičiau. 

Iš Molotovo L. Natkevičius gavo neigiamą 
atsakymą, motyvuotą tuo, kad dabar Lietuvoje 
yra N. Dekanozovas, kuris Maskvos vyriausybės 
įgaliotas tartis su Lietuvos vyriausybe visais 
klausimais. Netrukus mane aplankė patsai De- 
kanozovas ir pareiškė pretenzijų, kodėl aš krei- 
piausi pas Molotovą ne per jį, jei jau turėjau bū- 
tino reikalo kalbėtis su užsienio reikalų komisa- 
ru. Jam visai nesuprantama, kodėl aš negaliu ap- 
tarti tų reikalų, dėl kurių manau kreiptis pas 
Molotovą, su juo, Dekanozovu, kuris tam ir pa- 
siųstas čion. 

Atsakiau, kad Lietuva dar turi savo atstovą 
Maskvoje, per kurį gali kreiptis į Maskvos vy- 
riausybę, ir todėl nematau reikalo trukdyti De- 
kanozovo prašymu tarpininkauti. Tartis su Juo 
būtų netikslu, nes visi tie reikalai buvo jau ne- 
kartą aptarti, bet visi susitarimai liko bergždi 
ir nedavė teigiamų vaisių. . | 

— Jūs, p. ministeri, šiandien blogai orien- 
tuojatės susidėjusiose sąlygose, kurios žymiai 
pakitėjo, negu buvo tada, kai mes čion atėjome, 
— pareiškė Dekanozovas. — Jūs geriau padary- 
site, jei mažiau klausysite, ką jums Galvanaus- 
kas kušta į ausį. Mes tai geral žinome. 


greitai 


„„ — Nesu mažas vaikas ir gerai suprantu, kas 
čia darosi, ir Galvanausko kuštėjimai, jei to- 
kie tikrai būtų, manęs nepaveiktų. Noriu patsai 
Sau išsiaiškinti padėtį, kad netektų dalyvauti Lie- 
tuvos nepriklausomybės laidotuvėse. Jei manęs 
Molotovas nepanorės priimti, man ir be to bus 
viskas aišku, ir aš mokėsiu padaryti atitinkamas 
išvadas. 

= Tuo mūsų pasikalbėjimas ir pasibaigė. Tą 
pačią dieną pakartojau per mūsų atstovą Maskvo- 
je reikalavimą, kad mane Molotovas asmeniškai 
priimtų, ir šį kartą gavau teigiamą atsakymą, 
kad užsienio reikalų komisaras V. Molotovas su- 
tinka mane priimti birželio 30 dieną ketvirtą va- 
landą vakare. 

Pranešimą gavau birželio 29 dieną. Turėjau 
skubėti ir tą pačią dieną išvažiavau į Maskvą. 
Sutiko mane stotyje su įprastu iškilmingumu: 
užsienio reikalų komisariato vicekomisaras, ku- 
rio pavardės dabar negaliu prisiminti, Dekano- 
zovas, kuris, kaip pasirodė, atskrido iš Kauno 
lektuvu, Maskvos karo komendantas, dar keli 
valdininkai ir mūsų atstovybės pareigūnai su zt- 
stovu Natkevičium priešakyje. 

Stotis buvo papuošta mūsų tautinėmis vė- 
liavėlėmis. 

Iš stoties nuvykau į mūsų atstovybę. 

L. Natkevičius nebuvo gerai nusiteikęs. 

— Nors jus sutiko, kaip geraisiais laikais 
sutikdavo mūsų augštus pareigūnus, kai jie ai- 
vykdavo Maskvon, bet nemanau, kad Maskvos 
nusistatymas Pabaltijo valstybių atžvilgiu būtų 
pakitėjęs, — pareiškė atstovas, kai aš jam pa- 
pasakojau, kokiais reikalais atvykau. — Jei ir 
pakitėjo kas, tai pakitėjo dar nepalankesne mums 
linkme. 

Pietų metu, apie trečią valandą, paskambi- 
no į atstovybę iš užsienio reikalų komisariato, 
kad Molotovas priims mane ne ketvirtą valandą, 
kaip buvo žadėjęs, bet vienuoliktą nakties. 
Natkevičius. — Čia visi svarbesni reikalai atlie- 
kami naktimis. Pasimatymo paskyrimas vienuo- 
liktą valandą nakties reiškia, kad jūsų laukia il- 
gas pasikalbėjimas. Duok, Dieve, kad jis turėtų 
gerų pasėkų, bet tenka abejoti. 

Vienuoliktą valandą nuvykome su L. Nat- 
kevičium į užsienio reikalų komisariatą. Buvau 
nustebintas tuo, kiek daug kartų mus sulaiky- 
davo ir vis tikrindavo dokumentus: į Kremlių 
įvažiuojant, prie įėjimo į komisariato rūmus, 
įžengiant į antrą augštą ir net prie Molotovo ka- 
bineto durų. 

Visur viešpatavo tyla, ir nesimatė jokio tar- 
nautojo, bet ginkluotų sargybos kareivių buvo 
kiekvienam žingsnyje. | ž į 

Pagaliau patekome į laukiamąjį kambarį. 
Laukti teko neilgai, vos kelias minutes, bet čia 
ištiko mane pirmas nemalonumas, kuris mane 
gerokai suerzino: mums čia pranešė, kad Molo- 
tovas nori kalbėtis tik su manim vienu, be at- 
stovo. 

Aš visai nesiorientavau, kaip tokiais atvejais 
reikia laikytis, kaip kalbėti su svetimos valsty- 
bės augštu pareigūnu, ir tikėjausi, kad šiuo at- 
vejų mano mokytoju bus čia atstovas. Dabar bu- 
vau paliktas vienas sau ir todėl pasijutau ne- 
jaukiai. 

Nors Natkevičius mane mokė, kad pasikal- 
bėjimą reikia pradėti klausimu, kaip jaučiasi 
Josifas Vissarionovičius, kaip jo sveikata, ir pa- 
našiais diplomatinio mandagumo posakiais, bet 
įžengęs pas Molotovą viską užmiršau ir, pasisvei- 
kinęs, pradėjau nepasitenkinimo pareiškimu, 
kad esu priverstas vienas, o ne mūsų atstovo ly- 
dimas lankytis pas jį, užsienio reikalų komisarą. 

Molotovas nusišypsojo, nerodydamas jokio 
nepasitenkinimo. Savo išvada ir laikysena jis 
mane paveikė teigiamai. Maniau, kad turėsiu 
reikalą su senos kartos rusų inteligentu. 

— Labai atsiprašau tamstą, p. ministari, ir 
jūsų atstovą. Panorėjęs priimti jus vieną, re- 
galvojau tuo jus užgauti, nei pareikšti nepasiti- 
kėjimą jūsų atstovui, — kalbėjo komisaras, at- 
sakydamas i mano pareiškimą. — Man pranešta, 
kad tamsta esi atviras žmogus, visuomet imi vel- 
nią už ragų (beriot vsegda čorta priamo za roga) 
ir savo nuomonės neslepiate už diplomatinio 
mandagumo šydo. Todėl norėjau su jumis kal- 
bėti atvirai, kaip su žmogumi, kuris gali šių die- 
nų mūsų padėtį suprasti, o ne su diplomatu. Ma- 
niau, kad negalėsiu būti atviras, matydamas ša- 
lia jūsų patyrusi diplomatą, kokiu, be abejo, yra 
jūsų atstovas. 

Nepatyręs diplomatinėse suktybėse, tuo me- 
tu patikėjau Molotovo žodžiais ir net buvau ap- 
sidžiaugęs. Maniau, kad nuoširdžiai ir atvirai be- 
sikalbėdamas, išaiškinsiu daugel nesusipratimų ir 
daugiau laimėsiu, negu galima buvo tikėtis. Ne- 
suabejojau Molotovo pareiškimo nuoširdumu. 
Tik vėliau supratau, kad gudrus ir suktas diplo- 
matas turėjo visai ką kita galvoje. 

— Mes nuoširdžiai norėjome susitarti su 
anglų, prancūzų ir lenkų vyriausybėmis dėl ben- 
dro veikimo užkirsti kelią vokiečių ekspansijai ir 
išvengti karo grėsmės, bet mums nepasisekė su- 
sitarti ne dėl mūsų kaltės, — tęsė toliau Molo- 
tovas. — Iš mūsų buvo pareikalauta garantuoti 
lenkų rytų sienas, nors dabartiniai sąjungininkai 
turėjo žinoti, kad tos sienos buvo mums primes- 
tos taikos sutartimi Rygoje. Mūsų padėtis tuo- 
met buvo tokia, jog turėjome sutikti su visomis 
sąlygomis, kurios mums buvo padiktuotos. Iš mū- 
sų reikalavo taipogi garantuoti Rumunijos rytų 
sienas, nors žinojo, kad mes nesame atsišadėję 
ir ateityje nemanėme atsižadėti Besarabijos. Be 
to, lenkų vyriausybė rodė didžiausią nepasitikė- 
jimą mumis. Ji nesutiko praleisti mūsų ginkluo- 
tų pajėgų per savo kraštą net tuo atveju, jei vo- 
kiečių vyriausybė pradėtų karą, ir mes būtume 
priversti prisidėti prie Vakarų Europos kovos su 
vokiečių ekspansija. 

— Kuris tokiomis aplinkybėmis galėjo būti 
susitarimas? — tęsė Molotovas. — Matydami. 
kad susitarimas nėra galimas, buvome priversti 

jieškoti kitur garantijų, kad, „pasilikę vieni, ne- 
būsime puolami. Tokia garantija buvo mums pa- 
siūlyta vokiečių vyriausybės dar anksčiau, negu 
prasidėjo pasikalbėjimai su anglais, prancūzals 
ir lenkais, bet į ją mes nebuvome kreipę dėmesio. 
Dabar matydami, kad iš mūsų derybų su trimis 
sąjungininkais nieko neišeina ir išeiti negali, at- 
naujinome pasitarimus su vokiečių vyriausybe, 
kuri pasirodė mums labai palanki ir nuolaidi ir 
sutiko patenkinti visus mūsų pageidavimus. Nors 
pasiekėme susitarimo ir sudarėme su vokiečių 
vyriausybe nepuolimo sutartį, bet gerai supra- 
tome, kad vokiečiais negalima pasitikėti, todėl at- 
sargos dėliai turėjome imtis kitų dar priemonių 
savo saugumui sustiprinti. Bendrų sienų tuomet 
su Vokietija neturėjome. Vadinasi, norėdama 
mus pulti, ji pasirinktų kelią per Lietuvą. Nuo- 
širdžiai norėjome bendradarbiauti su Lietuvos 
vyriausybe, sustiprinti jūsų karšto pajėgumą. 

— Mes visuomet turėdavom geriausių norų 
Lietuvos atžvilgiu, visuomet tarptautinėje plot- 
mėje rėmėm jos reikalus, visur ir visais atvejais 
palaikėme ją, kaip tikri ir nuoširdūs draugai. Sa- 
vo draugiškumą irodėme, grąžindami jums Vil- 
nių, seną Lietuvos sostinę, — kalbėjo Molotovas. 
— Kaipo viena iš priemonių buvo mūsų patari- 
mas Lietuvos vyriausybei sudaryti glaudžią są- 
jungą su Pabaltijo valstybėmis, kad tuo būdu ji 
sustiprintų savo atsparumą galimai iš vokiečių 
pusės agresijai. Mes panaudojome savo itaką, kad 
Latvijos ir Estijos vyriausybės tokiai sąjungai 
nesipriešintų. Bet mums teko greitai apsivilti. 
Nors Smetona ne kvailas Žmogus, bet prietarų 
samanomis apžėlęs, nesiorientavo susidėjusioje 
padėtyje, nesušvelnino savo režimo. Jis nesupra- 
to net tokio prasto dalyko, kad negalima su mu- 
mis palaikyti draugiškumo ir tuo pačių metu 
persekioti viską, kas atsiduoda rusų kultūra, per- 
sekioti visus tuos, kurie rodė mums nors mažiau- 
sio palankumo. Dar blogiau, mums teko greitai 
įsitikinti, kad sudarytas mūsų iniciatyva Pabal- 
tijo valstybių blokas krypsta į vokiečių pusę. Iš 
gerai informuotų šaltinių patyrėme, kad Pabal- 
tijo valstybių delegatai, suvažiavę į Rygą, turė- 
jo pasitarimus, kurių metu buvo nutarta griežtai 
laikytis prieš mus, kovoti su mūsų tuose kraštuo- 
se įtaka ir jieškoti glaudesnio bendradarbiavimo 
su vokiečiais. Jūsų atstovas Berlyne, Smetonos 
pavedamas, pradėjo derybas su vokiečių vyriau- 
sybe dėl susitarimo, nukreipto prieš mus. 


— Vokiečiai parodė čia mums tikrą savo vei- 
dą, — sakė Molotovas, — palankiai priėmę Lie- 
tuvos vyriausybės pasiūlymą. Tik panorėjo, kad 
jūsų vyriausybė aiškiai tuo atveju apsispręstų, 
kaipo vokiečių sąjungininkė. Todėl pareikalavo, 
kad lietuvių kariuomenė tuojau pultų lenkus ir 
užimtų Vilnių. Nenuslėpsiu nuo tamstos, kad tuo 
faktu mes buvome netikėtai užklupti ir labai su- 
sirūpinę. Jeigu Lietuva būtų paklausiusi vokie- 
čių vyriausybės reikalavimų ir tuo pačiu pasisa- 
kiusi vokiečių sąjungininke, ji būtų tapusi. toli į 
rytus iškištu vokiečių placdarmu, išeigos punk- 
tu karo atveju su mumis. O imtis prieš ją kurių 


nors priemonių nebūtume galėję, nerizikuodami 
karu su vokiečiais, ko mes nenorėjome ir neno- 
rime. Lengviau atsidusome, tik sužinoję, kad Lie- 
tuvos vyriausybė neišdrįso paklausyti vokiečių, 
atsisakė ginkluota ranka užimti Vilinų ir tuo pa- 
čiu neteko vokiečių pasitikėjimo. Šio mums pa- 
vojingo fakto akivaizdoje turėjome griežtai pa- 
keisti savo nusistatymą tiek vokiečių, tiek Pa- 
baltijo valstybių atžvilgiu ir imtis žygių, kurių 
nei norėjome, nei buvome numatę. Mus privertė 
taip elgtis saugumo sumetimai. Neturėjome tei- 
sės leisti, kad panaši situacija galėtų vėl pasi- 
kartoti. Turėjome dabar daugeliu klausimų nu- 
sileisti vokiečiams už jų pasižadėjimą nesikėsin- 
ti įtraukti Pabaltijo valstybes į savo įtakos or- 
bitą ir nesikišti į jų vidaus reikalus. Dar dau- 
glau — jie sutiko su tuo, kad Pabaltijo valsty- 
bės, vadinasi, Lietuva, Latvija ir Estija, yra iš- 
imtinai mūsų įtakos zona, ir toje zonoje galime 
elgtis, kaip mes rasime reikalinga. 

— Šie nauji susitarimai visgi neišsklaidė 
mūsų nepasitikėjimo vokiečiais ir todėl turėjo- 
me sustiprinti šiose valstybėse savo ginkluotas 
pajėgas, — kalbėjo Molotovas. — Suprantu, kad 
šis mūsų žygis atrodo jums nemalonus, bet ti- 
kėkit man, kad jis daugiau naudingas jums, ne- 
gu Mums: mes jus apsaugojam nuo pavojaus iš 
vokiečių pusės, nuo jų pastangų įvelti jūsų ma- 
žutę valstybę i pasaulinį karą, kuris vis plačiau 
ima liepsnoti. Tiesa, buvome priversti likviduo- 
ti Pabaltijo valstybių sąjungą, bet ne todėl, kad 
ji buvo nukrypusi netinkama linkme. Ji šian- 
dien jau nereikalinga, — Pabaltijo valstybių sa- 
vistovumą mes pasiėmėm apsaugoti... 

Klausydamas aš negalėjau nusivokti, koki 
tikslą turi Molotovas, visa tai dėstydamas. Ar 
panorėjo paskaityti man Lietuvos ir kitų Pabal- 
tijo valstybių apkaltinimo aktą, ar šiuo savo pa- 
sisakymu apdumti akis ir nukreipti dėmesį nuo 
klausimų, kurie galėjo būti jam nemalonūs? 


Ir tikrai, buvau ištrenktas iš vagos ir nega- 
lėjau ant greitųjų susigriebti, kokiu būdu nu- 
kreipti pasikalbėjimą į man rūpimus klausimus, 
del kurių čion atvykau. 

— Nesame atsakingi nei už vidaus, nei už 
užsienio Smetonos politiką, kuria beveik visi 
Lietuvos gyventojai nebuvo patenkinti, — pra- 
dėjau dabar aš kalbėti. — Tik aš asmeniškai imu 
bijoti, kad greitu laiku mūsų liaudis ims gailė- 
tis tų laikų, kada Smetona valdė kraštą, jei daly- 
kai Lietuvoje ir toliau riedės ta pačia linkme, 
kaip iki šiol... 

— Mes žinome, kad tamsta esi populiarus 
liaudyje, — nutraukė mano pareiškimą Moloto- 
vas. — Turite stengtis, kad liaudis ir toliau ju- 
mis pasitikėtų... 4 

— Taip, iš dalies buvau populiarus, galėčiau 
tamstai pasakyti. Bet iš to populiarumo maža 
kas beliko, ir bijau, kad greitu laiku nieko ne- 


beliks. Šiandien yra griaunama Lietuvos liaudies 


gerovė, griaunama santvarka, tiek ūkinė, tiek tei- 
sinė, į kurią gyventojai įprato 1r kurią labai 


brangina. To griovimo mes sustabdyti negalim, 
neturim nei jėgų nei priemonių, o visa atsako- 
mybė liaudies akyse krinta ant mūsų. Liaudis 
tiki dar Maskvos pareiškimu, kad niekas nesikė- 
sins kištis į Lietuvos vidaus reikalus, ir nežino, 
kad vyriausybė šiandien yra bejėgė... 

„ — Kas jums kliudo kovoti su tais, kurie grio- 
vimu nusikalsta? — vėl įsikišo Molotovas. — 
Bauskite juos. 


— Turėtume tada bausti jūsų pareigūnus iš 
atstovybės, kurie be atodairos varo griovimo pro- 
pagandą ir kelia krašte didžiausią nerimą, ypač 
ūkininkų tarpe. Turėtume bausti jūsų karinin- 
kus, kurie savo tiesioginiais reikalavimais ir gra- 
sinimais demoralizuoja mūsų įstaigas ir jose dir- 
bančius pareigūnus... 

— Mes tokio potvarkio nedavėm, -— susirau- 
kė Molotovas. — Nesinori tikėti, kad mūsų parei- 
gūnai ar karininkai galėtų sauvaliauti. 

Supratau, kad išsireiškiau per griežtai, ir ta 
linkme kalbėdamas nieko gero nepasieksiu, ir 
mano audiencija gali pasibaigti, galo nepasiekus. 

— Todėl ir prašiau mane priimti, kad išaiš- 
kinčiau dabartinę padėtį. Aš nei vienos valandė- 
lės neabejojau gerais SSSR vyriausybės norais. 
Juk suprantu, kad ne tik mūsų, bet ir jūsų rei- 
kalas, kad Lietuvos ūkio našumas nesumažėtų, 
atbulai, kad jis dar padidėtų, ir kad Lietuva ir 
toliau galėtų atlikti, be didesnių sunkumų, savo 
pareigas jūsų įgulų maitinimo atžvilgiu, — ėmiau 
aiškintis. — Lietuvos gyventojų gerovė yra pa- 
siekus augšto lygio, ūkinis krašto gyvenimas bu- 
vo tvarkomas taip, kad būtų pašalinti tarpinin- 
kai tarp gamintojo ir vartotojo. Tuo buvo pa- 
siekta augštesnis atlyginimas gamintojui už jo 
darbą ir žymiai pigesnės kainos tų gaminių var- 
totojui, nes atkrito tarpininkų uždarbis. Ekspor- 
tas buvo visuomet aktyvus ir žymiai viršijo im- 
portą. Visa tai davė galimybę išlaikyti tinkamo- 
je augštumoje Lietuvos valiutą, kuri per visą lai- 
ką ne tik nenukrito, bet nebuvo netgi pasvirusi... 

Prieš mano išvažiavimą į Maskvą E. Galva- 
nauskas buvo mane gerai supažindinęs su Lietu- 
vos ūkine ir finansine padėtimi ir aprūpinęs vi- 
sais reikalingais duomenimis apie mūsų ūkio na- 
šumą, apie mūsų eksportą ir importą, apie ūkinę 
struktūrą, Lietūkio, Pienocentro ir Maisto orga- 
nizacijas. 

Naudodamasis ta medžiaga, nes ją buvau 
čion atsinešęs su savim, dėsčiau visa tai Moloto- 
vui, kiek išgalėdamas nuodugniau. 2 

Molotovas, matyti, susidomėjo ir klausėsi 
atidžiai. 5 

— Mums jau buvo pranešta, kad jūsų ūki- 
nės organizacijos veikia laikrodžio tikslumu, 
be sutrikimų (bez otkaza). Mums tai buvo beveik 
netikėta, — pastebi Molotovas. — Mūsų kariško- 
ji vadovybė tiesiog sužavėta jūsų ūkinių organi- 
zacijų veiklos tikslumu. 

Jis negalįs abejoti oficialiais „daviniais, bet 
jį tiesiog stebina Lietuvos ūkio našumas, — kal- 
bėjo toliau Molotovas. Ji pagamina Ir ekspor- 

tuoja daugiau negu didelė ir turtinga Ukraina. 
Ne jų išskaičiavimas griauti tokią tobulą ūkinę 
organizaciją. Atbulai, jie gyvai suinteresuoti jo- 


sios palaikymu tinkamoje augštumoje. Kištis į 
Lietuvos vidaus reikalus ir tuo kišimusi kenkti 
ūkinei krašto santvarkai jų pareigūnai nėra ga- 
vę nurodymų. Todėl Molotovas manąs, kad visi 
nesusipratimai kyla ten ne iš blogos valios, bet 
iš skirtingų ūkinių ir socialinių santvarkų Lie- 
tuvoje ir Tarybinių respublikų sąjungoje. Žmo- 
nės, visai to nesiekdami ir nenorėdami, nesusi- 
taria ir kits kito negali suprasti dėl kylančių iš 
čia skirtingų psichologinių nusiteikimų. Dabar- 
tine Lietuvos vyriausybė, kurios palankiu nuo- 
širdumu Tarybinės Sąjungos atžvilgiu jis neabe- 
jojąs, turėtų pasistengti savo krašto Žmones pa- 
ruošti prie naujų sąlygų prisitaikyti... 

— Mes tikim ir su mumis visa mūsų tauta 
tiki, kad dabartinė padėtis Lietuvoje yra tik lai- 
kino pobūdžio ir neužsitęs per ilgai, — atsakiau“ 
į Molotovo išvedžiojimus. — Norėčiau manyti, 
kad jums būtų tikslingiau pamėginti priversti 
savo įgulų vadus Lietuvoje labiau derintis su 
mūsų santvarka, su mūsų sąlygomis ir liaudies 
nusiteikimu bei tautos psichologija. 

Molotovas kurį laiką nieko man neatsakė. 
Nuleidęs galvą braižė kažką ant lapo, kuris gu- 
lėjo po jo ranka. 

— Tamsta, ponas ministeri, provokuoji ma- 
no atvirumą, — pakėlęs galvą ir pažvelgęs į ma- 
ne, prabilo Molotovas. — Verčiate mane pasaky- 
ti, ko visai dabar nenorėjau sakyti. Taigi kalbė- 
sime visai atvirai, be sentimentalumų, kurių jau 
visai užtenka. Turite pagaliau realiai pažvelgti 


tikrenybei į akis ir suprasti, kad atskiros mažos 
valstybės turės ateityje visos išnykti. Jūsų Lie- 
tuva, kaip ir kitos Pabaltijo valstybės, neišski- 
riant „ią Suomijos, turės Įsijungti į garbingą ta- 
rybinių respublikų šeimą. Turėtumėt todėl jau 
dabar paruošti Lietuvos liaudį tarybinei santvar- 
kai, kuri ateityje bus visur, visoje Europoje įgy- 
vendinta, vienur anksčiau, kaip Pabaltijo valsty- 
bėse, kitur vėliau. 

Nors buvau L. Natkevičiaus iš anksto įspėtas, 
kad galėsiu panašius dalykus išgirsti, bet atviras 
Molotovo pasisakymas mane visai parbloškė. 
Gerklė išdžiūvo, burna apsismogojo, ir kurį lai- 
ką visai buvau žado netekęs. 

Matyti, mano nuotaiką pastebėjo ir Moloto- 
S Jis paskambino ir liepė atnešti mums arba- 
os. 

. — Kai tik šie dalykai paaiškės, mūsų liau- 
dyje kils didžiausias sumišimas, gal net ginkluo- 
tas pasipriešinimas, — ėmiau kalbėti, patsai ne- 
nusivokdamas, ką kalbu. — Vokiečių vyriausy- 
bė, be abejo, tuo pasinaudos, nes ji nepakęs, kad 
tarybinė santvarka įsigalėtų Vokietijos pasieny- 
je. 

— Vokiečiai prarijo Pabaltijo kraštų okupa- 
ciją, nepaspringę, turės suvirškinti ir jų inkorpo- 
raciją, — atsikirto Molotovas. — Perdaug jie tu- 
ri dabar sunkumų Vakaruose, kad dar panorėtų 
karo su galingąja Tarybinių respublikų sąjunga. 
Vėl gi nenuslėpsiu nuo tamstos, kad šiais reika- 
lais jau esame su jais susitarę. Apie tai jau drau- 
gas Stalinas yra pasakęs ir jūsų buvusiam mi- 
nisteriui pirmininkui ir užsienio reikalų ministe- 
riui, kai jie buvo pas mus apsilankę dėl kilusių 
nesusipratimų su mūsų igulų kareiviais. 

— Jūs patys, p. komisare, esate pasakę, kad 
dabartine vokiečių vyriausybe neįmanoma pasi- 
tikėti, todėl negalite atspėti, kaip jie šiuo atveju 
pasielgtų. Iš savo pusės galiu tik įspėti jus, kad 
mūsų liaudis, kai paaiškės jūsų siekimai, ims 
žiūrėti į vokiečius, kaip į galimus sąjungininkus, 
kurie padės jiems išsilaisvinti iš jūsų prievartos. 
Lietuvos ūkininkai jau dabar, dar nežinodami, 
ką jiems likimas neša, nerimsta, bijodami ūki- 
nės santvarkos pakitėjimo. Jie jau dabar yra 
įbauginti jūsų pareigūnų ir šalininkų agitacijos, 
baidosi kolektyvinės sistemos. Jie amžiais yra 
pripratę laikyti žemę savo asmeniška nuosavy- 
bę, brangina ją, kaip ir savo savarankumą. Ko- 
lektyvinio žemės valdymo sąvoka jiems yra sve- 
žima::: 

— Mes ir nemanom primesti (naviazat) ko- 
lektyvinės ūkių valdymo sistemos, — pastebėjo 
Molotovas. — Mes visai nelaikome, kad ši siste- 
ma yra geriausias žemės reformos būdas, bet Ru- 
sija yra dar labai neturtingas ir skurdus kraštas, 
kad galėtume leisti sau (pozvolit sebe) kitą že- 
mės reformos būdą. 

— Mūsų liaudis pasirodė, kaip dabar matau, 
akylesnė už mus, ir jūsų viešais pažadais nepa- 
tikėjo ir netikėdama nerimo, nors stengėmės Ją 
raminti, — tęsiau savo giesmę, negalvodamas, 


kad ji reikalui, kurį noriu apginti, ne tik nenau- 
dinga, bet dargi greičiausia ir žalinga. -—— Mane 
ir Žemės ūkio ministerį yra aplankiusios ištisos 
ūkininkų delegacijų eilės. Jos visos reikalavo iš 
mūsų ginti ne tik vidaus santvarką, bet ir kraš- 
to nepriklausomybę ir savarankumą. Kada liau- 
dis „sužinos Tarybinės vyriausybės tikslus, kils 
didžiausias nusiminimas ir suirutė, kuri sugriaus 
pagrindinius krašto pamatus, sunaikins šiandien 
dar „pastovią gerovę ir net jos pagrindus, anu- 
liuojant visas mūsų ūkiui naudingas sutartis su 
užsieniais. Liaudis, be abejo, ims žiūrėti į jūsų 
įgulas, kaip į okupantų kariuomenę, ir ginsis vi- 
salis įmanomais būdais. Argi visa tai būtų nau- 
dinga Tarybinių respublikų sąjungai tokiu nepa- 
stoviu laiku?... Kad viso šito galima būtų iš- 
vengti, siūlome sudaryti su mumis naujais pa- 
matais draugiškumo sutartį. Tai sustiprintų ir 
mūsų padėtį ir Tarybinės Sąjungos autoritetą 
Lietuvos liaudies akyse. Mes sutiktume ta sutar- 
timi net apriboti mūsų teises užsienio politikos 
klausimuose, įsipareigoti visuomet atsižvelgti į 
Sa Sąjungos šioje srityje patarimus ir rei- 
kalus. 


— Nepasakysiu, kad jūsų pasiūlymas nėra 
svarstytinas. Kitu metu jis būtų buvęs mums la- 
bai priimtinas, bet šiandien aplinkybės tiek pasi- 
keitė, jog nei Tarybų respublikų sąjungai, nei 
Pabaltijo valstybėms tokia linkmė gal nebūtų 
naudinga. Esame tvirtai įsitikinę, ir šiandien la- 
biau, negu kitu metu, kad genialusis draugas Le- 
ninas neklydo, tvirtindamas, jog antrasis pasau- 
linis karas padės mums įsigalėti visoje Europoje, 
kaip pirmasis padėjo įsigalėti Rusijoje. Mes šian- 
dien remiam Vokietiją, bet tik tiek, kad ji ne- 
užtrokštų anksčiau, negu kare nuskurdintos ko- 
vojančių valstybių minios nusivils ir sukils prieš 
savo valdovus. Tuomet vokiečių buržuazija tuo- 
jau susitaikins su savo priešais, alijantų buržaa- 
zija, kad bendromis jėgomis sutriuškintų s»uki- 
lusį proletariatą. Bet tada ateisim mes jiems į 
pagalbą, ateisime su šviežiomis jėgomis, gerai 
pasiruošę, ir Vakarų Europos plotuose, manau, 
kažkur netoli Reino, įvyks paskutinis tarp pro- 
letariato ir sudūlėjusios buržuazijos mūšis, kuris 
ant visados nulems Europos likimą. Tikimės, kad 
tą mūši laimėsim mes, bet ne buržuazija. Štai 
kodėl šiandien negalim rimtai svarstyti jūsų pa- 
siūlymo. Negali gi toli užnugaryje pasilikti ma- 
ža salelė su santvarka, kuri turės išnykti visoje 
Europoje. 

— Tamsta nemanai, p. komisare, kad Vaka- 
rų Europai, kovojančiai su vokiečių užmačiomis, 
gali ateiti į pagalbą Jungtinės Amerikos Valsty- 
bės su savo neribota medžiagine ir technine ga- 
lia. Toji valstybė, kaip žinom, jau vieną kartą 
yra išgelbėjusi Vakarų Europą su jos santvarka. 
Nemanau, kad įvykiai negali pasikartoti ... 

— Visai teisingai tamsta, p. ministeri, pa- 
stebėjai, — pabrėžė Molotovas. — Gerai žinome, 
kad Jungtinės Amerikos Valstybės nori įsijungti 
į šį karą ir visais būdais tą įsijungimą provokuo- 

ja. Nesitikim, kad mums pasiseks įkalbėti mūsų 
tariamus draugus nepasiduoti tai provokacijai, 
bet mūsų tai nebaugina. Mes geriau pažįstame tą 
kraštą, negu tie, kurie jį valdo. Tamsta buvai 
apsilankęs Jungtinėse Valstybėse? 

— Neteko, — prisipažinau, — bet skaityti 
apie šią valstybę esu daug skaitęs... 

— Vadinasi, neturite supratimo, kas yra to- 
ji palaida bala, kuri vadinasi Jungtinės Šiaurės 
Amerikos Valstybės. Amerikos žurnalistai ir iš 
dalies rašytojai gudrūs (mastera) mulkinti gra- 
žiais žodžiais kitus ir save, kada kalba apie savo 
kraštą. Bet jais tikėti netenka. Nors ten kalba- 
ma apie humanizmą, laisvę, lygybę, demokratiz- 
mą, bet visa tai šlykščiausias veidmainiavimas, 
taip charakteringas anglosaksų žmonėms. Ten 
kiekvienam žingsnyje bažnyčia, bei neatsižvel- 
giant į tai, nėra kito materialistiškesnio pasaulio, 
kuriame vertinimas tik pinigas, pinigas ir pini- 
gas... Ten kiekvienas pareigūnas, nuo papras- 
to policininko iki jų prezidento, yra visuomet pa- 
siryžęs apsirikti ir suklysti, jei tik tasai paklydi- 
mas padidina jo einamąją sąskaitą banke. Mes 
— ne stačiokiški vokiečiai, pasitiki vien kumš- 
čių. Mes rasim būdus padėti Jungtinių Valstybių 
politikos vairuotojams paklysti, kai tas jų pakly- 
dimas bus mums naudingas. Todėl jų įsijungimas 
į karą mūsų visai nebaugina. Visi, kurie deda į 
juos viltis, turės skaudžiai nusivilti ... 

— Praeities įvykių esame pamokyti, kad pa- 
sitikėti galime tik patys savimi, ir to pasitikėji- 
mo Mūsų tauta dar neprarado, — atsakiau į Mo- 
lotovo prikišamai pabrėžtus paskutinius jo kal- 
bos žodžius. — Lietuvos liaudis, pirmajam pasau- 
liniui karui pasibaigus, sunkiausiais metais pati 
viena sugebėjo atsispirti Lenkijos pastangoms 
okupuoti ir inkorporuoti Lietuvą. Tuomet Lenki- 
ją josios pastangose palaikė visi Vakarų Euro- 
pos sąjungininkai, prancūzai, anglai, belgai ... 
Nors iš niekur mūsų liaudis negalėjo laukti nei 
paramos, nei pritarimo, narsiai ji stojo į kovą ir 
laimėjo laisvę. Ir dabar jos lengvai neatsižadės... 

— Tamsta, p. ministeri, neturi užmiršti, kad 
Tarybinių respublikų sąjunga neša tautoms ne 
vergiją, bet tikrą laisvę, ir todėl jūsų liaudžiai 
negresia pavojus tos laisvės netekti. Ji bus atsi- 
Klausta tokia forma, kokia yra priimta Tarybi- 
nėse respublikose, ar ji nori įsijungti į Tarybinių 
respublikų šeimą. 

Jutau, kad mūsų pasikalbėjimas darosi vis 
labiau įtemptas. Matyti, mano žodžiai ir priešta- 
ravimai erzino Molotovą tiek, jog švelnus tonas 
ėmė nykti iš jo balso. Bet tiek buvau paveiktas 
to, ką buvau išgirdęs, jog jau negalėjau susilai- 
kyti. Todėl atsakiau, kad visa Lietuvos tauta se- 
niai yra apsisprendusi būti nepriklausoma ir gy- 
venti savitu gyvenimu. Aš neabejoju, kuris bus 
atsakymas į klausimą, jei tik nebus pavartota 


prievarta. 

— Žodis “prievarta" išimtas iš mūsų žody- 
no, — gana griežtu balsu pasiskubino atsikirsti 
Molotovas. — Prievartos nenaudosime, bet mo- 

kėsime jūsų liaudį įtikinti, kad josios labas to 
įiungimo reikalauja, nes tik tokiu būdu ji galės, 
visos Tarybinės Sąjungos prieglobstyje, gyvent 
ramiu gyvenimu, nebijodama pavojaus, kėd bus 
įtraukta į karo skerdynes. 


Pareiškiau abejojimą, ar atsirastų pasaulyje 
tauta, kuri duotųsi save įtikinti, kad jai naudinga 
atsižadėti savo nepriklausomybės dėl ramaus gy- 
venimo svetimoje prieglobstyje. Lietuvių tauta, 
kuri daug savo sūnų paaukojo dėl laisvės, juo 
mažiau duosis tokiais sumetimais įtikinama. 


— Pamatysi tamsta, kad nepraslinks nei ke- 
turių mėnesių, kai liaudis visose Pabaltijo valsty- 
bėse pasisakys už įsijungimą, kuris įvyks be jo- 
kių sukrėtimų, nors jais tamsta mane baugini— 
patikrino manė Molotovas. — Baigdamas mūsų 
pasikalbėjimą, norėčiau tamstai dar kartą patar- 
ti ramiai pažiūrėti tikrenybei į akis ir turėti ome- 
nyje mūsų realios politikos visai žmonijai svar- 
bius uždavinius... Lietuva negali pasilikti iš- 
imtinėje padėtyje. Jos ateitis priklausys nuo vi- 
sos Europos likimo, ir aš tai turiu suprasti, — 
aiškino toliau Molotovas. — Protingiausiai pasi- 
elgtume, jei be svyravimo pasiduotume komunis- 
tinės partijos vadovavimui, kuri yra griežtai nu- 
sistačiusi įvykdyti visos Europos suvienijimą ir 
naujos santvarkos įgyvendinimą. Lietuva, kaip ir 
kiti Pabaltijo kraštai, galės ramiai gyventi, dar 
ramiau, negu iki šiol, ir netrukdomai vystyti sa- 
vo tautinę kultūrą, tik suteikdama jai socialis- 
tini turinį. 

Jis, Molotovas, ir Tarybinių respublikų są- 
jungos centrinė vyriausybė tikisi, kad dabar- 
tinės Lietuvos vyriausybės nariai, turėdami gal- 
voje savo krašto gerovę, pasiliks ir toliau bend- 
radarbiauti su Tarybinės Sąjungos vyriausybe,— 
nors tam, kad įsijungimas į Tarybinių respubli- 
kų šeimą įvyktų be didesnių ekscesų iš neatsa- 
kingų, blogai besiorientuojančių asmenų pusės. 
Dabartinės vyriausybės nariai juk nepanorės, kad 
ateityje Lietuvos liaudis laikytų juos savo prie- 
šalis... 

Paskutinius savo išvedžiojimus Molotovas 
jau kalbėjo stovėdamas, duodamas tuo suprasti, 
kad jau viskas pasakyta, kas turėjo būti pasa- 
kyta. 

Aš irgi atsikėliau ir stovėdamas atsakiau, 
kad komisaro žodžiai manęs neįtikino. Kaip pa- 
sielgs mano kolegos vyriausybėje, aš nežinau. Aš 
asmeniškai manau, jog neturiu teisės pasilikti il- 
giau Lietuvos vyriausybės priešakyje, nes sukly- 
dau, pasitikėdamas Tarybinės vyriausybės paža- 
dais, kad jos ginkluotos jėgos atėjo į Lietuvą tik 
apsaugoti josios neutraliteto, bet ne tam, kad kiš- 
tųsi į vidaus gyvenimą. Suklydau pasitikėdamas, 
ir todėl turiu padaryti iš to tinkamą išvadą. Be 
to, nenoriu dalyvauti Lietuvos nepriklausomy- 
bės pakasynose... 


— Tokis tamstos žygis mums šiuo metu būtų 
labai nemalonus, ir aš tikiuosi, kad gerai pagal- 
vosite, kol apsispręsite, — atsakė man Molotovas, 
išeidamas į kambario vidurį. 


| Atsisveikinome šaltai, be to draugiškumo 
Jausmo, su kuriuo mane Molotovas buvo sutikęs. 
Išeidamas žvilgteriau į laikrodį. Be 23 min. bu- 
vo trys valandos. 


4; Gretimam kambaryje suradau L. Natkevi- 
čių. Jis kalbėjosi su kažkokiu valdininku ir lau- 
kė manęs. To valdininko išlydėti iki automobi- 
lio, nuvažlavome į mūsų atstovybę. Pakelyje ty- 
lėjome, nes Natkevičius man davė suprasti, kad 
jis nevisai pasitiki savo šoferiu. 

Sugrižęs į atstovybę, ėmiau smulkiai atpa- 
sakoti savo pasikalbėjimą su Molotovu. Mano pa- 
sakojimą suglaustai užrašinėjo patsai Natkevi- 
čius, — sudaryti “Pro memorijai". 

Ponia Natkevičienė, klausydamosi, ėmė taip 
gailiai verkti, jog turėjome nutraukti darbą ir 
raminti ją, kaip įmanydami. 

Nuėjau gulti tik išaušus. Jaučiausi, lyg sun- 
kiausią ligą išgyvenęs: tiek staigiai užklupo ma- 
ne nelaimė, kuria tikėti vis dar nesinorėjo. Ei- 
damas pas Molotovą vis dar tikėjausi, kad pesi- 
mistiški L. Natkevičiaus spėliojimai yra perdėti, 
ir dabar paaiškės, kad jie neturi pamato... 

Eidamas gulti i paskirtą man kambarį, vos 
galėjau kojas pavilkti. 

Rytojaus rytą, apie dešimtą valandą, mane 
pažadino L. Natkevičius, pranešdamas, kad iš 
Užsienio reikalų komisariato man skambina. Už- 
simetęs apsiaustą, nuėjau į L. Natkevičiaus dar- 
bo kambari. Skambino Dekanozovas, pareikšda- 
mas, kad jis turįs su manim pasimatyti. Be to, 
norėtų man parodyti Visasąjunginę žemės paro- 
dą. Norėjau atsisakyti, nes buvau nusistatęs 
tą dieną grįžti namo, bet L. Natkevičiaus pata- 
riamas sutikau, tik prašiau, kad atvyktų ne anks- 
čiau vienuoliktos. 

Vos spėjau apsirengti ir šiek tiek papusry- 
čiauti, kai Dekanozovas jau atvažiavo. Su juo at- 
vyko ir kitas asmuo, kurį jis atrekomendavo, kaip 
savo padėjėją. Jo pavardė buvo Vasiljevas. 

Išvykome į parodą, kuri manęs visai nedo- 
mino. Važiavau tik iš mandagumo. Mane lydė- 
jo L. Natkevičius ir Bagdonas, mūsų atstovybės 
sekretorius. Važiavau atstovybės automobiliu, o 
Dekanozovas su Vasiljevu atskirai, savame. 

Apėjome visą parodą, kuri mane mažai do- 
mino, nes gerai žinojau, kaip Tarybinėje Sąjun- 
goje ruošiamos parodos ir kokiu tikslu. Prajuo- 
kino mane tik, kai pamačiau Kauno įmonės 
“Kotton'"" moteriškas kojines, išstatytas parodo- 
je, kaipo gudų respublikos dirbinius. 

Pabaigoje Dekanozovas pareiškė, kad nori 
man parodyti dar “Maskvos jūras", kurias Natke- 
vičius ir Bagdonas, be abejo, yra nekartą matę, 
todėl jiems tai ir nebus įdomu. Ž 

Supratome, kad Dekanozovas norėtų su ma- 
nim vienu pasikalbėti. L. Natkevičius 1r Bagdo- 
nas nuvyko namo, o aš atsisėdau į Dekanozovo 
automobilį ir nuvykome “Maskvos jūromis g€- 
rėtis. Su mumis buvo ir Vasiljevas. 

Uoste Dekanozovas kažkur išnyko. Uosto 
įrengimus, paskui šliūžus man rodė ir aiškino Va- 


ŠV. 
KAZIMIERO 


ŠVENTĖJE 


Maloninga švento Kazimiero dvasia šiandien 
regi Lietuvos žemę ir visą jos gėlą, kančią ir 
priespaudą. 

Jisai girdi tūkstančius balsų, kurie prasi- 
skverbia pro visus varžtus, pro visas sargybas ir 
kalėjimų užtvaras. 

Iš dangaus augštybių, nuo paties Viešpaties 
Dievo sosto, šventas Kazimieras žvelgia į savo 
šalį ir taip byloja savo kenčiančiajai tautai ir sa- 
v0 Žemės žmonėms: 

“Jūs esate mano tauta, Mano širdies sūnūs 
ir dukros, ir mano mylimieji. 

“Išklausys Viešpats jūsų balso ir išgelbės 
jus iš priešo baisaus. 

“Aš maldaute maldauju mano Dievą, kad ji- 
sai išvestų mano tautą į laisvės ir šviesos dienas 
ir kad sutriuškintų vergijos grandis. . 

“Mano širdis verkia su jumis visais, mano 
tautos vaikai, kurie esate suspausti ir sielvar- 
tuose. 

“Aš kenčiu su naujaisiais Lietuvos kentėto- 
jais ir šventaisiais — su nukankintaisiais kudi- 
kiais, vyrais ir moterimis, kunigais ir vyskupais. 

“Visus jus glaudžių prie savo krūtinės, kuri 
vaitoja — ir tiki drauge su jumis. 

“Kadaise, pasikėlęs iš dangiškųjų aukšty- 
bių, aš gelbėjau Lietuvos pulkams ir sutriuški- 
nau priešo galybe. | 

“Taip ir dabar ateisiu ir išvaduosiu savo že- 
me, nes jūs esate mano tauta ir mano žmonės. 

“Dievas siųs mane pas jus visus, kurie esa- 
te persekiojami ir mušami, kurie trokštate ir 
šaukiatės mano vardo. 

“Liaukitės verkę ir vaitoje, Lietuvos vaikai. 
Jums teka išsivadavimo aušra. 

“Būkite tvirti tikėjime, meilėje ir viltyje, ir 
Dievas jus išvaduos iš tirono vergijos ir mirties 
šešėlio“. 

Antanas Vaičiulaitis 

siljevas. Jis buvo labai mandagus, kalbėjo aiš- 
kindamas tyliai, vienodai, balso nekeisdamas. 
Aiškindamas vis pažvelgdavo man į akis, lyg 
klausdamas, ar supratau. 

Apžiūrėję šliūžų įrengimus, grįžome į uos- 
tą. Atsirado ir Dekanozovas. 

— Aš jums šiandien sukliudžiau papusry- 
čiauti. Taigi užeisim čion ir truputį užkąsim,— 


jis pasiūlė. — Prisipažinsiu, kad ir aš esu alka- 
nas. O kaip tu? — kreipėsi į Vasiljevą. 
— Ir man užkąsti būtų ne pro šalį, — nu- 


sišypsojo tasai. 

Nuėjome ne į bufetą, bet į atskirą kamba- 
riuką, kuriame jau buvo gausiai paruošta įvai- 
rių skanių užkandžių. Net kelios bonkutės gėra- 
lų. 

r Susėdome užkandžiauti. Į pasiūlymą išgerti 
atsakiau, kad gydytojai man uždraudė alkoholi- 
nius gėrimus. 

— Jei paisyti gydytojų, tai gyventi neverta, 
— pastebėjo Dekanozovas, bet gerti manęs ne- 
vertė. O aš buvau pamanęs, kad nori mane nu- 
girdyti ir kažką iškvosti. 

Užkandžiavome beveik tylėdami. Matyt, ma- 
no palydovai tikrai buvo gerokai išalkę, nes val- 
gė su dideliu pasigėrėjimu, gausiai užgerdami. 

Gerai pasotinęs alkį, Dekanozovas atsilošė 
į kėdės nugarą. 

— Draugas Molotovas jumis labai nepaten- 
kintas, — prabilo į mane: — aš gavau barti. 

— Tamsta manai, kad aš esu draugu Molo- 
tovu patenkintas? — atsakiau. — Žinai tamsta, 
ką man jis pareiškė? 

— Žinau, — atsakė Dekanozovas. — Aš jau 
žinojau, kai jūs rengėtės į Maskvą, ką turėsite 
čia išgirsti. 

— O tamsta, Dekanozove, prisimeni, ką esi 
man kalbėjęs, kai reikėjo mane sugundyti daly- 
vauti vyriausybėje? 

— Tada buvo viena politinė situacija, dabar 
kita, — aiškinosi. — Politinės sąlygos visai pa- 
sikeitė. 

— Už savo žodžius kiekvienas yra atsakin- 
gas, net ir politikas, — atsakiau jam. — Kas ma- 
ne šiandien gali užtikrinti, kad sąlygos kaltos, o 
ne tamsta, sąmoningai man netiesą sakydamas. 

Mačiau, kad Dekanozovas paraudo, smarkiai 
užsigavęs. Tai pastebėjo ir Vasiljevas ir tuojau 
įsikišo į mūsų pokalbį, stengdamasis sušvelninti 
padėtį. . 

— Draugas Dekanozovas yra gruzinas, o vi- 
si gruzinai yra atviro būdo ir nuoširdūs žmonės, 
kaip ir draugas Stalinas. Gruzinai nemoka veid- 
mainiauti ir todėl kaikada būna šiurkštoki, — 
kalbėjo Vasiljevas. — Matai tamsta, draugas De- 
kanozovas, kaip ir visa mūsų Sąjungos adminis- 
tratyvinė galvelė (golovka), yra iš tikrųjų tik 
vykdomasis komunistų partijos organas. Komu- 
nistų partija valdo Sąjungą, ji viena daro nuta- 
rimus, kuriuos visi turime vykdyti. Nei aš, nei 
draugas Dekanozovas nepriklauso tiems, kurie 
nutarimus daro. Mes visi tik partijos nutarimų 

akli vykdytojai, todėl negalim būti kaltinami už 
partijos tikslų ir taktikos pakitėjimą. Draugas 
Dekanozovas buvo tuomet su jumis atviras II 
nuoširdus, kaip ir dabar esame nuoširdūs... 
— Vadinasi, šiandien jūsų partija yra nus1- 
stačiusi pilnai įgyvendinti sumanymą „atkurti 
“vieningą ir nedalomąją" Rusiją ( edinuju i ne- 
delimuju Rossiju) senos caristinės imperijos Fi- 
bose. Ką gi, matyti, su valgiu apetitas atsirado . .. 


— Nekalbėk tamsta taip ir nemanyk taip — 
sušuko net iš vietos pašokęs Dekanozovas. — Ne 
“vieningoji ir nedalomoji"? mums rūpi, tik visa 
žmonija, viso pasaulio proletariatas. Turim vis- 
ką suburti po viena raudonąja vėliava, — ir su- 
bursime! Šis antrasis pasaulinis karas atiduos į 
mūsų rankas visą Europą, kaip nunokusį vaisių. 
Trečiasis karas, kurio neišvengsime, suteiks 
mums laimėjimą visame pasaulyje. 


— Tai dar klausimas — suabejojau — Pat- 
sai draugas Molotovas man pritarė, kad Jungti- 
nės Amerikos Valstybės mano būtinai įsikišti į 
šį karą. Keno pusėje — aišku. Abejoju, kad, ka- 
rą laimėjusios, panorėtų leisti jums įgyvendinti 
komunistinę santvarką visoje Europoje... 

— Šioji valstybė dėl Europos su mumis ne- 
kariaus, galiu jus užtikrinti, — tikino Dekano- 
zovas. — Juo mažiau panorės kariauti dėl Pabal- 
tijo valstybėlių, kurios jų akyse jokios vertės ne- 
sudaro. Ką, gal turite naftos versmes, aukso ka- 


Ar gal sudarote jų prekėms: didelę rinką?... 


— Aš tamstai atvirai paaiškinsiu, — pradė- 
jo saldžiu balsu Vasiljevas. — Mūsų vadai labai 
atsargūs politikai. Mūsų partija visuomet sten- 
giasi rimtai išnagrinėti kiekvieną klausimą, ku- 
rį gyvenimas, aplinkybės iškelia aikštėn, ir tik 
tada daro atitinkamus sprendimus. Mes pripra- 
tę gerai pažinti kiekvieną kraštą, to krašto žmo- 
nes, jų būdą, papročius ir nuotaikas, jei numa- 
tome, kad toje ar kitoje plotmėje teks su jais tu- 
reti reikalų. Galiu tamstai pasakyti, kad Tarybi- 
nė Sąjunga turi tik du rimtu priešu, su kuriais 
šiandien tenka skaitytis: tai Vokietija ir Japoni- 
ja. Bet Vokietija bus nugalėta ir sužlugdyta be 
mūsų, o Japonija įklimpusi. Kas liečia Jungtines 
Amerikos Valstybes, kuriomis jūs asmeniškai, 
visi Pabaltijo valstybių diplomatai, — mes tai 
gerai žinome, — ir tų kraštų gyventojai labai pa- 
sitiki ir veltui pasitiki, — tai jos nesudaro mums 
mažiausio rūpesčio. Tiesa, šiandien šioji valsty- 
bė atrodo milžinų. Tik visas reikalas tas, kad šis 
milžinas nepagydomai sergąs. Tamsta gal neži- 
nai, kad Jungtinių Amerikos Valstybių gyvento- 
jas, vistiek, kas jis bebūtų — paprastas darbi- 
ninkas ar politikos vadovas — nieku nesidomi, 
nieku nesirūpina, vien tik pinigu. Ten niekas nie- 
ko negerbia, nevertina, nei talento, nei mokslo, 
nei meno, vien tik dolerį. Doleris yra jų dievas, 
dėl kurio ten kiekvienas pasiryžęs parduoti ne 
tik savo krašto reikalus, bet savo draugų, tėvų 
ir net vaikų gerovę ir garbę... Bet ką sakau, ten 
niekas apie garbę net supratimo neturi, nes ten 


vienintelis garbės šaltinis — tai tas pats doleris. 
Jungtinių Amerikos Valstybių gyventojai mėgs- 
ta kalbėti apie demokratiją, lygybę, laisvę ir net 
didžiuojasi tuo kitų akyse. Bet niekas, išskyrus 
mus, nežino, kad šioji valstybė yra šlykščiausio 
nacizmo ir nelygybės kraštas. Anglosaksų kilmės 
gyventojai ten tikrai įsitikinę, kad tik jie yra 
pilnaverčiai žmonės, turį teisę valdyti visus ir 
visiems viešpatauti, o kiti — tai, tik juodo dar- 
bo gyvuliai. Germanų kilmės gyventojai, kurių 
ten labai daug, su didžiausia panieka žiūri į tuos, 
kurie nėra jų kilmės, kaip ir tinka vokiečiams, 
bet ir su didžiausia neapykanta į anglosaksus, 
kad tie nenori jų pripažinti sau lygiais... Vie- 
nu Žodžiu, visi gyventojai yra susiskaldę į tau- 
tines kilmės atžvilgiu grupes, ir kiekviena gru- 
pė nekenčia kurios nors kitos, kurią nors kitą 
niekina... 

— Niekur nėra pasaulyje tokio aštraus pa- 
siskirstymo į luomus, — išvedžiojo Vasiljevas,— 
tokio aklo atsiribojimo vieno luomo nuo kito ir 
dar labiau nuo visų gyventojų masių, kaip Jung- 
tinėse Valstybėsė. Suprantama, luominis pasi- 
skirstymas ten irgi paremtas doleriu. Kurie turi 
susikrovę milijonus, nenori nieko bendro turėti 
su visais, kurie tų milijonų dar neturi. Kurie tu- 
ri šimtus tūkstančių dolerių, nenori nieko bendro 
turėti su tais, kurie tų šimtų tūkstančių neturi. 
Jie su didžiausia panieka žiūri į visus, mažiau už 
juos pasiturinčius, ir su didžiausia neapykanta 
į tuos, kurie turi daugiau, negu jie, ir į savo tar- 
pą jų neiįsileidžia. Bendrai — dolerio gaudymas 
(pogonia za dollarom), neapykanta, pavydas — 
tai pagrindiniai Jungtinių Valstybių visuomeni- 
nės santvarkos pamatai. Tokia valstybė nėra 
mums pavojinga nei kaip priešas, nei kaip drau- 
gas. Be to, mes nenorime ir niekuomet neturėsi- 
me reikalo norėti kariauti su ja. O jei ten susi- 
rastų, kurie svajotų su mumis kariauti, visuomet 
mokėsime sutrukdyti, kad tos svajonės neįvyktų. 
Kai pribręs reikalas, sugriausime tą valstybę iš 
vidaus, pačių josios gyventojų rankomis. Su to 
visagalio dolerio pagalba. 

Anglai, jei ir matytų sau pavojų iš mūsų pu- 
sės, gerai supranta, kad jie su mumis kariauti ne- 
gali ir niekados vieni negalės. Galėjome turėti 
sunkumų tik su Vokietija, bet ji bus sutrypta ir 
pati pateks į mūsų rankas... Prancūzija jau su- 
žlugdyta ir, kaip militarinė pajėga, niekuomet 
neatsigaus ... 3 

— Be to, ji seniai jau mūsų, — įterpė savo 
pastabą Dekanozovas. — Penkios dešimtys tūks- 
tančių liaudies mokytojų komunistų ten Jau se- 


niai veikia mūsų naudai. Naujos prancūzų kar- 
tos Jau mūsų. Ten jau seniai galėjome paimti val- 
K Į savo rankas — ir paimsime, kai bus reika- 
as. 

| — Taigi matai tamsta, šiandien nėra pasauly- 
je tokių jėgų, kurios strukdytų mūsų partijai įsi- 
galėti Europoje, — kalbėjo toliau Vasiljevas. — 
Dabar tamsta turi patsai suprasti, kodėl pakitėjo 
mūsų partijos tikslai Pabaltijo valstybių atžvil- 
gių. Jų, taigi ir Lietuvos, į Tarybinių respublikų 
sąjungą įjungimas yra vienas iš pirmųjų žings- 
nių tiems tikslams įgyvendinti. Mūsų partija ne- 
gali toliau atidėlioti, nes antrą kartą tokių pato- 
gių sąlygų gali nepasikartoti. Mes norėtume, kad 
šie pirmieji žingsniai praeitų sklandžiai, be ne- 
reikalingo triukšmo. Latvija ir Estija nesukelia 
mums rūpesčių, bet visai kitaip yra su jūsų vals- 
tybe. Lietuva — katalikiškas kraštas, jos gyven- 
tojai, visa liaudis fanatiškai nepalankiai nusitei- 
kę mūsų partijos atžvilgiu ir todėl čia turime lai- 
kytis didžiausio atsargumo. Draugas Molotovas 
žino, kad jūsų liaudis, ypač jaunoji karta, pasiti- 
ki jumis, todėl pageidautų, kad tamsta pasilik- 
tum vyriausybėje iki jūsų krašto įsijungimo į 
tarybinių respublikų šeimą. Jūsų pasitraukimas 
šiuo laiku būtų mums kol kas sunku liaudžiai iš- 
aiškinti... 

— Arba turėtume paaiškinti jūsų išėjimą iš 
vyriausybės tokiu būdu, kuris nesuteiktų jums 
malonumo, — pagrasino dar Dekanozovas. — 
Protingiausiai tamsta pasielgsi, jei įstosi į mūsų 
partiją... 

— Mums tai būtų labai malonu, net pasi- 
stengtume nevarginti jūsų formalumais, susiju- 
siais su partijon įstojimu, — pritarė tam ir Va- 
siljevas.—Bet tai jau tamstos reikalas, kaip pano- 
rėsi pasielgti. Turiu pasakyti, kad draugas Mo- 
lotovas dar pavedė mums prašyti jūsų, kad tiek 
jo, tiek ir mūsų pasikalbėjimai su jumis pasilik- 
tų paslaptyje, ir tuo reikalu nebūtų daroma jo- 
kių pranešimų, tiek viešai, tiek ir ministerių po- 
sėdyje, kadangi pasikalbėjimai vyko bendro pa- 
sitikėjimo ženkle. 

Atsakiau, kad pagalvosiu, kaip turėsiu šiuo 
atveju pasielgti. Neslėpsiu, kad pasielgsiu, kaip 
pareikalaus mano krašto nauda. 

— Jūsų krašto nauda draugiškai nuteikti 
liaudį mūsų siekimų reikalu, — pabrėžė Dekano- 
zovas. 

Tuo pasibaigė šis mūsų pasikalbėjimas. Mane 
nuvežė į mūsų atstovybę. Ir šį pasikalbėjimą at- 
pasakojau Natkevičiui ir čia pat jį užfiksavome 
raštu - Pro memoria. 

TIES MAIRONIO LYRIKA 


Maironis: PAVASARIO BALSAI. 
Lyrika. XVII laida. Redagavo Bern. 
Brazdžionis. Išleido Mons. Pr. Juras. 
Roma, 1952. 308 p. 


“Pavasario Balsai" yra ne tik lie- 
tuvių literatūros, bet ir visos lietuvių 
tautos bei jos istorijos kertinis ak- 
muo. Jckis kitas mūsų veikalas ne- 
buvo ir vargiai kada bebus taip pa- 
veikęs mūsų žmonių dvasią. Tai kūri- 
nys, kurį galima pavadinti tautos 
knyga. Jos žodžiai per eilę metų, 
nuo pat pirmojo pasirodymo, nesiliau- 
ja lydėję lietuvio jo liūdesių ir vilties 
kelyje. 

Turint prieš akis šį tautinį ir isto- 
rinį “Pavasario Balsų" svorį, metų 
eigoje buvo padaryta klaidų, juos 
įvertinant. Papūtus individualistinės 
literatūros vėjams, Maironis buvo pa- 
darytas atsiribojimo gaire, už kurics 
jau ėjo naujas žodis, nauja daina ir 
nauji herojai. Vieni tača sakė, kad 
Maironis paseno, kiti vėl teigė jį 
įstrigus siauruose patriotizmo spiel- 
čiuose. Buvo net prasidėjęs lyg ir 
savotiškas žygis prieš Maironį. šioms 
apraiškoms literatūros istorikai vėliau 
suteikė perdaug reikšmės, ištraukda- 
mi net ir mažai beskaitytų, beveik 
jokio atgarsio neturėjusių atsiliepi- 
mų. Kadangi spausdintas balsas vi- 
sada  taikliausiai pasiekia autorių, 
nera ko stebėtis, jei ir patsai Mairo- 
nis jautė lyg ir savęs nustūmimą ir 
savo kūrybos neįvertinimą. "Tai ži- 
nome iš atsiminimų, kuriuos papasa- 
kojo Maironio artimieji. „Ir poetas, 
dainavęs priskelsiančią Lietuvą, pa- 
sijuto vienišas, lyg atšlijęs ir... liūd- 
nas. a os 
„ Vienok visi klydo: ir patsai Mai- 
ronis, ir kritikai estetai, ir vėlesni li- 
teratūros istorikai. Visi jie skyrė per- 


daug reikšmės tam, kas buvo kieno 

nors parašyta apie poetą. Jie nesi- 
kreipė ten, kur glūdi rašytojo išli- 
kimas, būtent — į pačią tautą. Jei 
šiandien, kalbant apie autorių, kiti 
bando atsiremti visuomene, skaityto- 
ju, klase, luomu ar iš anksto ap- 
spręstomis sąvokomis, tai Maironio 
matas yra visa lietuvių tauta. Ir jis 
patsai galėjo lengvai įsitikinti, kad 
anaiptol nebuvo pasenęs ar nustojęs 
savo galios: tuo pat metu, kai indi- 
vidualistai estetai bandė prieš jį savo 
plunksną atsukti, jam būtų užtekę iš- 
eiti kur nors į Dubysos ir Šešupės 
slėnius ir pasiklausyti — gyva ir 
graži ten gaudė jo daina. Ji skambė- 
jo visoje tautoje, pačioje jos širdyje. 
Tautos meile Maironiui niekados ne- 
buvo sumažėjusi. Jo žodžiai nieka- 
dos nesilicvė skardėję Lietuvos lau- 
kuose. Jisai buvo mėgstamiausias vi- 
same krašte, neatplėšiamai suaugęs 
su savo žeme. šalia žinomų laidų, 
“Pavasario Balsai'' turėjo ir nežino- 
mų, apie kurias nekalba joki litetra- 
tūros kritikai ir istorikai: tai tos 
laidcs, kurias kaimuose jaunimas nu- 
sirašydavo į sąsiuvinius, tegul ir ne- 
pilnai. Ten po samanotu stogu, galė- 
davai matyti geriausius Maironio e'- 
lėraščius — šalia nuostabiųjų liau- 
dies dainų ir kai kurių rašytinių mū- 
sų poetų. Tauta Maironį priėmė į 
savo šilčiausiąjį prieglobstį — jį pa- 
darė savo dainiumi. 

Vertintojai įkliuvo ir į antrą klai- 
dą, Maironį palikdami tautinio ir pa- 
triotinio poeto vaidmenyje. Jisai toks 
buvo, ir iš čia plaukia jo istorinė 
reikšmė. Jo vardas Lietuvos istori- 
jos raštuose turėtų būti minimas, 
kaip viena iš stipriausių ir skaidriau- 
sių versmių, gaivinančių Lietuvą. šia 
prasme jisai daugiau nusipelno, ne- 
gu kai kurie kunigaikščiai ar didikai, 


sų lyrikoje. 


PASAULY 


kurių vardai ir darbai išmargina 
mūsų istorijos lapus. Eetgi Maironis, 
būdamas patriotinis poetas, drauge 
yra ir didžiausias lietuvių poezijos ly- 
rikas, netgi turint galvoje individu- 
alistinę ir estetinę plotmę. Po neži- 
nomo liaudies poeto, mums sukūru- 
sio neišpasakytos grožybės, jautrumo 
ir išradingumo dainas, Maironis yra 
stipriausias mūsų lyrinis žodis. Jei 
ne Donelaitis, jisai gal iš viso būtų 
pirmas lietuvių literatūroje. Jisai 
mums neša tikrą lyrinį jautrumą, 
melodijos švarumą, sugestyvinę ga- 
lią, vaizdinį įspūdingumą ir nepapras- 
tą žodžio skonį. Jeigu J. Aistis mėgs- 
ta pažymėti, kad poetas privalo būti 
savo amato meistras, tai Maironis 
toksai yra su kaupu. Tačiau jisai 
savo meno viešai nedemonstruoja ir 
nesireklamuoja savo techninio su- 
gebėjimo  prašmatnybe. Jo menas 
yra nuslėptas, einantis išvien su pa- 
čia kūrinio esme ir, iš viso, nuosaikiai 
blaivus. Tokis menas kaip tik yra 
sunkausias, nes jame poetas galingas 
ne kokiais lengvai pagaunančiais žė- 
ručiais, o savo išvidiniu grožiu ir ku- 
riančiąja siela. 

Maironis didelis abejur: ir kaip 
patriotinis ir kaip asmeninis poetas. 
V. Mykolaitis Putinas savo paskaito- 
se universitete lyg ir pamygdavo tezę, 
kad Maironį išneša jo patriotiniai 
dalykai. Taip, jis yra patriotinis poe- 
tas. Drauge reikia pripažinti, kad 
“Pavasario Balsų" autorius čia yra 
reta išimtis. Yra virtę beveik tai- 
sykle, kad patriotiniai mūsų eilėraš- 
čiai nėra geriausi, meniniu pežiūriu 
matuojant. Maironis gi davė patrio- 
tinių dalykų, kurie yra gražiausi mū- 
Paskaitykite “Vakarą 
ant Keturių Kantonų ežero", “Tra- 
kų pilį" ir kitus jo kūrinius. Kur jūs 
berasite gražesnių posmų, kaip šis: 

Kad vėjas pakyla, ir drumzdžias 

3 [vanduo, 

Ir ežeras veržias platyn, — 

Banga gena bangą, ir bokšto ak- 

[muo 

Paplautas nuvirsta žemyn. 

Maironis 
grožybę: 


atskleidė mūsų žemės 
scdybas ir upelius, raibą 


Prel. 


Pranciškus Juras 


gegutę ir žalias girias, piliakalnius 
ir senovinę mūsų kalbą, milžinkapius 
ir brolius artojus, Vilnių ir baltus 
bažnyčių bokštus, Lietuvos žiemų 
žvaigždėtas naktis ir mergužėlės go- 
das, mūsų vasarų naktis ir apleistas, 
begriūvančias pilis. Iš jo knygos la- 
pų taip ir skamba žinomoji gaida: 
“Graži tu, mano brangi tėvyne..." 
Maironis, kaip kokią burtų skrynią, 
prieš mūsų akis atvožė Lietuvos gro- 
žybę ir jąja užkerėjo žmonių širdis. 

Vienok jisai yra didelis ne vien tik 
xaip poetas patriotas. Tarp šauniau- 
sių eileraščių nemaža yra asmeninio 
pobūdžio. šio skirtumo iš viso gal 
nederėtų klibinti, jeigu dėl to Mairo- 
niui nebūtų daryta skriaudos, ji nu- 
šviečiant vien tik iš patriotinės kertės. 
Juk jisai didelis kaip lyrikas apskri- 
tai. Jame lygiu žavesiu susibėga ir 
tėvynės, ir asmens ir gamtos, ir re- 
liginiai motyvai. "Tačiau negalima 
pamiršti, kad tokie grynai asmeninio 
pobūdžio dalykai, kaip “Ant Drukšės 
ežero", Užmigo žemė“, “Ant Birutės 
kalno" ir dar kiti, priklauso prie gra- 
žiausių mūsų lyrikos perlų. Jie yra 
toki pat gaivūs ir jauni, kaip ir prieš 
daugel metų, kada juos poetas rašė. 
Jie yra paprasti ir teisūs, nuoširdūs 
ir gilūs. Taigi Maironis savo žodžio 
tikrumu ir įsijautimu yra didesnis es- 
tetas už kitus. Be to dar, jam tektų 
vainikas, kaip mūsų poetinės kalbos 
atnaujintojui ir kaip žmogui, mūsų 
eilėdarai davusiam tvirtus pagrindus 
ir nepamirštamus pavyzdžius.  Ga- 
lop jisai, o ne kas kitas, yra pats 
šaunusis mūsų baladžių autorius, pa- 


likęs tokius kūrinius, kaip “Jūratė ir 
Kastytis", kur gėrimės pasakojimo 
mMeistriškumų ir žaismingumu, o taip 
pat ir žodžio bei vaizdo atvirumu: 


Pakilo viesulas staigus; 
Sujudo bangos apmaudingos; 
Nustebo net patsai dangus, 
Kada Jūratės daug galingos 
Kasa ir lūpų geiduliai 


Kastytį palietė meiliai, 


Jis laimingas! 

Stebuklingas 

Marių pasakas sapnuoja, 

O Jūratė prie jo šono 

Rūmuos gintaro geltono, 

Jam akis saldžiai bučiuoja! .. 


Tai mums byloja ir apie poetą žmo- 
zų, lygiai kaip jautrūs jo žodžiai, 
kada, važiuojant pro Trakus, jam 
"gaili ašarėlė... mėlynas temdė akis". 


Leidžiant šiuos “Pavasario Balsus", 
teko susidurti su teksto problema. 
Reikia manyti, kad ji iškils ir vėliau. 
Gaiviausias atrodytų penktasis leidi- 
mas, išėjęs 1920 m. Paskutinis Mai- 
ronio žodis yra šeštasis leidimas, at- 


BRAZILIJOS 


Nors knygų leidimas čia dar yra 
trukdomas įvairių biurokratiškų 
nuostatų, tačiau praeitų metų lite- 
ratūrinis derlius yra džiuginantis. 
Kaip ir kiekvienais metais, taip ir 
1952 — vyravo poetai, davę keletą 
didžios svarbos leidinių, kaip pvz., 
Jorge de Lima — išspausdinęs 12.000 
posmų epinę poemą “Orfėjaus išra- 
dimas", kuri buvo labai diskutuojama 
literatūriniuose sluogsniuose. Vieni 
rašytojai ją rado geniališką ir tinka- 
mą Nobelio literatūros premijai gau- 
ti, bet buvo ir tokių, kurie padarė jai 
stambių priekaištų. Poetai Joaguim 
Cardoso, Cassiano Ricardo, Adalgira 
Nery, Manoel Bandeira, Murilo Arau- 
jo bei Taso da Siveira taip pat išlei- 
do savo kūrybos knygų, sukėlusių 
didelio susidomėjimo. Pasiieiškė tre- 
jetas naujų poetų: Mario T. Borges 
da Fonseca, Brazilijos konsulas Bu- 
enos Aires, išspausdino religinio me- 
tafizinio pobūdžio eileraščių knygą 
“Maldos", kuri, deja, visai nenu- 
pelnytai nerado tinkamo atgarsio 
spaudoje ir visuomenėje. Vicente Mo- 
literno davė “Nesamą Žemę" ir F. 
B. Bittencourt — 'Mūsų Vyną“, taip 
pat ir Marcos Konder Reis ('Pavel- 
dėjimas''), Geraldo Vidigal (“Mies- 
tai"), Reynaldo Bairao (“Minas Ge- 


muštas 1927 m. Jį Bern. Brazdžionis 
ir paėmė pagrindu, vienur kitur įneš- 
damas pakeitimų iš kitų tekstų, ka- 
dangi Maironis, betaisydamas, šen 
ten buvo nuskriaudęs pirmesnį savo 
posmų liaunumą. Iš viso čia įspū- 
dingas leidinys, į kurį Bern. Brazdžio- 
nis įdėjo daug kruopštaus triūso ir 
kuris ateityje turės pagrindinės reikš- 
mės. Pati knyga daro gražų įspūdį, 
tik iliustracijos nevykusios. 

Šiuos “Pavasario Balsus'' lėšomis 
aprūpino prel. Pr. Juras, kuris stovi 
tarp stambiųjų mūsų leidėjų. Jis iš- 
leido tokius dalykus, kaip Baltrušai- 
čio “Poezija", A. Maceinos veikalai, 
Šventas Raštas, K. V. Banaičio “100 
liaudies dainų", J. Kačinsko Mišios, 
jeigų paminėti keletą didesnių. Jis 
pasiėmė ir Maironio poeziją, išė'us 
jo lyrikai, pilnai ir jokių cenzorių ne- 
sužalotai, dabar lauksime poemų — 
“Jaunosios Lietuvos" ir kitų. 


šie “Pavasario Balsai" bus, kas 
ligi šiolei jie yra mums buvę: lietuvio 
sielai brangiausia poezijos knyga, iš 
kurios į mus prabyla ir tėvynės mei- 
lė ir didelio grožio kūryba. 


Aug. Raginis 


LITERATŪRA 1952 METAIS 


rais Poemos") papildo 1945 metų 
— stipriosios poetų plejadės — eiles 
savo kūryba. Ypač užimponavo vi- 
siems jaunas poetas Domingos Car- 
valho da Silva savo poezija “Rudens 
Saulėgrąžos". Portugalijoj buvo iš- 
leista Brazilijos ambasadoriaus Bel- 
grade Ribeiro Couto knyga “Tarp 
marių ir upės", kurioje autorius dar 
kartą įrodo esąs tikras ir didelis po- 
etas. Cecilia Meireles su savo “Dvy- 
lika Olandijos Nokturnų“ bei “Ar- 
gonautais" ir Edgard Braga su “Vė- 
jo viešbučiu“ dar labiau paryškina 
1952 metų Brazilijos poetinius lai- 
mėjimus. 

Didelės reikšmės Brazilijos kultū- 
riniam gyvenimui turėjo švietimo m- 
jos leidžiami “Kultūros Sąsiuviniai“, 
kuriuose buvo išspausdinta gausių 
straipsnių meno, teatro, literatūros 
bei kritikos klausimais. 


Romano srity Octavio de Faria, 
autorius “Buržujo tragedijos“ ciklo, 
davė “Bepročius", kaip to ciklo tęsi- 
nį, tačiau didžiausio ir visai pelnyto 
pasisekimo turėjo Rosalinos Coelho 
Lisboa romanas “A Seara de Caim" 
— “Kaino Derlius", kuris sukėlė gin- 
čų net parlamente. Josue Montelo 
su “Veidrodžių Labirintu“", Joao Cli- 
maco Bezerrra ((“Sustojusi Saulė"), 

Adonias Filho (“Lozoriaus Atsimini- 
mai") — taip pat žymiai paryškino 
romano laimėjimus. Apysakos fronte 
gražiai pasireiškė Carlos  Castelo 
Branco, Otto Lara Resende ir C. A. 
M. de Lima. 

Kalbant apie verstinę literatūrą 
pažymėtina, kad labai maža buvo 
verčiama Brazilijos autorių į sveti- 
mas kalbas. Ispanijoje išėjo Brazi- 
lijos poetų antologija, kurią parengė 
spaudai žymus rašytojas ir diploma- 
tas Renato de Mendonca. Tai pla- 
taus masto knyga, apimanti Bra- 
zilijos poetus nuo Anchietos — pirmo 
Brazilijos apaštalo — laikų ligi mū- 
sų dienų. Prancūzijoje buvo išleista 
Dina Silveira de Gueiroz romano 
“Margarida La Rogue“ vertimas ir 
Adalgira Nery bei Vinicius de Morais 
eilėraščių vertimai. 

Užsieniečiai rašytojai buvo gau- 
siai verčiami ir spausdinami Brazi- 
lijoje. Tai reiškia, kad ir čia, kaip ir 
kitur, vertimai yra pelningesnis biz- 
nis. Kokybės požiūriu tie vertimai 
nedaug ką teigiamo yra davę. Iš di- 
delės jų gausos verti paminėjimo tik 
Lagerkvisto “Barabas"', William 
Faulknerio “Intruder in the dust" bei 
Jacob Wasserman'o “Etzel Ander- 
gast''. 

Periodiškai rodėsi literatūros laik- 
raštis" Jornal de Letras", buv. mūsų 


DIDŽIOSIOS 


R. SPALIS, Didžiosios Atgailos. 
Novelės. Išleido “Tremtis", 1952 m. 
352 p. 

Didelė rašytojų dalis savo litera- 
tūrinius žingsnius yra pradėję eilė- 
raščiais ir trumpais prozos gabalais, 
kurie dažnai krikštijami patogiu no- 
velės vardu. Tačiau užmirštama, kad 
takas, vedąs novelėn, turi savotiškų 
ir neretai tik jam vienam būdingų 
“eismo" ženklų: staigus bei netikėtas 
charakterio atidengimas, momentinio 
įvykio pagavimas, taupus ir tik vieto- 
je vartotinas žodis, visapusiškas kon- 
densuctumas, pašalinių įvykių bei 
personažų kuo atsargesnis įvedimas 
ir mokėjimas atitinkamame taške nu- 
traukti veiksmą taip, kad ir pabaigus 
skaityti būtų galima apie kūrinį dar 
kartą pagalvoti. Todėl neturėtų bū- 
ti perdaug juokingas pasakymas, kad 
gerą novelę parašyti yra sunkiau, 
negu apygerį bei apystorį romaną, 
nes kaip galima tobulesnei novelei 
reikia ne vien talentingos, bet ir la- 
bai patyrusios, kultūringos rašytojo 
rankos. šia prasme novelei būtinas, 
be kūrybiškumo, ir nemažas grynai 
technikinis novelės supratimas. R. 

“Literatūros Naujienų" pobūdžio. Jis 
leidžiamas Rio de Janeire ir redaguo- 
jamas brolių Condė. Sao Paulo mies- 
te eina panašaus pobūdžio “Anhembi" 
— Paulo Duarte vadovybėj. Retkar- 
čiais pasirodydavo “Revista Branca", 
"Grucial ir Orfeu- 

Žymus anglų poetas Stephen Spen- 
der 1952 m. pabaigoj lankėsi Brazi- 
lijoj ir laikė paskaitas Rio bei Sao 
Paulo miestuose. 

Baigdamas šią trumputę apžvalgą 
noriu pabrėžti, kad Brazilijos Užsie- 
nių Reikalų ir Švietimo ministerijos 
(propagandos sumetimais) pasiuntė 
keletą rašytojų į užsienius dėstyti 
brazilų literatūros universitetuose. 
Būtent: Alvaro Lins į Lisaboną (Por- 
tugaliją), Ciro dos Anjos į Meksiką, 
prof. Celso Cunha į Paryžių, Josue 
Montelo į Ispaniją, Sergio Buargue 
da Holanda į Romą ir Abgar Renaut 
į Londoną. Tai parodo, kad nežiūrint 
finansinių sunkumų (didelė stoka už- 
sienio valiutos) Brazilijoj smarkiai 
rūpinamasi kultūros reikalais. Tai 
patvirtina ir tas faktas, kad Rio bei 
Sao Paulo miestuose yra labai gau- 
su knygynų, kurie, ypač išpardavimų 
metu, visuomet gausiai pirkėjų lan- 
komi. Tai labai džiuginantis reiški- 
nys, turint galvoje, kad Brazilijoje 


„yra dar beveik 5074 beraščių. 


Petras Babickas 


ATGAILOS 


Spalio knyga šį teigimą pilnai patvir- 
tina ir paliudija. 

“Didžiosios Atgailos" beveik laiky- 
tinos debiutu, kadangi feljetonas vis- 
tik yra daugiau ar mažiau pramoginė, 
pritaikomoji kūryba, kuriai visuomet 
gresia pavojus išnykti su dienraštineė 
to laiko aktualija. “Trylika nelaimių" 
ir lygiai tiek pat didžiųjų atgailų titu- 
liniame knygos puslapyje kuo aiš- 
kiausiai įklasifikuotos novelėn. 

Pirmoj vietoj eina “Ežeras". šio 
kūrinic tematika nėra nei nauja, nei 
išsiskirianti, tačiau R. Spaliui visai 
pakenčiamai pavyko “Ežero" pusla- 
piuose išlaikyti pakankamą įtampą, 
o tai jau yra teigiama autoriaus žy- 
mė, nes proza be įtampos, be intry- 
gos, nors būtų ir neblogai parašyta, 
nustoja didelės pagrindinių savo sa- 
vybių dalies. Tačiau jau ir šiame kū- 
riny mes galime pastebėti, kad R. 
Spalis labai netaupus žodžiui, kad 
daugelis pastraipų nereikalingos, vie- 
tomis net labai nusaldintos, susenti- 
mentalintos iki prastos lyrikos lygio. 
Tokie perkrovimai stabdo veiksmą 
ir visą "Ežerą" skandina į prastes- 
nės kokybės vandenį. šis kūrinys 


yra pirmasis prieštaravimas tituli- 
niam puslapiui, ant kurio nemažomis 
raidėmis užrašyta: Novelės. 

Negeresnis reikalas ir su antruoju 
vienetu — “Karalaičiu", nors, atsi- 
kračius visų lyrinių pasivažinėjimų, 
liktų bent nebloga medžiaga tikrai, 
psichologinei novelei. O kad R. Spa- 
lis tai padaryti gali, vaizdžiai įrodo 
kitas neilgas kūrinėlis — "Kalnai". 
ši novelė yra stambus kreditas auto- 
riui, nes jeigu jos knygoje nebūtų, 
mes turėtume pagrindo suabejoti R. 
Spalio talento didumu. 

Eilės tvarka tektų stabtelti ties 
“Dalia" ir "Žaislų". šitiems kūri- 
niams iki novelės irgi nemažai ko 
trūksta. Abu jie dar kartą parodo 
R. Spalio galėjimą sumegzti intrygą 
ir savaime perša mintį, kad rašytojo 
sritis greičiausia (bent kol kas) yra 
ne novelė, bet stambesni prozos gaba- 
lai: apysakos, o gal net ir romanas. 
Pastebėtina, kad autorius beveik be 
išimčių “Didžiųjų Atgailų“ knygoje 
parodo gerą psichologinį pagrįstumą, 
ypatingai “Onoje". Minėtas kūrinys, 
griežtai jam nestatant novelinių rei- 
kalavimų, yra vienas geriausių viso- 
je knygoje, su tikšliai ir vietoje nu- 
trauktu veiksmu. Tik pats paskutinis 

investavo milijonus 

“Onos" sakinys ir beveik visa pasku- 
tinė pastraipa, be jokio nuostolio kū- 
riniui, galėjo būti neįrašyta, nes šio 
gabalo netikėtumo (Vlado nuėjimas 
išpažinties) dydis paskutiniąja“ pas- 
traipa smarkokai numuštas. (šiaip- 
jau pati pabaiga novelei būdinga). 
Prie geresnių knygos vietų būtų dar 
galima priskirti “Pasirinkimą" bei 
“Audrą"'. 

Bene mažiausiai vykę dalykai, be 
minėto "Karalaičio", yra “Stirnių su- 
kilėlis" ir “Paveikslas". Pirmasis pa- 
sižymi, kaip ir didesnė Spalio kny- 
gos dalis, nereikalingų ištęsimu ir 
visai padėties netaisančiais lyriniais 
intarpais, “Stirnių sukilėlis* - įžango- 
mis. (O, tėviške, po tavo ežerus, 
upes, akivarus, miškus ir šilus, pro 
šventadienio  scdybas,  vakarojantį 
jaunimą — visoj didžioj kelionėj aš 
gėriau tavo nuodus ir praradau save, 
nes tavo sielą aš nešioju, tavo akim 
regiu pasaulį ir atminty tik tu, o 
miela...). Antrasis dalykas stebina 
savo sprendimo banalumu ir naivu- 
mu. Kaip dažnai pasitaiko įvairiose 
istorijose apie dailininkų vienokį ar 
kitokį nepasisekimą, taip ir R. Spalio 
"dailininkas buvo dingęs", o “ant 
grindų gulėjo supiaustytas ir sutryp- 
tas puikusis paveikslas". šių istori- 
jų išcenzūravimas gal nemažai būtų 
pakėlęs knygos visumą. 

"Didžiosios Atgailos" aiškiai įrodė, 
kad iš jų autoriaus reikalauti galima. 

A. Audrius 


UŽMIRšŠTI KRAŠTAI 


The FORGOTTEN REPUBLICS, 
Clarence A. Manning, Columbijos 
universiteto slavų kalbų associate 
profesorius. Išleido Philosophical Li- 
brary, New York, N. Y. 1952 m. 264 
pusl., kaina $2.75. 


Pats knygos pavadinimas jau aiš- 
kiai pasako jos tikslą — priminti pa- 
sauliui, o gal geriau pasakius, suk- 
tiems jo politikams, kad Baltijos pa- 
kraščiuose gyvena žmonės su svarių 
įnašu istorijon ir sugebėję įrodyti sa- 
vo mokėjimą tvarkytis savarankiškai, 
ir kad jie dabar neteko laisvės ir 1i- 
ko beveik užmiršti. Knygos pasiro- 
dymas Philosophical Library leidinių 
serijoje yra pakankamai svarus žen- 
klas, liudijąs veikalo rimtumą. Ge- 
ras knygos formatas, daili spauda ge- 
rame popieriuje, gražus įrišimas kny- 
gą daro visai patrauklią. 


Žvelgiant i turinį, lengva pastebėti, 
kad autorius stengiasi apimti visą 
Baltijos kraštų — Estijos, Latvijos 
ir Lietuvos — istoriją nuo seniausių 
laikų, kiek plačiau sustodamas prie 
paskutinių keturių dešimtmečių. Jis 
tai atlieka gana vykusiai, pagauda- 
mas svarbesnius įvykius ir nesileis- 
damas į smulkmenas. Ne plačios ap- 
imties veikalui tai jau didelis nuo- 
pelnas. Tas nuopelnas dar padidėja, 
kai prisimenam, kad autorius yra 
amerikietis, tolimas anų kraštų įvy- 
kių stebėtojas, turįs reikalo su tri- 
mis kraštais, kurie, nors ir sudaro 
regioninę bendruomenę, betgi turi la- 
bai skirtingą istoriją. Pastaroji ap- 
linkybė kartais išmuša autorių iš 
vėžių, kai jis imasi bendrų teigimų. 

Autorius stengiasi palankiai nu- 
šviesti baltų praeitį ir ypatingai susi- 
koncentruoja ties paskutiniais įvy- 
kiais, aiškiai pabrėždamas visas ru- 
sų ir vokiečių tiems kraštams pada- 
rytas skriaudas, atėmimą nepriklau- 
somybės ir žiaurų bei beatodairinį 
tų tautų naikinimą raudonojoje ver- 
gų imperijoje. Jis niekur nepralei- 
žia progos priminti laisvės ir demo- 
kratijos principus bei reikalauti 
šiems kraštams sugrąžinti laisvę, 
ypač tai stipriai pabrėžia knygos už- 
baigime, kur sako, kad dar šio trečio 
karo grėsmės šešėlyje turi būti sutei- 
kta Baltijos persekiojamų tautų at- 
stovams vieta Jungtinėse Tautose. 


Lengvas knygos stilius, patrauk- 
lus pasakojimas padės ne vienam 
skaitytojui knygą išlaikyti rankose, 
ligi ją visą perskaitys. Tai malonus 
įnašas angliškai skaitančią visuome- 
nę painformuoti apie Baltijos kraš- 
tų tragediją su aiškiu pabrėžimu, 


kad tų kraštų praeitis įrodo, jog ne 
tik dideli kraštai kuria žmonijos isto- 
riją. 

Beskaitant galima pastebėti vieną 
kitą klaidą, kurių gal buvo galima ir 
išvengti. Slaptų lietuviškų knygų 
spausdinimą autorius nukelia į Kara- 
liaučių (111 p.); vainikuojant carą 
Mikalojų II 1894 m. autorius mini 
rusų socialdemokratus, kurie jau ta- 
da buvę suskilę į bolševikus ir menše- 
vikus (122 p.). Kalbėdamas apie au- 
toritetinius režimus Baltijos kraštuo- 
se, autorius apibendrina Lietuvai vi- 
sai nebūdingą didelį socialdemokra- 
tų vaidmenį (192-193 p.). Lietuvos 
nepriklausomybės kovos ir bolševikų 
bei bermontininkų invazijos pavaiz- 
duotos paviršutiniškai ir netiksliai 
(152 p.). Tas pat su pagalbiniais ka- 
riuomenės daliniais vokiešių okupa- 
cijos (1941-1944) metu. Iš migloto 
aprašymo atrodo, jog tik vieni lie- 
tuviai mėginę padėti vokiečiams, o 
latviai, estai — nieko (227 p.). Lie- 


tuvos Lenkijos 1938 m. sutartį, esą, 
Pilsudskis privertęs pasirašyti 1935 
m. (159 p.). Vaizduodamas 7915 vo- 
kiečių rytų fronto liniją, autorius 
Kauną ir Gardiną deda ant Daugu- 
vos upės (131 p.). Stengdamasis ra- 
šyti vardus originaliose kalbose, ne- 
žinia kodėl autorius visur rašo Kies- 
tutis. 


žinoma, visi panašaus pobūdžio 
suklydimai yra lengvai atleistini au- 
toriui, kuris nesiėmė savarankiškų 
mokslinių studijų ir asmeniškai ne- 
buvo įsitraukęs į anų kraštų gyveni- 
mą. Mes tik galime pasidžiaugti jo 
darbu ir padėkoti, kad jis nuošir- 
džiai jungiasi į kovą už Baltijos kraš- 
tų laisvę. Tik gal jam nederėtų kaip 
mokslininkui atleisti vieną metodinę 
klaidą, prieštaraujančią jo paties iš- 
dėstytiems dalykams.  Nupasakojęs 
trijų Baltijos tautų istoriją ligi pir- 
mojo pasaulinio karo galo, nei iš šio 
nei iš to jis leptelia bendrą išvadą: 
trys Baltijos tautos įgijo nepriklau- 
somybę pirmą kartą septynių šimtų 
metų bėgyje. (144 p.). 

A. Kučas 


TAUTYBIŲ PROBLEMA RUSIJOJE 


ROMAN SMAL - STOCKI: The 
Nationality Problem of the Soviet 
Union and Russian Communist Im- 
perialism. 474 psl. 1952 m. Išleido 
The Bruce Publishing Co., Milwaukee. 


Apie bolševikinį imperializmą pas- 
kutiniaisiais metais pasirodė ilga ei- 
lė knygų, bet nė viena jų šio klausi- 
mo neapima taip plačiai ir giliai, kaip 
ukrainiečio prof. R. Smal-Stockio čia 
minimas veikalas. Autorius yra pla- 
čiai žinomas mokslininkas, ukrainie- 
čių T. Ševčenkos Mokslo Draugijos 
pirmininkas, Marguette universiteto 
profesorius ir žymus politinis veikė- 
jas. 

Pirmiausia knyga imponoja savo 
didumu: 474 pusl smulkučiais 
spaudmenimis, kas maždaug atitinka 
700 psl. normalaus dydžio. Toliau į 
akis krenta veikalo mokslinis pobū- 
dis, išplaukiąs iš kruopščiai surink- 
tos autentiškos dokumentacijos. Au- 
torius cituoja daugybę šaltinių ir, 
jais remdamasis, labai akivaizdžiai 
įrodo bolševikų vykdomą tautinį ge- 
nocidą. Knygos gale platų priedą su- 
daro įvairūs dokumentai. 

šis veikalas įgyja nepaprastos 
reikšmės mūsų gyvenamoms dienoms 
dėl to, kad jis atskleidžia ir į viešu- 
mą pastato bolševikinio genocido 
apologetus ir simpatikus Amerikoje, 
kur jiems ligi šiol sekdavosi slapsty- 


tis, prisidengiant slavistikos profeso- 
rių titulais universitetuose ir augšto- 
mis vietomis valdinėse įstaigose. 

Daugelyj knygos vietų minima ir 
Lietuva, nors daugiausia dėmesio 
skiriama pavergtai Ukrainai. 

Trumpoje apžvalgoje neįmanoma 
supažindinti su šios turiningos ir 
aiškiai, įdomiai parašytos knygos ap- 
imtimi. Kiekvienas, kuriam rūpi 
mokslinis bolševikinio genocido pa- 
žinimas, negali be jos išsiversti. 

Knygai įvadą parašė uolusis kovo- 
tojas dėl nepriklausomos Ukrainos 
prof. L. E. Dobriansky. 

A. Bendorius 


ATSIŲSTA PAMINĖTI 


česlovas Grincevičius — VIDUR- 
NAKčIO VARGONAI, NEĮJTIKĖTI- 
NOS PASAKOS, 131 psl., viršelis Te- 
lesforo Valiaus, išleido Lietuviškos 
Knygos Klubas Chicagoje, kaina 1.50 
dol. 


August Gailit — TOMAS NIPER- 
NADIS, Novelių romanas, vertė H. 
K., išleido “Terra", 314 psl, kaina 
$2.50. 


J. Augustaitytė - 
ŽVAIGžDĖTOS NAKTYS. 
Chicagos skautininkės. 
1952 m. 126 p. Kaina $1. 


Vaičiūnienė: 
Išleido 
Chicago, 

REPLIKA JURGIUI BLEKAIčIUI 


1953 metų “Aidų" Nr. 1 J. Blekai- 
tis pateikia įdomią ir išsamią Made- 
leine  Renaud-Jean Louis Barrault 
teatro gastrolių New Yorke apžvalgą. 

Man teko stebėti tik vieną tojo te- 
atro pastatymą — “Hamletą". Ir 
mano įspūdis kiek kitoks, nei J. Ble- 
kaičio siūlomasis. 

Peržvelkime ryškiuosius apžvalgi- 


kaip elegantiškai patiektas, mūsų 
niekur nepagauna savo vidiniu išgy- 
venimu, nesukrečia emocionaliai ir 
nepriverčia susimąstyti, — mums, 
atrodo, atimama pati didžiausiojo pa- 
saulio vaidmens dvasia". 

Ir toliau J. Blekaitis apgailestau- 
ja, kad “...estetinei emocijai žiūro- 
vuose užaugti trukdė kažkoks trū- 


ninko aspektus. kumas (mano pabr.), glūdėjęs šių 
J. Blekaitis rašo, kad “...jo (Ham- spektaklių (čia įjungta ir Anouilh 
leto — mano past.) tekstas, nors ir  “Repeticija, arba nubausta meilė" — 
A. Biržiška: LIETUVIŲ TAUTOS sąsiuvinis. Žodyną leidžia Karl Win- 


KELIAS. II. Išleido Lietuvių Dienos. 
Los Angeles, 1953 m. 243 p. Kaina $3. 


J. Petruitis: KAIP JIE MUS SU- 
šAUDĖ. Išleido PLB Vokietijos Kraš- 
to Valdybos Knygų Leidykla. 1952 m. 
221 p. 


Lux Christi, trimėnesinis kunigų 
biuletenis, nr. 1 (8), redaguoja kun. 
St. Yla, leidžia Amerikos Lietuvių 
Romos Katalikų Kunigų Vienybė. 
žurnale gausu įdomios medžiagos ku- 


nigams ir pasauliečiams. Turinį su- 
daro įvairūs straipsniai, pamokslai, 
informacijos iš Katalikų Bažnyčios 


gyvenimo, knygų recenzijos. Žurna- 
las gražiai iliustruotas. Apima vidu- 
tinio formato 80 pusl. 


SV. PRANCIšKAUS VARPELIS, 
religinio — patriotinio pobūdžio laik- 
raštis, nr. 3, 32 psl, redaguoja T. 
Modestas  Stepaitis, leidžia Tėvai 
Pranciškonai. Turinys pritaikintas 
liaudžiai, gausu iliustracijų, įdomūs 
straipsniai. šis numeris išleistas Ga- 
vėnios nuctaikoje. 


e San Francisco Peregrine Press 
leidykla anglų kalboj atspausdino O. 
Milašiaus poezijos knygą “Fourteen 
Poems". Tekstą iš pracūzų kalbos į 
anglų vertė ir įžangą parašė Kenneth 
Rexroth. Iliustracijas piešš Edward 
Hagedorn. Leidiny šalia angliško 
teksto paduotas ir prancūziškas. Kny- 
gcs kaina 15 dol. ; 

e Lietuvių kalbos žodyno (lietuviš- 
ko — vokiško) jau išspausdintas 21 

ter leidykla Heidelberge. Redaguoja 
M. Niedermanas, A. Sennas ir A. Sa- 
lys. 


e Petras Būtėnas baigia ruošti stu- 
diją apie lietuvių kalbos dalyvius. 


e L. Dambriūnas baigė knygą apie 
lietuvių kalbos veiksmažodžius. Kal- 
bininkas dirba “Amerikos Balso'' įs- 
taigoje New Yorke. 


e šių metų Liet. Rašytojų Draugi- 
jos premija — 500 dol. — paskirta 
Nelei Mazalaitei už jos knygą “Gin- 
tariniai vartai". Vertinimo komisiją 
sudarė P. Gaučys, V. Ramonas, A. 
Rūkas, S. Tamulaitis, G. Tulauskaitė. 


e Vasario 1 d. Chicagoje buvo pa- 
skirtos Lietuvių Kultūros Fondo pre- 
mijos už dramos veikalus. Konkurso 
komisijai, kurią sudarė A. Augusti- 
navičienė, S. Pilka, V. Valiukas, A. 
Barcnas, St. Tamulaitis, prisiųsti 23 
kūriniai. Pirmoji premija — 500 dol. 
— teko Antanui škėmai už 3 veiksmų 
pjesę 'Pabudimas", antroji gi —300 
dol. — St. Lauciui už scenos veikalą 
“Ponios Žydrienės bendrabutis". 


e Vasario 6 d. paskirstytos “Drau- 
go" novelės konkurso premijos, kurių 
pirmąją — 100 dol. — gavo Nelė Ma- 
zalaitė už novelę “Ažuolinės durys", 
antrąją — 75 dol. — A. Būkas už no- 
velę "Kunigėlis", trečioji — 50 dol. — 
Nijolė Rimkūtė už novelę “Pirmasis 
pacientas". Vertinimo komisija --su- 
sidėjo iš K. Baro, J. Kaupo, A. Valen- 
tino, O. Zailskienės ir kun. P. Celie- 
šiaus. Premijos bus įteiktos Chica- 
goje kovo 22 d. Maironio minėjime. 


mano past.) esmėje, kažkoks lyg ne- 
išsakytumas ar net melas. Čia gry- 
nojo teatro tezė pralaimėjo. Paslap- 
tis buvo pačiuose veikaluose, jų 
tekstų prigimty, kuri, šalia estetinio 
perteikimo, reikalavo sau tikros, ne- 
meluotos emocijos, gilaus įsijautimo, 
įsimąstymo — t. y. vadinamo išgy- 
venimo, o to teatras nedavė“. 

J. Blekaitis prikiša J. L. Barrault 
“Hamleto" traktuotei "išgyvenimo" 
stoką ir nurodo kodėl. “Vidinė, dvasi- 
nė vaidmens pusė: esminė, tegu ne 
gyvenimiška, o meniškai sintetizuo- 
ta, psichologinė tiesa — yra būtina 
ten, kur ji glūdi veikalo pagrinde. 
Aristoteliškieji siaubo ir užuojautos 
jausmai nekyla, vien žavintis formi- 
ne elegancija ir tobulybe (mano 
pabr.), jie pažadinami tik nuoširdaus 
ir gilaus gyvenimo scenoje.“ 


Čia man kyla klausimas, kaip J. 


Blekaitis supranta teatrinę “išgyve- 
nimo" sąvoką? Jei tai yra stanislavs- 


kinis “išgyvenimas" su “tikromis 
aistromis, “tikrais' medžiais ir be 
ketvirtos sienos — tenka sutikti — 


J. L. Barrault tikrai jo nedavė. Jo 
“Hamletas" nebuvo “taip, kaip gy- 
venime" lyg tas Čechovo “Vyšnių s2- 
das", nes ir neįmanoma šekspyrą 
remti 19 amž. pabaigos žmogaus “iš- 
gyvenimu".  šekspyras pateikiamas 
kiekvienoje epochoje kitaip. čia ir 
slypi jo amžinumas. Sutinkant su J. 
Blekaičio koncepcija, kad teatre rei- 
kalinga “...esminė, tegu ir ne gyve- 
nimiška, 0 meniškai  sintetizuota, 
psichologinė tiesa...", tenka tik ap- 
sidžiaugti, — šitoji tiesa “Hamlete?* 
buvo. 

J. L. Barrault gerai pažįsta mūsąją 
epochą. Jo menas giminingas dabar- 
tinei dailei ir muzikai. Tikrai, jūs 
nepajusite tiesioginio “išgyvenimo", 
bežiūrėdami Klee (ar jo pasekėjų) 
paveikslų, ar besiklausydami Barto- 
ko muzikos. Čia jums tektų kreiptis 
į Schumanną arba Repiną ir iš jų pa- 
siskolinti nuostabią realybę, jaučiant, 
kad rašantieji laišką sultonui kazokai 
tuoj pradės paveiksle kalbėtis ukrai- 
nietiškai, o ilgesinga melodija pri- 
mins jums per anksti prarastą jau- 
nystę. Klee ir Bartckas duos jums 
estetinę emociją, kylančią iš formos 
tobulumo ir originalumo ir, jei nori- 
te, per ją subtiliai pateiks jums mū- 
sų kietą ir nykią ir groteskinę epochą. 

J. L. Barrault “Hamletas" yra pas- 
kutinio dešimtmečio Hamletas. Jo 
marionetinis, žaidžiantis ir pamai- 
vus princas rezultate labai tragiškos. 
šitas „tragizmas neduoda kuolu per 
galvą, kėdės negirgžda, šlapios no- 
sinės ir graudūs atsidūsėjimai ne- 
panaudojami. šitas tragizmas ne- 
dingsta uždangai nukritus ir nuo 


jausmų antplūdžio pasilengvinus, — 
ji prisimeni vėl ir vėl. šis spektaklis 
įauga į tavo vidų galutinai. Dar, 
kaip ir kiekvienas tikras menas, J. 
L. Barrault “Hamletas" žiūrčtinas 
keletą kartų. 


Prisiminkime porą J. L. Barrault 
vaidybinių momentų. J. Blekaitis 
reljefiškai iškelia juos, bet traktuoja 
pernelyg lengvabūdiškai. 


Pagal J. Blekaitį, J. L. Barrault 
"gana nepadoriai žaidžia su kauko- 
le, čia linguodamas ją, pamovęs ant 
rankos, čia bandydamas pritaikyti 
ant savo veido“. Pagal mane: J. L, 
Barrault prišlieja kaukolę prie savo 
veido, ir linguoja kartu su ja, dvi 
galvos susijungia amžiname lingavi- 
me — gyvoji ir seniai mirusi. 

J. Blekaitis pamiršo pažymėti 
Hamleto susitikimą su tėvo dvasia. 
J. L. Barrault joje ryškiai užakcenta- 


vo siaubą, kai žmogus pažvelgia į 
anapus ir sužino paslaptį. Jis buvo 
pasimetęs, priblokštas, bejėgis. To- 


dėl tolimesnėje veikalo eigoje Ham- 
letas kiekvienu smulkiausiu piršto 
judesiu jau "išgyvena", sprendžia ir 
neišsprendžia (teprisimena J. Blekai- 
tis mizan:ceną su knyga). šalia eina 
virtucziškas teksto padavimas, kil- 
nus, tarytum matisinė linija, kurioje 
kiekvienas vingis tobulas ir kur ma- 


žiausias riksmas “iš širdies“ suar- 
dytų harmoniją. 
J. Blekaitis pamiršo, kad “Ham- 


letas" nėra realistinis veikalas ir to- 
dėl pasiduoda formai ir estetiniam 
sprendimui. 

J. Blekaitis norėtų sintezės, jis no- 
ri genijaus, “...kokio iki šiol žemė 
nežinojo, kuris sujungtų savo veik- 
loje iki tobulybės privestą vadinamą- 
ji išgyvenimo meną su Barrault de- 
monstruojamąja judesio ir žodžio 
meistryste...", jis tiki, kad “rezul- 
tatas būtų beveik nepakeliamas, be- 
veik žudantis''. 

Bijau, kad tokio genijaus nebus, 
ir jis net nepageidautinas. "Teatro 
menas, kaip ir kiekviena meno šaka, 
eis dviem kryptim: “išgyvenamąja" 
—- realistine ir “formaline" — teat- 
rališkąja. Sintezė gi tebūtų monta- 
žas, kur į Klee dėmes įklijuotume 
Repino kazoką, kur šalia Bartoko 
muzikinės chemijos paleistume kurį 
Brahmso vengrų šokį. J. L. Barrau't 
teatro menas nereikalingas suvulga- 
rinimo ir kompromiso. Tai tėra žai- 
dimas, kartu rimtas ir kartu "tyčia", 
— tas žaidimas, kurį taip moka žais- 
ti vaikai. Kokį su mumis žaidžia vi- 
sas gyvenimas, o ne kuri jo realisti- 
nė nuotrupa. 2 

J. Blekaitis, kalbėdamas apie “Žiū- 
rovų sielos ekstazę“, pamiršo, kad 


siela sielai nelygi. Vienų sielos įpuo- 
la į ekstazę bestebint mėgėjų vaidi- 
namą “Paslaptingoje zonoje". kitų 
— besiklausant tik vieno mMoncelogo 
iš “Kazimiero Sapiegos“ gero akto- 
riaus interpretacijoje. 


Visai teisingai, kad J. L. Barrault 
"Hamletas" reikalingas ištreniruotų 
sielų. Stanislavskinis “išgyvenimas" 
tėra tik pirminė abėcėlė Barrault ti- 
po teatrinėse studijose, pirmasis 
žingsnis į nuosavos individualybės 
kurimą. 


Kiek tai liečia ansamblį, tai jis 
egzistuoja J. L. Barrault “Hamlete". 
Nei vienas aktorius neiškrinta iš pa- 
statymo stiliaus. Bet juokinga būtų 
iš Barrault reikalauti, kad jis skriau- 
stų save ir visą savo meistriškumą 
atiduotų kitiems. “Hamletas" priklau- 
so Hamletui. Net ir atskiras reži- 
sierius vargu ar prilygintų princą 
kitiems. Jei gi šitoje trupėje atsiras- 
tų tolygus J. L. Barrault aktorius, jis 
pareikalautų savojo Hamleto, arba 
išstojęs iš teatro sudarytų savąją tru- 
pę, kaip ją sudarė ir pats J. L. Bar- 
rault. Dabar gi kitiems telieka mėg- 
džioti ir talkininkauti. Išskirtinas 
Simone Valėre pavyzdys, slypįs jos 
kūrybinėje potencijoje ir pačiame O- 
felijos vaidmenyje. Čia seniai žino- 
ma tiesa, kad jausmą (ir dar pami- 
šelės) lengviau suvaidinti, nei dia- 
lektinį ir rafinuotą mintijimą.  Ro- 
zenkrancas su Hildenšternų — tikrai 
pora jaunų vyrukų. Čia Barrault ar- 
čiausiai Šekspyro, nes pastarieji jau- 
nuoliai - Hamleto amininkai. Papras- 
tai juos mėgstama vaizduoti cha- 


rakteriniais ir patyrusiais diploma- 
tais. 
Jei J. Blekaičiui “aristoteliškojo 


siaubo ir užuojautos jausmai nekyla, 
vien žavintis formos elegancija ir 
tobulybe...', tai, protestuodamas 
prieš žodelytį "vien", esu nustebęs, 
kad mano draugas nebeišgyvena es- 
tetinės emocijos. 

Antanas škėma 


e Latvių Informacijos Centro pas- 
tangomis Barbizon Plaza Galerijoje 
New Yorke surengta dail. Ludolfo Li- 
berto darbų paroda, kuri tęsėsi nuo 
sausio 10 iki vasario 16 d. Dailinin- 
kas, prispaustas ligos, pats negalėjo 
pasirodyti viešumoje — apie jį kal- 
bėjo 43 jo išstatyti kūriniai. 

Dail. Liberto vardas Žinomas ne- 
tiktai tėvynėje, bet ir už jos sienų. 
Latvijoje 25 m et us jisai darė 
Rygos Operai dekoracijas, profeso- 
riavo Meno Akademijoje, ir kūrė sa- 
vo privačioje studijoje, dalyvauda- 
mas parodose namie ir užsienyje. Jo 


darbų yra Paryžiaus, Bruselio, Stock- 
holmo meno muziejuose ir Vienos 
Tautinėj Bibliotekoj, New Yoiko Vie- 
šajame Knygyne, Koelno Teatro mu- 
ziejuje, Helsinkyje ir visuose dides- 
niuosiuose Latvijos muziejuose. šis 
dailininkas laikomas impresionistų. 
Jo kūriniuose daugiausiai atsišaukia 
praeitis, ypač miestai su savo senais 
pastatais. Perėję per Ludolfo Liberto 
vaizduotę, jie netenka dalies savo re- 
alistinių elementų ir nuostabiai sužėri 
keleivio žmogaus vizijomis. šios rū- 
šies darbai — pastatai, uostai, bokš- 
tai, bažnyčios, atitinkamai nušviesti 
Barbizono galerijos patalpose, stabdė 
lankytojų žvilgsnį. Paroda buvo gau- 
siai lankoma. 

Pažymėtina, kad ypač Amerikoje 
gyveną latviai gyvai domėjosi šiuo 
savo dailininkų. Jie, sudėję pinigų, 
nupirko ir vieną jo geriausių paveiks- 
lų, kuris bus įteiktas Jungtinių Vals- 
tybių prezidentui D. Eisenhoweriui. 

e Sausio mėn. 12-24 dd. New Yorke 
Asscciated American Artists Gallery 
patalpose savo darbų parodą turėjo 
lietuviams pažįstamas dailininkas Ar- 
bit Blatas. Gimęs jis yra Lietuvoje 
1908 m. ir ten praleidęs dalį jaunys- 
tės. 17 metų amžiaus išsikėlė į Parvy- 
žių, kur išėjęs meno studijas pradėjo 
sekmingai reikštis meno pasaulyje. 
Jo parodų yra buvę Europos ir Ame- 
rikos miestuose. Arbit Blato darbų 
turi abiejų kontinentų muziejai. New 
Yorke išstatytieji kūriniai daugiausia 
buvo Italijos miestų ir gamtos vaiz- 
dai, kur praėjusiais metais dailinin- 
kas praleido kelis mėnesius, susitel- 
kęs kūrybai. Gretimoje salėje lanky- 
tojai galėjo matyti ir jo grafikos pa- 
veikslų. 

Arbit Blatas gerai kalba lietuviškai 
ir turi daug sentimentų savo gimta- 
jai žemei. Jis bendrauja ir su lietu- 
viais dailininkais. 

e Lietuvos Teatro balerina T. Ba- 
buškinaitė, gyvenanti Bostone, dėsto 
baleto meną Plymoutho Meno Insti- 
tute. Be to, ji turi ir savo studijas 
Worcestery ir Bostone. Kovo mėnesio 
1 d. ten ji pastatė “Florindos sapną". 
Dekoracijas daro dail. V. Andriušis. 
Pastatyme dalyvavo 30 šokėjų — jos 
balteto studijos mokinių. 


e Elena Kuprevičiūtė koncertavo 
Paryžiuje ir Vienoje. Kovo mėnesį 
koncertuos Anglijos lietuviams Lon- 
done. Jos brolis Andrius Kuprevičius, 
atvykęs iš Argentinos į Jungtines 
Valstybes, duoda koncertus Amerikos 
lietuviams. Kovo 8 d. koncertavo New 
Yorke. 

e Dail. J. Rimša šį pavasarį ruošia 
Amerikoje savo kūrinių parodą. Pir- 
miausia ji bus atidaryta Chicagoje, 
paskui kilnojama po kitus miestus. 

Sausio mėn. 9-10 dd. Bostone įvy- 
kusiame Balfo metiniame suvažiavi- 
me buvo apžvelgta praėjusių metų 
veikla, perrinkta vadovybė, nustatyti 
ateities darbo planai. Iš padarytų 
pranešimų paaiškėjo, kad praėjusiais 
metais Balfas daugiau gavo aukų, 
kaip 1951-siais. Tačiau buvo pastebė- 
ta, kad sumažėjo nario mokesčio pa- 
jamos. Seimo dalyviams raštu įteik- 
tame pranešime pažymėta, jog iš 140 
šios organizacijos skyrių nario mo- 
kestį už praėjusius metus esą apsimo- 
kėję tik 48 — t. y. ne kiek Gaugiau, 
kaip trečiadalis. 

Toks žymus savo pareigos neatli- 
kusiųjų skaičius daro įspūdį, kad Bal- 
fo skyriuose, šalia entuziazmo padėti 
artimui, yra jaučiamas ir savotiškas 
nuovargis. Nario mokesčio laiku ati- 
davimas liudija apie draugijų našumą. 
Nežiūrint, kad lietuvių apgyventose 
vietose bendruomenės ir pavieniai as- 
menys savo aukas gali prisiųsti tie- 
siog Balfo centrui, tačiau skyriai yra 
tie branduoliai, iš kurių turi sklisti 
labdaros dvasia apylinkėje ir pati or- 
ganizacija per juos išlaikyti tvirtesnes 


VISUOMENINIS 
E GYVENIMAS 


ŽVILGSNIS Į šSALPOS REIKALUS 


šaknis visuomenėje. Užtat ir verta 
atkreipti dėmesį į Balfo reikalus, ku- 
rio veikimo laukas yra beveik neuž- 
matomas. 

Mažiau apsipažinę su tremtinių pa- 
dėtim, įsisiūbavus emigracijai, gal- 
vojo, kad ateis toks laikas, kai nebe- 
bus Balfui darbo. Taip manantieji 
pamiršo, jog ne visiems lietuviams 
pasiseks išvykti iš Europos — dalis 
ten pat turės pasilikti dar sunkesnio 
vargo nešti. Ir iš tikrųjų anapus At- 
lanto pasilikusių gyvenimas šiandien 
yra nepavydėtinas Į Jungtines 
Valstybes ir kitus augštesnio ekono- 
minio lygio kraštus negalėjo išva- 
žiuoti ligoniai, o taip pat ir seneliai, 
neturį kas jais rūpintųsi. Esant vie- 
nam sergančiam šeimoje, nenorėdami 
skirtis, dažnai ir kiti nariai buvo su- 
kliudyti nuo kelionės į užmarius. Bal- 
fo pirm. kan. J. B. Končiaus praneši- 
mu, Europoje dabar yra apie 10.000 
lietuvių. Užsidarius tarptautinėms 
šalpos organizacijoms, tų žmonių pa- 
dėtis pasidarė nepaprastai sunki. Vie- 
tinė valdžia pirmiausia rūpinasi sa- 
vaisiais nuc karo nukentėjusiais tau- 


e Dail. J. Kurauskas, gyvenąs Chi- 
cagoje, dalyvauja grafikos parodoje 
Rochesteryje, kur išstatys litografinį 
darbą “šventosios Moterys". 


» New Yorko apylinkės suorgani- 
Zzuoto lietuvių dailininkų sambūrio pir- 
mininku išrinktas dail. V. Vitkus, A- 
merikoje gimęs ir augęs lietuvis. Jis 
daug nuoširdumo parodė iš tremties 
į New Yorką atvykusiems lietuviams 
dailininkams. 

e Dail. A. Varnas, praėjusį rudenį 
išvykęs į Clevelandą, ten užtruko il- 
gesnį laiką, darydamas portretus. 

e Operos soliste E. Kardelienė 
Montrealyje turi dainavimo studiją, 
kurią lanko 25 mokiniai. Po Kalėdų ji 
koncertavo Chicagoje. Vasario 16 gi 
jos koncertas įvyko Montrealyje. 


e Dail. J. šapkus padarė “Draugo" 
koncerto operų ištraukoms dekoraci- 
jas. Jis yra lankęs V. K. Jonyno į- 
steigtą Meno mokyklą Freiburge, 
Miuncheno Meno Akademiją ir dabar 
tęsia meno studijas. 

e Henrikas Kačinskas, 
pačių 


vienas iš 
stipriausių Lietuvos dramcs 

teatro aktorių, sausio mėnesi pami- 
nėjo 50 metų amžiaus sukaktį. Lie- 
tuvoje jis yra sukūręs per 100 scenos 
charakterių. 

e Skulptorius V. Raulinaitis daly- 
vauja šį pavasarį Clevelando Meno 
Muziejuje rengiamoje parodoje. Jo 
padaryta statula puošia naujosios 
Clevelando lietuvių bažnyčios fron- 
toną. 

e Prof. J. Ereto duktė Aldona Ere- 
taitė, su tėvais gyvenanti Šveicarijoje, 
vaidina Manheimo teatre Vokietijoje. 
Sutartis pasirašyta ir ateinantiems 


metams. 
e Kovo 12 d. Brooklyne rengiama- 
me "Aidų" Muzikos — Literatūros 


vakare muzikinei programos daliai 
išpildyti pakviesta operos solistė An- 
tanina Dambrauskaitė ir Aleksas 
Mrczinskas. Literatūrinėje dalyj sa- 
vo kūrybos skaitys šių metų Rašyto- 
jų Draugijos premijos laureatė Nelė 
Mazalaitė, Bernardas Brazdžionis, 
Jurgis Jankus,Alfonsas Nyka Niliū- 
nas ir Jonas Mekas. Vakare bus įteik- 
ta ir "Aidų" žurnalo 500 Col. premija 
už mokslo veikalą. 


tiečiais — svetimiesiems gi duoda- 
ma pašalpa labai menka. 

Pagal Balfo pirmininko pateiktas 
informacijas, labiausiai pagalba rei- 
kalinga Austrijoj ir Vokietijoj esan- 
tiems lietuviams. Austrijoje jų gy- 
vena 208, iš kurių 150 ligoniai, sene- 
liai ir vaikai. Dirbančių tėra tik 20. 
Austrai svetimiesiems net mažiau te- 
rodo palankumo, kaip vokiečiai. Iš 
valdžios žmogus gauna pašalpos tik 
200 šilingų mėnesiui arba 7 ameriko- 
niškus dolerius. Pragyvenimas bran- 
gus. Apie jį galima spręsti iš to, kad 
sviesto svaras kainuoja 1 doleris. 
Lietuviai daugiausia gyvena stovyk- 
lose — Linze, Salzburge, Kufšteine, 
kovodami su badu. Balfo paramos 
Austrijoj reikia mažiausia 150 trem- 
tinių. 

Vokietijoje yra 8.000 lietuvių. Gyve- 
nama labai decentralizuotai, — 135 
vietovėse. Didžiausiose stovyklose te- 
ra po 400 žmonių, kitose — nuo 30 
iki 70. Galinčių dirbti nedaug, bet ir 
tiems nelengva rasti užsiėmimą. Sve- 
timtaučių padėtį labai sunkina 10 
milijonų vokiečių tautybės pabėgėlių, 
atvykusių iš komunistų užgrobtų Žže- 
mių. Vyriausybės dėmesys atkreiptas 
į juos. Svetimiesiems ir čia duodama 
pašalpa yra tokia menka, jos: jie pu- 
siau badauja. Balfo gi teikiama pa- 
rama taip pat yra maža — proporcin- 
gai padalijus, vienam lietuviui me- 
tams tektų 5 pfenigiai arba 1 ameri- 
koniškas centas dienai. Vokietijoj 
pastovios pašalpos reikalingų lietuvių 
dabar yra 4.000. Jų tarpe — 2.000 
vaikų iki 16-metų amžiaus, 530 džio- 
vininkų, 400 sergančių kitomis chro- 
niškomis ligomis, 220 inva'idų, 205 
našlės su mažais vaikais, 245 gausios 
šeimos, kurių tėvas arba motina li- 
goniai, 610 senelių. Visų jų gyveni- 
mas vargingas. Tik tie džiovininkai 
ir senukai yra pakankamai aprūpin- 
ti, kurie patenka į prieglaudas arba 
sanatorijas. Vaikai, negaudami už- 
tenkamai maisto, bei nuo šalčio apsi- 
ginti drabužių, lengvai gali palūžti ir 
išaugti paliegėliais. Užtat kai ku- 
rios motinos kan. J. B. Koncių verk- 
damos prašė pasiimti jų nors vieną 
vaiką į Ameriką ir taip jį iškelbėti 
nuo bado. 

Prancūzijoje gyvena apie 800 lie- 
tuvių, išsisklaidžiusių po visą kraštą. 
Ir čia netrūksta ligonių bei šiaip su- 
vargusių, reikalingų nuolatinės pa- 
šalpos, nors daugumas išsimaitina iš 
savo skurdaus uždarbic. 


Belgijoje esančių lietuvių didžioji 
dalis vargsta anglių kasyklose. Jiems 
anoje šalyje jokių šviesesnės ateities 
vilčių nėra, todėl visi nori išemigruo- 
ti, bet neturi pinizų laivo bilietui. 

Italijoje gyvena 120 lietuvių — dau- 
giausia studentų ir dvasiškių. Jiems 


' reikalingiausi drabužiai bei avalynė. 

Šveicarijoje tėra tik 50 mūsų tau- 
tiečių. Jų padėtis kiek geresnė. Kur- 
rie nedirba, gauna paramos iš val- 
džios. Ligoniai — džiovininkai pasul- 
dyti senatorijose. Į Šveicariją Balfas 
paramos nesiunčia. Jos taip pat ne- 
gauna ir Danijoje gyvenantieji. Tik 
išemigruojantiems padedama  nusi- 
pirkti laivo bilietus. 

Toks yra pasilikusių Europoje l'e- 
tuvių bendras vaizdas pagal Balfo 
pateiktus davinius. Anoj pusėj At- 
lanto, kaip matcme, pasiliko labiau- 
siai suvargę žmonės, kurių jokia val- 
stybė nenorėjo įsileisti. Tai skaudžiai 
atiaučia tremtiniai. Jų nuotaikas mo- 
rališkai sunkina ir vietinės valdžios 
šaltas žvilgsnis. Kas tad bepasilieka 
jiems, jeigu ne vienintelė išeitis — 
kreipti akis į savo brolius, anksčiau 
ar vėliau išvažiavusius į užmarius ir 
jau šiaip taip įsikūrusius. Dabar jų 
yra visur — Australijoje, Naujojoje, 
Zelandijoj, Pietinėse Amerikos val- 
stybėse, Kanadoje ir šiaurinėj Ame- 
rikoj. Iš visur tad yra pagrindo lauk- 
ti pagalbos paliktam Europoje lietu- 
viui. Bet, žinoma, labiausiai jos tiki- 
masi iš Kanados ir šiaurinės Ameri- 
kos. Čia nuo senu laikų yra susikū- 
rusios tvirtos lietuvių kolonijos ir, 
ypač Jungtinėse Valstybėse, pasižy- 
mėjusios stebėtinu dosnumu artimui. 

Dar prieš paskutinę emi-raciją bu- 
vo kalbama, kad čia gyvena apie mi- 
liionas lietuviškos kilmės žmonių. Po 
šio karo prisidėjo dar 27.807 tremti- 
niai, neiskaitant Kanados. Tie žmo- 
nės, patys neseniai išblokšti iš savo 
krašto ir sunkiai vargę stovyklose, 
itin gerai pažįsta Europoj pasiliku- 
siujų padėtį. Jie žino, kad dar anais 
laikais, kai veikė UNRRA bei IRO, 
pagalba iš Amerikos maistu ir dra- 
bužiais daug reiškė. Ką bekalbėti 
šiandien, kai tremtiniai, netekę tarp- 
tautinės globos. 

Užtat iš kažin kur pradėję sklisti 
gandai, kad Europos lietuviams ne- 
besanti reikalinga pagalba drabužiais, 
jų pačių buvo griežtai paneigti. Sau- 
sio — vasario mėnesio Balfo biule- 
tenyje pavieniai asmenys ir .bendruo- 
menės iškelia apdaro trūkumą. Ten 
vienbalsiai tvirtinama, jog Europoje 
tremtiniai kaip tik dėvi iš Amerikos 
gautais drabužiais. Jeigu nėra iš ko 
nusipirkti maisto badaujantiems vai- 
kams arba metų naštos pris'ėgtie- 
siems, kaip begalima kalbėti apie dra- 
bužių pirkimą? Įsidėmėtini tremtinių 
sielovados tvarkytojo Tėv. A. Berna- 
tonio žodžiai, tuo reikalu neseniai ra- 
šyti Balfui: “Turiu pareikšti, kad 
* Balfas, kaip ligšiol, o gal dar intesy- 
viau, siųstų šalpos reikalingiems tau- 
tiečiams. Jei Amerikoje keliamas 
klausimas, kad likusiems Vokietijoje 


drabužiai nereikalingi, tai yra aiškus 
padėties nesupratimas. Čia gyvenan- 
tieji ir dirbantieji šalpos srity aiškiai 
mato, kad šalpa drabužiais ir avaly- 
ne yra taip pat labai, net labiau rei- 
kalinga, kaip šelpimas maistu ir pi- 
nigals... Žinoma, nesupraskit, kad 
maisto nereikėtų... Drabužių ir ava- 
lynės augštos kainos daro juos nepri- 
einamus. Todėl žmonės asmeniškai ir 
laiškais skundžiasi dėl aprangos netu- 
rėjimo. Balfas neturi nustot šelpęs 
mūsų tautiečių drabužiais ir avalyne. 
Tik turime dar pridėt, jog Balfas pa- 
ragintų aukojančiuosius, kad auko- 
jamieji drabužiai ir avalynė būtų dar 
tinkami naudojimui.'? 

Atsižvelgdamas į nemažėjantį trem- 
ties vargą, Balfas Bostone įvykusia- 
me seime priėmė 367.700 dol. sąmatą, 
iš kurių 171.900 dol. pasiryžta gauti 
daiktais, 0 195.800 dol. grynais pini- 
gais. Iš tos sumos Vokietijoje esan- 
tiesiems manoma skirti 144.509 dol. 
Viena jų dalis bus panaudota maisto 
produktams pirkti pačioje Ameriko- 
je, būtent cukrui, riebalams, kurie čia 
2-3 kartus pigesni, kaip Europoje, o 
kita dalis — 72.000 dol. bus siunčia- 
ma grynais pinigais, kad patys trem- 
tiniai nusipirktų maisto, kuris tenai 
pigesnis (duona, pienas, miltai, mė- 
sa). Pasiuntus tokią sumą, kiekvie- 
nas Vokietijoje reikalingas pagalbos 
lietuvis mėnesiui gautų 5 markes. 
Diepholzo 150 mokinių išlaikymas 
kainuoja mažiausia 36.000 dol. me- 
tams. Kitoms gi vargo mokykloms, 
kurių dar 12 veikia toje pačioje Vo- 
kietijoje, reikia 20.000 dol. Balfas taip 
pat yra pasiryžęs šelpti lietuvius Aus- 
trijoje, Prancūzijoje ir kitur; padėti 
galintiems išemigruoti, kurių dabar 
yra apie 3.000 žmonių. Tai dėl to ir 
nutarta šiemet prašyti iš visuomenės 
200.000 svarų daiktais arba gėrybė- 
mis ir 195.800 dol. pinigais. 

šis Balfo nutarimas, aišku, nė vie- 
no nenustebino; Amerikos lietuviško- 
ji visuomenė, susitelkusi į šią didžiu- 
lę labdaros organizaciją, dirbdama 
sutartinai, lengvai gali sukelti tokią 
sumą. . Veikiant pavienui, būtų sun- 
kiau. Užtat ir iškyla Balfo skyrių 
reikšmė didžiuose Amerikos plotuose. 
Turint jų 140, galima sakyti, jog be- 
veik visose kolonijose yra tremti- 
niams šelpti centreliai. Iš jų turi eiti 
labdaros dvasia visai apylinkei. Balio 
skyriai pamažu turi įtraukti į šalpos 
darbą ir tuos lietuvius, kurie nuoša- 
liau stovi nuo tautinio veikimo. Ar- 
timo meilė lengviau sujungia širdis, 
kaip kiti visuomeniniai bei politiniai 
reikalai. Sunku įsivaizduoti, kad atsi- 
rastų tiek nutautęs lietuvis, kuris sa- 
moningai atsisakytų auka paremti 
pusbadžiu gyvenantį Europoje savo 
tautietį. Žymios dalies lietuvių rezer- 


votumas šalpos darbui greičiausiai 
priskirtinas eiliniam apsileidimui, iš 
kurio gali pabudinti pamokslai baž- 
nyčiose, prakalbos, gerai crganizuo- 
tos rinkliavos, Lietuvių Dienos, spau- 
da... šalia Balfo skyrių į šalpos žygį 
turi stoti ir kitos draugijos bei pavie- 
niai asmenys, o labiausiai patys trem- 
tiniai, po šio karo atvykę į Ameriką. 
Stebint Balfo nuveiktus Garbus, 
negalima aimanuoti, kad visuomenė 
pabėgėlių atžvilgiu būtų buvusi šal- 
ta. Tačiau vistiek tenka apgailestau- 
ti, kad į tokį kilnų artimo meilės dar- 
bą dar nepavyko įtraukti visų lietu- 
vių. Balfo žiniomis, net pačių trem- 
tinių tik trečiadalis teįsijungė į šal- 
pos veiklą. Jo sekretorės pranešime 
suvažiavimui dabartinė padėtis sky- 
riuose taip apibūdinama: “Kai kurie 
senieji Balfo darbuotojai, jausdamiesi 
pavargę, sumažino savo veiklą, pasi- 
tikėdami, kad jų vietas užims naujos, 
jaunesnės jėgos. To pasčka: vietoj 
Balfo ir narių skaičiui per tuos me- 
tus padidėti, maža skirtumo nuo to, 
kas buvo raportuojama prieš du me- 
tus", Susidarė savotiška padėtis, ku- 
ri pamažu taisosi. Minėtameė prane- 
šime sakoma: “Balfo veiklai šis lai- 
kotarpis nebuvo perdaug naudingas. 
Senieji amerikiečiai jautėsi, kad 
tremtiniams atvykus, vietiniai gyven- 
tojai grįš į savo senąsias normalias 
visuomenines pareigas ir šalpos rei- 
kalus perleis naujai atvykusiems, ku- 
rie šalpos reikalingumą geriau žino, 
nes patys tremties sunkumus perzy- 
veno. Naujai atvykusieji negalėjo 
įsijungti į darbą ir nepa/ėgė, kadangi 
jiems patiems reikėjo įsikurti, persi- 
orientuoti visame gyvenime, mokytis 
kalbos, jieškoti darbų, išsimokėti sko- 
las, mėginti pasisavinti gyvenimą, ku- 
rio per visą tremties laiką kaip ir 
neturėjo. Be to, juk ir pačiai Balfo 
vadovybei tik šiemet iš valdžios pasi- 
sekė gauti leidimą į centro valdybą 
įtraukti nepiliečius tremtinius. 


Dabar daug kas pakrypo gerojon 
pusėn. Neseniai atvykę tremtiniai 
jau šiek tiek ekonomiškai prasimušė, 
apsiprato su Amerikos suvotiškomis 
gyvenimo aplinkybėmis. Seniau at- 
važiavusieji gi, jei kurie manė, kad 
šalpos reikalus perims tremtiniai, 
šiandien greičiausiai tokią klaidingą 
nuomonę jau pakeitė. Visi lietuviai 
sudaro vieną didelę šeimą ir tik ben- 
dromis jėgomis įmanoma atlikti dide- 
lius darbus. Ne vienoje vietoje jau 
iš pat pradžios visa šalpos iniciatyva 
perėjo į naujai atvykusių tremtinių 
rankas, tuo džiaugiantis seniesiems. 
Tenka tik tą solidarumo dvasią ug- 
dyti, kad sujungtomis galiomis būtų 
įgyvendyti Balfo seime nustatyti dar- 
bo planai. 

Tėv. L. Andriekus, O. F. M. 

MEDICINOS LAIMĖJIMAI LIETUVOS 
NEPRIKLAUSOMYBĖS METAIS 


spaudą ir po 
metų revoliucijos  nusilp- 
nėjus rusų caro valdžios spau- 
dimui  pavergtoms tautoms,  gy- 
dytojų vietą visuomenės darbe pradė- 
jo užimti ir kitų profesijų Žmonės, 
o gydytojai ėmė tenkintis daugiau 
savo profesiniu darbu. Tačiau jų 
vaidmuo ir kituose visuomenės dar- 
buose pasiliko žymus. 

Gydytojai dalyvavo Lietuvos val- 
džioj ir seime. Tai Dr. Kazys Gri- 
nius, visų seimų narys, ministeris 
pirmininkas ir respublikos preziden- 
tas. Dr. Jonas Staugaitis — visų 
seimų narys, buvęs seimo pirminin- 
kas. Dr. Vl. Lašas ir Dr. Buzelis bu- 
vo seimo atstovai, Dr. E. Draugelis 
— seimo atstovas, vidaus reikalų 
ministeris ir sveikatos departamento 
direktorius. Dr. K. Jokantas — sei- 
mo atstovas ir švietimo mininsteris. 
Kiti sveikatos departamento direkto- 
riai buvo Dr. Alekna, Dr. J. Bagdo- 
nas, Dr. Br. Sipavičius, Dr. šidlaus- 
kas, Dr. Maciūnas, Dr. Mickus. 


Leidus 
1905-6 


lietuvių 


Ligoninės ir Sanatorijos 

Nepriklausomybės laikais Lietuvoj 
buvo pastatyta 12 naujų apskričių 
ligoninių — Marijampolėj, Panevėžy, 
šakiuos, Alytuj, Mažeikiuos, Utenoj, 
Zarasuos, Kėdainiuos, Tauragėj, Vil- 
kavišky, Raseiniuos, Telšiuos, o Kau- 
ne — didelės universiteto klinikos. 

Buvo įsteigtos kelios privačios li- 
goninės Kaune ir provincijos mies- 
tuose, kaip prof. Mažylio privati mo- 
terų ligų klinika, prof. Kuzmos priv. 
chirurginė klinika ir kitos. Vilniuj 
lietuviai turėjo savo kolektyvinę li- 
goninę, organizuotą Dr. A. Domaše- 
vičiaus dar prieš pirmą pasaulinį ka- 
rą. Ji veikė visą laiką, iki Vilnius bu- 
vo grąžintas Lietuvai. 


Liet. Raudonasis Kryžius ir jo vei- 
kėjai 

Tai Dr. Jurgis Alekna, Dr. Rokas 
šliūpas, prof. Pr. Mažylis, prof. P. A- 
vižonis. Kauno Raud. Kryžiaus ligo- 
ninė buvo praplatinta, Birštono kur- 
ortas taip pat praplatintas ir sutvar- 
kytas; čionai darbu daug prisidėjo 
gydytojai R. šliūpas ir B. Matulionis. 

Pastatyta R. Kr. sanatorija džiovi- 
ninkams A. Panemunėj su 300 lovų, 
įsteigta vaistinė Kaune, gailestingųjų 
seserų kursai, kurie kasmet jų išleis- 
davo po kelias dešimtis. Buvo pasta- 
tyta Klaipėdos ligoninė, kur vedėjas 
buvo Dr. J. Ciplijauskas. Akušerių 
kursai buvo išlaikomi sveikatos de- 
partamento, 

Buvo įsteigta Draugija Kovai su 
Tuberkulioze, kurios pirmininkas bu- 

vo Dr. K. Grinius nuo 1924 iki 1944 
m., kada apleido Lietuvą. Pirmutinė 
tos draugijos sanatorija buvo įsteig- 
ta 1930 m. A. Panemunės šile ir tu- 
rėjo 90 lovų, iš jų 30 vaikams. Vėliau 
ta pati Draugija atidarė sanatoriją 
(150 lovų). Tuo būdu vasaromis vi- 
sose trijose sanatorijose būdavo apie 
A. Romainiuose (60 lovų) ir Alytuj 
300 užpildytų lovų. Kai prisijungė 
Vilniaus sritis 1939 m., dar prisidėjo 
apie 150 lovų. Be to, valdžia turėjo 
Varėnoj sanatoriją su 80 lovų ir apie 
100 lovų Jurbarke, o L. Raud. Kry- 
žius apie 300 lovų. Per 10 metų, iki 
antrojo pasaulinio karo pradžios, vi- 
sų lovų skaičius džiovininkams pasie- 
kė virš 1000. Reikia dar paminėti, 
kad prof. V. Tumėnienė įsteigė A. 
Panemunėj savo privatinę džiovinin- 
kų vaikų sanatoriją, kuri vėliau buvo 
praplėsta ir pasiekė 100 lovų. 

Dr-ja kovai su džiova, be sanato- 
rijų, išlaikė apie 15 dispanserių, apie 
8 vasaros kolonijas, turėjo apie 3000 
narių ir netoli pusantro milijono litų 
metiniam balanse. Ji gaudavo iš val- 
džics vos 18.000 litų metinės pašalpos. 
Ji leido savo metraštį “Kovą su džio- 
va", apie 4000 egz. (paskutiniu laiku 
— dukart per metus). Redaktorius 
buvo Dr. K. Grinius. Be to, leido bro- 
šiūrų. 

Veterinarijos Akademija su savo 
bakteriologiniu institutu, moderniškai 
įrengtų, gamino ir žmonėms gydyti 


serumus: priešdifterinį, nuo raudonli- 


gės. Karo metu vokiečiai pritaikė sa- 
vo keršto politiką Lietuvai, beveik su- 
stabdė to instituto veikimą; pritrūko 
priešdifterinio serumo ir padažnėjo 
mirtingumas nuo difterijos. Iš Vo- 
kietijos gydomo serumo, kaip ir kitų 
vaistų, įvežimas nebuvo leidžiamas. 


Iniciatyva dėl tautos mitybos pageri- 
nimo 
Prof. V. Lašas ir jo bendradarbiai 
davė metmenis „tautos mitybai racio- 
nalizuoti, išleisdami keletą studijų 
tuo reikalu, o praktiška priemonė 
tam buvo — Dotnuvos žemės ūkio 
akademijos namų ruošos skyrius, iš 
kurio tuo klausimu išėjo nemažai dar- 
bų. Dr. Birutienės ir kitų lektorių 
iniciatyva, akademijos studentės pa- 
rašė eilę diplominių studijų — apie 
kovą su kūdikių mirtingumu Lietuvoj, 
apie kovą su dulkėtumu, apie kūdi- 
kių auginimo papročius ir kit. 
Pieno gamybos ir pardavimo sutvar- 
kymas 
Kauno mieste ir kitur buvo Veteri- 


narijos departamento ir Pienocentro 
nuopelnas.  Pienccentras išleisdavo 


pasterizuotą pieną, kurs Lietuvoj ne- 
buvo taip plačiai vartojamas ir mė- 
giamas, kaip matom Amerikoj. 

“Maistas", padidinęs kiaulių eks- 
portą, buvo priverstas atkreipti dė- 
mesį, kad daug jų serga virais (ra- 
jais), iš kurių vėliau išauga soliteris. 
Už trichinų suradimą kiaulių mėsoj 
Kauno m. savivaldybės laborantė 
gaudavo premiją tik 2-3 kartus per 
metus. Tai rodo, kad trichinos gana 
retai esti kiaulėse. 

Dr. A. Jurgeliūnas, higienos profe- 
sorius ir V. Higienos Instituto vedė- 
jas, minėtinas kaip tyrinėtojas hel- 
minthiasio - kirminų tarp Kauno pra- 
džios mokyklų mokinių. 

Kovai su kirminais (helminthiasis) 
buvo suruošta Dr. Mickaus, Sveika- 
tos departamento direktoriaus, eks- 
pedicija, vadovaujama Dr. Minelgos. 
Dėl bolševikų okupacijos nebuvo spė- 
ta paskelbti jos duomenų; buvo tyri- 
nėta Augštadvario, Semeliškio, Aly- 
taus apylinkės. 

Lietuvos statistikos biuras ir jo 
metraščiai pagerino Lietuvos medici- 
nišką statistiką. Valstybėj ėmė reik- 
štis planingumas ir geriau buvo gali- 
ma numatyti ateitis. 

Ligonių kasos ir draudimas nuo 
nelaimingų atsitikimų buvo taip pat 
žingsnis į priekį, kad medicinos pa- 
galba pasidarė prieinamesnė, vienu 
ar kitu atsitikimu buvo būtinas daž- 
nesnis apsilankymas pas gydytoją, 
o ligonių kasų statistika daug ką nu- 
švietė sveikatos reikalais, pvz. paro- 
dė, kaip dažnai lietuviai darbininkai 
suserga. 

Reikia pastebėti, kad ligonių kasos 
teikė pagalbą, palyginti, nedideliam 
krašto gyventojų skaičiui, būtent, 
tarnautojams ir įmonių darbininkams. 
Kaimo gyventojai, kurių buvo daugu- 
ma, ūkininkai ir samdiniai naudojosi 
privatine medicinos pagalba. Savival- 
dybių medicina Lietuvoj nebuvo or- 
ganizuota panašiai kaip Rusijos zem- 
stvose. Anais laikais rusų caro val- 
džia buvo priešinga, kad Lietuva, 
kaip Rusijos pakraštys, turčštų sa- 
vivaldybę. O nepriklausomybės lai- 
kais medicinos pagalbos teikimas kai- 
mui nebuvo spėtas tinkamai organi- 
Zzuoti. Šita spraga, ateity tvarkant 
Lietuvos -iveikatos reikalus, turčtų 
būti išlyginta. Kaimų gyventojai tu- 
rėtų būti aprūpinti lengviau ir pi- 
giau prieinama medicinos pagalba. 

Reikia nors trumpai apsistoti ties 
trijų asmenų darbais Kauno mieste 
— laikinojoj Lietuvos sostinėj. "Tai 
Dr. Kazio Griniaus, burmistro Jono 
Vileišio ir inžinieriaus Stepono Kai- 
rio veikla. 

Dr. Grinius buvo Kauno miesto 
sveikatos skyriaus vedėju nuo 1922 
iki 1935 metų. Čia jo darbas pasireiš- 

kė socialinės medicinos protegavimu. 
Be gydymo ir sanitarinės priežiūros, 
daugiau dėmesio buvo kreipta į mo- 
kyklų mediciną ir kovą prieš kūdikių 
mirtingumą ir motinų paliegimą, o 
taip pat į kovą su džiova, lyties li- 
gomis, trachoma, piktšašiais, niežais 
ir į kovą su parazitais. Jam esant toj 
vietoj apie 13 metų, mirtingumas 
džiova sumažėjo apie pustrečio karto. 
Mokyklų padėtis pradžioj buvo blo- 
ga — patalpos be ventiliacijos, ma- 
žai švaros. Kauno sveikatos skyrius 
įvedė pagerinimų: įtaisė praustuvus, 
langelius orui įleisti. Kauno m. savi- 
valdybė pradėjo statyti mokykloms 
namus (Jablonskio, Kudirkos). Ne- 
priklausomybės metais buvo pasta- 
tyta apie 10 moderniškų mokyklų į- 
vairiose miesto dalyse, kiekviena ke- 
liems šimtams mokinių, viso apie 
5000 mokinių. Liko dar apie 5000 
mokinių blogesnės patalpos, bet pa- 
gerintos. 

Dr. K. Griniaus profilaktinį darbą 
labai rėmė burmistras Jonas Vileišis, 
Kauno sumodernintojas higienos 
prasme, o tai pakėlė miesto sveika- 
tingumą. 

Minėtinas inžinierius Steponas Kai- 
rys, vandentiekio ir kanalizacijos 
vykdytojas. Vėliau tai perėjo į kitus 
provincijos miestus. Kaimas tuo tar- 
pu kantriai laukė savo pagerinimų. 
Buvo sudaryti mūrinės Lietuvos ir 
suelektrinimo projektai. Jeigu ne ru- 
sų okupacija, tiems darbams būtų 
atėjus eilė. 

Trachomos nuošimtis Kauno mies- 
te pradėjo kristi nuo 1928 m., kada 
buvo įve:tas privalomas mokymas ir 
plačiau pradėjo veikti vandentiekis su 
kanalizacija, o iki to laiko buvo vis 
augštas trachomuotų procentas. 


Kova su veneros ligomis. 

šitoj srity iškilo du principai: 1) 
įstatymo keliu sudraudimas apkrėti- 
nėti veneros ligomis ir bausmė už 
tai lygiai vyrams, lygiai moterims, 
ir 2) gydymas valstybės lėšomis. 

Šitie principai, rodos, daugiausia iš- 
kilo iš Seimo sveikatos pakomisės 
dar 1920-21 metais ir abolicionistų 
draugijos veikimo. 

Apie 1934 m. buvo išleistas įstaty- 
mas kovai su veneros ligomis, pa- 
ruoštas Dr. J. Maciūno, sveikatos 
dep-to direktoriaus, iniciatyva. Jis 
praplatino kovą, uždėjo atsakomybę 
už apkrėtimą ir įvedė į valstybės 
biudžetą specialias sumas kovai su 
venercs ligomis. Visose apskrityse 
buvo įsteigtos odos ir veneros ligų 
ambulatorijos, kurios praplėtė vene- 
ros ligų gydymą. Po kelerių metų 
buvo pastebėtas veneros ligų mažė- 
jimas. Tai rodo, kad kelias kovai su 
tomis ligomis buvo teisingas. 


Kovoj su vaikų ir motinų mirtingumu 
reikia atžymėti Pieno Lašo ir Kūdi- 
kių Gelbėjimo draugijos veikla, 
Pieno Lašo Dr-ja veikė 1923-1940 
m., iki uždarymo bolševikmečiu. Jos 
pirmininkas visą laiką buvo Dr. K. 
Griniaus. Tos draugijos uždavinys 
— teikti neturtingų motinų kūdi- 
kiams pieno ir gydomo maisto ir už- 
laikyti dieniniuos lopšeliuos darbo va- 
landomis mažus vaikus. Draugija 
dirbo sykiu su motinų ir vaikų kon- 
sultacijomis (sveikatos centrais), ku- 
rias išlaikė Kauno m. savivaldybė. 


Kūdikių Gelbėjimo draugija Kau- 
ne išlaikė didelę prieglaudą “Lopšelį" 
— apie 200 vaikų. Joje buvo augina- 
Mi vaikai (daugiausia pamestinukai) 
iki trejų metų amžiaus, turėjo pieno 
ir gydomo maisto virtuvę, įsteigė vai- 
kų patronatą, t. y. vaikų atidavimą 
globoti į bevaikes šeimas už nedidelį 
atlyginimą. Kūdikių prieglauda ėmė 
krypti gerojon pusėn, kada perėjo iš 
valdžios žinios į visuomenės rankas 
— Kūdikių Gelbėjimo Draugijos, ku- 
rioj pasižymėjo ponios: S. Smetonie- 
nė, Br. Biržiškienė, Rimšienė-Hunebei. 

Kova su alkoholizmu nuo vyskupo 
Valančiaus laikų, t. y. nuo pereito 
šimtmečio pusės, buvo lyg katalikų 
kunigų nuosavybė. Lietuvos nepri- 
klausomybės pradžioj Seimas buvo 
pavedęs pirmenybę visuomenės orga- 
nizacijoms kovoj su alkoholizmu. Ka- 
talikų Blaivybės Dr-ja gavo teisę lai- 
kyti pardavinėjimo įstaigas (smukles, 
restoranus), bet išėjo nepasisekimas. 

Buvo sukompromituota atneštinė 
pas mus, o ten švedijoj labai pavy- 
kusi Geteborgo sistema kovai su al- 
Kkoholizmu. "Tuo tarpu kova su al- 
Ikoholizmu visoj medicinos sistemoj 
turi labai didelę reikšmę. 

Kovoj su svaigiaisiais gėrimais L. 
K. Blaivybės Dr-ja stengėsi gaminti 
ne tik sveikus gėrimus, bet ir maistą, 
buvo vedama propaganda, kad valgis 
būtų sveikas. Blaivybės Dr-ja gami- 
no vaisių sultis. Vėliau ji tai perleido 
Pienocentrui, kurs turėjo daugiau 
Iššų ir jėgų, o Bl. Dr-ja tik kontro- 
liavo. 

Blaivybės Dr-ja susilaukė didelės 
krizės apie 1938 m. Priežastys: ma- 
terialinės ir iš vidaus pusės, iš pačios 
draugijos narių, kurie pakenkė dr- 
jos veikimui. Jai pavaduoti susikūrė 
Lietuvos Blaivinimo Sąjunga, vado- 
vaujama prof. Bagdono, Dr. Vaičiū- 
no, prof. V. Lašo. Minėtina Sveikatos 
ir Blaivybės Draugija su jos veikė- 
jais Dr. M. Nasvyčiu ir K. Raliu. 

Kauno universitetas, skaitant nuo 
Augštųjų Kursų įsteigimo 1920 me- 
tais, ir jo medicinos fakultetas lietu- 
vių tautos atgijime yra atlikęs svar- 
bią rolę, ypač kaip gydytojų prakti- 
kų ruošėjas. Medicinos gydytojų 


„ higienos. 


augščiausias skaičius 1939-1940 me- 
tais po Vilniaus srities prijungimo 
buvo pasiekęs apie 1500. Jie buvo 
pasiskirstę į 3 beveik lygias dalis: 
lietuvių, lenkų ir žydų —- kiekvie- 
nų Maždaug po 500. 


Gydytojų specialistų paruošimas 
klinikose vyko patenkinamai. Laikui 
bėgant visos klinikos — vidaus ligų, 
chirurgijos, moterų, vaikų, nervų, 
akių, ausų - nosies - gerklės, odos ir 
veneros ligų — išleido patyrusių gy- 
dytojų specialistų, kurie rasdavo dar- 
bo ne tik centre — Kaune, bet ir 
provincijos miestuose (Klaipėdoj, 
šiauliuos, Panevėžy, Marijampolėj ir 
kituose miestuose, o vėliau Vilniuj). 

Kaikurie gydytojai, kaip augštai 
kvalifikuoti specialistai, buvo plačiai 
pagarsėję, pavyzdžiui pakanka pami- 
neti akių ligų profesorių Petrą Avi- 
žonį, chirurgą prof. V1. Kuzmą, kurie 
labai iškėlė lietuvio gydytojo vardą ir 
įgijo didelį pasitikėjimą žmonių 
akyse. 


Lietuviška medicinos literatūra 


Palyginant su ankstyvesniu peri- 
odu, nepriklausomybės laikotarpis 
čia buvo žymiai turtingesnis. Vis dėl- 
to reikia pastebėti, kad Kauno medi- 
cinos fakultetas, o paskutiniais me- 
tais prisidėjęs ir Vilniaus medicinos 
fakultetas nesuskubo pagaminti kiek 
reikiant lietuviškų medicinos vadovė- 
lių. Studentams, kurie gerai nemo- 
kėjo svetimų kalbų, tai buvo didelė 
spraga, ir jų išmokslinimas nuo to 
turėjo nukentėti. Ne tik spausdintų 
vadovėlių trūko, bet kaikurie pro/eso- 
riai nepagamino ir rotatoriais multi- 
plikuotų kursų. Kaip išimtis mi- 
nėtini: P. Avižonio “Akių. li- 
gų vadovas", Blažio “Įvadas į 
psichiatriją“, J. Bagdono “Įvadas 
į vidaus mediciną" ir kiti. Vadovėlių 
stoką kiek papildė fakulteto organas 
“Medicinos fakulteto darbai". Per 
visą nepriklausomybės laiką ėjo mė- 
nesinis žurnalas "Medicina" (redak- 
torius Dr. J. Žemgulys, po jo — Dr. 
J. Staugaitis), kur buvo nemažai ver- 
tingų straipsnių. Šio žurnalo leidėjai 
buvo Kauno Medicinos Draugija ir 


medicinos fakultetas. Kitas gana 
svarbus laikraštis, “Sveikata ir 
Darbas", leidžiamas ligonių  ka- 


sų, turėjo platų medicinos skyrių; 
be to, leisdavo knygeles sveikatos 
klausimais. Lietuvos Vaiko dr-ja 
spausdino mėnraštį “Motiną ir Vai- 
ką", kuriame buvo dedami populia- 
rūs straipsniai iš vaikų ligų ir vaikų 
Kiti leidiniai: “Kova su 
džiova'' (redaktorius Dr. A. Garmus), 
iš pradžių mėnraštis, vėliau metraštis 
(jo redaktorius Dr. Grinius). Metraš- 
tis “Pieno Lašas" — redaktorius Dr. 
K. Grinius. Be to, išėjo ir daugiau 

laikraščių — gailestingųjų seserų, 
akušerių, medicinos turinio knygų, 
kurių dėl vietos stokos čionai smul- 
kiau neminėsiu. 

Gydytojų suvažiavimai buvo šau- 
kiami paskutiniais laikais L. Gydy- 
tojų Sąjungos. Jie buvo neperiodi- 
niai — per 22 metus viso 5; suva- 
žiavimų darbai buvo išleidžiami at- 
skiromis knygomis. 

Gydytojų organizacijos 

Kaune buvo Kauno Medicinos drau- 
gija, kuri jungė lietuvius ir lietuviš- 
kai kalbančius gydytojus, šaukė mė- 
nesinius posėdžius, kurių pranešimai 
ir protokolai buvo dedami į “Medi- 
ciną". 

Kauno Gydytojų Sąjungos nariai 
buvo daugiausia kitataučiai gydyto- 
jai: žydai, rusai, lenkai ir kiti; pra- 
nešimai ir debatai dažniausiai ėjo 
rusų kalba. 

Gydytojų korporacijos “Fraternitas 
Lithuanica“ nariai daugiausia buvo 
karo gydytojai. 

Panašiai kaip Kauno mieste, į 
dvi grupes rikiavosi ir provincijos 
miestų gydytojai (Šiaulių, Panevė- 
žio), paskutiniu laiku Vilniaus: viena 
su lietuvių kalba, antra su rusų arba 
lenkų (Vilniuj). Tik čionai, dėl ma- 
žesnio narių skaičiaus, toks pasi- 
skirstymas dar labiau mažino gydy- 
tojų organizacijų veiklumą. 

Paskutinį dešimtmetį Kaune atsi- 
vado gydytojų specialistų draugijos 
(chirurgų, akių, vaikų, venerologų), 
kurics atitraukė dalį jėgų iš Kauno 
Medicinos draugijos ir šios aktingu- 
mas sumažėjo. 


Atskiros žinybos sveikatos reikalams 

Prie Vidaus reikalų ministerijos 
veikė Sveikatos departamentas, Kraš- 
to Apsaugos ministerija turėjo Ka- 
ro Sanitarijos Vadybą, Susisiekimo 
ministerija apėmė geležinkelių gydy- 
tojus, švietimo ministerijos žinioj bu- 
vo mokyklų medicina, L. šaulių Są- 
junga turėjo savo sanitarinį skyrių. 

Įvairios ligonių kasos turėjo savo 
medicincs skyrius. 

Reikalas turėti vieną centrinį svei- 
katos organą — ministeriją ir gy- 
dytojų rūmus — buvo suprastas nuo 
pirmų nepriklausomybės dienų. Jisai 
buvo svarstomas jau pirmam Lietu- 
vos gydytojų suvažiavime 1921 m. ir 
vėlesnio, bet vis užtruko. Nepriklau- 
somybės laikais Lietuvos sveikatin- 
gumas kilo. Tai rodo tiek bendro, tiek 
kūdikių mirtingumo sumažėjimas. 
Užėjęs antras pasaulinis karas ir 


svetimos okupacijos pavertė niekais | 


daug gerų pastangų ir įdėto darbo. 
Dabar reikia laukti geresnių laikų, 
kad galėtume atkurti nepriklauso- 
mybės metais pasiektus kultūrinius 
laimėjimus. Dr. V. Tercijonas 

PAST 


ABOS 


KAIP NEREIKIA RENGTI VASARIO 
ŠEšIOLIKTOSIOS 


Mūsų spauda ir radijas nuolat pri- 
mena, kad dalyvauti Vasario šešiolik- 
tosios minėjimuose yra kiekvieno lie- 
tuvio pareiga. Tačiau kažkodėl vis nu- 
tylima, jog yra šventa pareiga minėji- 
mus žmoniškai surengti ir juos tin- 
kamai pravesti. 

Mūsų dėmesį atkreipė Vasario 16 
minėjimai New Yorke. Jeigu perei- 
tais metais apsikentę tylėiome, tai 
šiais Metais yra gyvas reikalas pra- 
bilti, juo labiau, kad pernykščių metų 
tyla tiktai padrąsino organizatorius 
padaryti dar vieną žingsnį atgal. 

Yra aiškų, kad lietuviai, eidami į 
šios rūšies parengimus, ypatingų rei- 
kalavimų nestato. Jie ateina dar kar- 
tą draugėj išgyventi tą didžiąją mū- 
sų tautos dieną ir nors savo dalyva- 
vimu, kuklia auka ir nauju pasiryži- 
mu atduoti savo dalį, kurios iš mūsų, 
laisvųjų žmonių, reikalauja Tėvynė. 

Deja, rengėjai dažnai, gal per daž- 
nai, šį pagrindinį uždavinį išleidžia iš 
akių. 

Ką galima tarti apie tokius minė- 
jimus, kur žmonės be reikalo ilgiau- 
siai laikomi salėse; kur sakomos il- 
giausios kalbos, ir kartais tik tuo su- 
metimu, kad kuris asmuo galėtų “pa- 
sirodyti'"'; kur meninės pajėgos duoda 
šiai progai tolimus veikalus, kiti bi- 
suoja su kaukių baliui, o ne Vasario 
Šešioliktajai tinkančiomis arijomis, 
treti daugiau rūpinasi šokiais ?... 

Grįžkime prie Lietuvos Nepriklau- 
somybės šventės paminėjimo New 
Yorke. Tai pavyzdys, kaip negalima 
minėjimo pravesti. 

Ir štai kodėl. 

1. Minėjimas per ilgai užsitęsė. Pir- 
miausia  pažymėsime, kad ketvirtai 
valandai skelbtas minėjimas prasidė- 
jo pagal visas “lietuviško punktualu- 
mo" taisykles, taigi su geru pavėlavi- 
mu ir nusitraukė iki devintos vaka-o. 

2. Minėjime nesijuto stiprios vado- 
vaujančios rankos. Didesniems susi- 
rinkimams ar minėjimams pravesti 
reikia ir sugebėjimo, ir sklandesnio 
sakinio, ir pakenčiamo lietuvių ka!- 
bos vartojimo. O to dažnai trūko. 

3. Per ilgos kalbos. Rengėjai ne- 
silaikė taisyklės, kad tokios rūšies 
minėjime pilnai užtenka vieno pagrin- 
dinio kalbėtojo. šiame minėjime buvo 
du valandiniai kalbėtojai. 

Geriausiai šia prasme orientavosi 
svečiai, kurie žinojo ir saiką ir laiką. 

4. Netinkama meninė programa. 
Nežiūrint, kad meninės pajėgos buvo 


tvirtos — jokiu būdu to paties ne- 
galima pasakyti apie programos pasi- 
rinkimą (minėjime dalyvavusio akto- 
riaus ši pastaba neliečia). 

Kodėl choras pasirinko religini mu- 
zikos veikalą, ir dar lotynišką, kur 
Vasario 16 proga girdėjosi ne Lietu- 
vos, o Jeruzalės vardas? 

Kur buvo populiariosios liaudies 
dainos? O jų tiek daus ir tiek gra- 
žių! 

Dar blogiau buvo su solistu, kuris, 
be poros lietuviškų, pasirinko tėvo 
ariją iš "Traviatos" (Užmiršai tėvų 
namus) ir... Maksimo ariją apie Fru 
Fru ir kitas penkias meilužes (iš 
“Linksmosios našlės"). Horribile dic- 
tu atgue auditu! 

Gal ir šią ariją solistas pasirinko 
dėl “patriotinės" tematikcs? Mat, ji 
baigiasi žodžiais — “savąją tėvynę 
lengvai aš pamirštu''?... 

5. Šokiai, kurių nereikia, nes Lie- 
tuvos didybę ir garbę prisimindami 
mes negalime užmiršti, ką jaučia ir 
ką išgyvena Vasario 16 Lietuva šian- 
dien. 

Tai tiktai kelics pastabos. O jų bū- 
tų ir daugiau... 

žinom, kad buvo minėjimų, kurie 
puikiai pasisekė. Toki susilauks dar 
didesnio pasisekimo ir kitais metais. 
Gi tokiam New Yorkui, kuris turėtų 
vadovauti, nes turi rimtų pajėgų, ten- 
ka susirūpinti ir, organizuojant se- 
kančius minėjimus, nebedaryti klaidų, 
kurios metėsi į akį eiliniam minėjimo 
dalyviui. 

Šias pastabas laikome ne tik vie- 
tinio pobūdžio dalyku. Matome, kad 
ir kitur, kaip Bostone, šiemet Vasa- 
rio šešioliktąją būta nuslūgimo. Į to- 
kius reiškinius reikia atkreipti pa- 
dvigubintą dėmesį — ne tik atitinka- 
miems skyriams, bet ir Amerikos Lie- 
tuvių Tarybos vadovybei. Vasario 
Šešioliktoji yra Lietuvos laisvės ir ko- 
vos šventė. Tokia dvasia ir pasiryži- 
mu turi praeiti ir minėjimai. 

V. Utenis. 


APIE MASONUS 


Masonų organizacijos vienur slap- 
čiau, kitur viešiau tebeveikia. Jų va- 
dai ar simpatikai masonų tikslus 
pristato viešumai kilnius kilnius — 
pagarbą žmoniškumui ir asmens lais- 
vei. Jų priešai nurodo, kad tie šūkiai 
yra tik kaukė, kuria pridengtas tik- 
rasis neskelbiamas tikslas — paimti 


į masonų rankas vadovavimą atskiro- 
se tautose ir visame pasaulyje, kuris 
virstų galutinai vien valstybe ir ku- 
rio piliečiai būtų atpalaiduoti nuo 
Katalikų Bažnyčios įtakos. Tos rū- 
šies pasisakymų aptinkame štai ir 
šiomis dienomis: 

“Demokratiniuse kraštuose maso- 
nai niekam nekelia baimės ir nesuda- 
ro pavojaus. Priešingai, jie atkak- 
liai gina demokratiją, saugo religijos, 
sąžinės ir asmens laisvės principus" 
(Vienybė, 1952, Nr. 23). 

Kaip tą skelbiamą laisvę praktiškai 
vykdo, rodo pačių masonų pasisaky- 
mai: 

“Jūs visi — kalbėjo referentas A. 
Giraud 1951 m. Prancūzijos “Grand 
Oriento" ložių suvažiavime Paryžiuje 
— nurodėte, kad įvairios respubli- 
koniškosios vyriausybės turėjo ne'ai- 
mingą ranką. Jūs pripažinote, kad 
konfesinis mokymas mūsų šalyje lais- 
vai išsiplėtė. Jokis ministeris nedriso 
pasirašyti potvarkico, kuris buvo jau 
seniai reikalingas, būtent, panaikinti 
paskutinius Falloux įstatymo pėdsa- 
kus ir įvesti Elzase — Lotaringijoje 
ir visuose Prancūzijos Unijos kraš- 
tuose laicistinio mokymo įstatymą, 
sudaryti valstybės  pasaulčžiūrinį 
neutralumą visur ir lygiai galiojantį, 
pasirūpinti pakankamu valstybinių 
mekyklų skaičium ir joms reikalin- 
gų laicistinių mokymo jėgų ir t. t. 
Mokiniai ir auklėtiniai turi gauti lai- 
cistinę dvasią. Jokis mokomasis in- 
stitutas toliau neturi laikyti kapelio- 
nų, nei religijos mokytojų. 

“Bažnyčia žygiuoja pirmyn; ji Ži- 
no, ko nori, ir dirba tiksliu kovos pla- 
nu. Jeigu masonerija nori likti išti- 
kima savo teisingumo, laisvės ir tie- 
sos principams, jeigu ji nenori atsi- 
sakyti nuo laimėjimų masonų, kurie 
praeityje, kartais su pavojum gyvy- 


bei ir laisvei — kovojo prieš visas 
tamsos galybes, — ji turi nedelsdama 
žygiuoti į priešpuolį. 


“šitie ponai (būtent, klerikalai) 
mums parodė pavyzdį. Kai tik jie 
pajuto valdžią savo rankose, ja tuo- 
jau pasinaudojo. Ką mes turime da- 
ryti, visai aišku: turime laimėti iš 
naujo daugumą už Jlaicistinę mokyk- 
lą, o tada į darbą! Jokio tuščio fejer- 
verko! jokių pusiau priemonių: turi- 
me nuslcepinti visą dabartinę pluralis- 
tinę mokyklų sistemą, kad ji daugiau 
niekad neturčtų vilties atgyti.“ 

Taip perduoda masonų kalbėtojo 
mintis žurnalas “Stimmen der Zeit" 
(1952, spalių mėn., 60 p.) ir priduria: 
“šitų. pavyzdžių užtenka parodyti 
Prancūzijos ložių neapykantai prieš 
Bažnyčią ir religiją. Ir šitie beato- 
dairiniai kovotojai už mokyklų lais- 
vės pavergimą nerausdami vadina £a- 
ve kovotojais už laisvę ir toleranciją". 


Dar dėl atskirų tautų tautinio ma- 
sonų nepriklausomumo: 

"Atskirų kraštų masonų tautinis 
patriotizmas ir savo kraštui pasiau- 
kojimas yra gal didesnis už įvairių 
tikybininkų, ypač tokių, kurie yra 
įpareigoti būti besąlygiškai paklus- 
nūs vienam internacionalo centrui, 
net vienam asmeniui — vadui, tėvui 
ar paties Dievo vietininkui" (Vie- 
nybė, 1952, Nr. 23). 

W. Forestier savo knygoje “Die 
Internationale Freimaurerei", Zue- 
rich, apie masonus tuo atžvilgiu liu- 
dija: 

"Nėra jokios tautinės masonerijos" 
(263 p.) O dėl internacionalo: 

"1913 m., metus prieš pirmąji pa- 
saulinį karą, viešai, nors be susido- 
mėjimo, Berne (Šveicarijoje) buvo 
sudaryta masonų “Pasaulio Sąjunea". 
Tuo pačiu metu Haagoje pozė“žiavo 
VI masonų konferencija. Jos kvieti- 
me buvo nusakyta programinė kryp- 
tis: “Per paskutiniuosius metus mūsų 
idealas laimėjo vis daugiau ir dau- 
giau širdžių — tuojau sujungti ma- 
soniškas tautas. Iš naujo pabrėžiszme 
nepalaužiamą valią įvykdyti pagaliau 
pasaulio mazonų grandinę, kuri lig 
šiol buvo tik idėja“. Autorius priduria, 
kad masonų organizacijos visur dirba 
tuo pačiu metodu, turi tą patį mokslą 
ir “politiškai vieningą pasaulio fron- 
tą" (76 p.). Kalbant apie Šveicarijos 
masonus iliuminatus, nurodomas ir 
tas politinis viso pasaulio masonų 
tikslas: “Ko siekė iliuminatai ir ko 
siekia apskritai masonai dar šisn- 
dien? Ne ko kito kaip pasaulinės 
valdžios, arba “pasaulinės valstybės", 
kaip Išmintis sako" (209 p.). 

Iš to pat rašto patiriame, kad pir- 
miausia masonų organizacija atsira- 
dusi Anglijoje (1717). Iš ten anglų 
didikai ložę sukūrę Paryžiuje (1725). 
Tarp 1717 ir 34 organizavosi Olandi- 
joje, Vokietijoje, Ispanijoje, švedijoje, 
Lenkijoje, Šveicarijoj. JAV pirmoji 
10žė buvo sudaryta 1730 Bostone. JAV 
kūrime  masonai turėjo didesnės 
reikšmės nei bet kuriai kitai valsty- 
bei. Washingtonas ir kiti preziden- 
tai davę priesaiką masonų biblija. Ne- 
priklausomybės skelbimo akte iš 56 
pasirašiusiųjų 53 esą masonai. Ben- 
dras masonų skaičius JAV minimas 
3.000.000, Anglijoje 400.000 su 6000 
ložių, Prancūzijoje apie 60.000, Vokie- 
tijoje buvo prieš karą apie 80.000. 
Visame pasauly kalbama esą 4-5 mi- 
lijonai. 

Tačiau savo karingumo atžvilgiu 
masonai nelygu masonams. Žinomi 
savo karingumu prieš religiją ir Baž- 
nyčią prancūziškojo tipo masonai. Iš 
neapykantos krikščionybei jie rašė 
himnus šėtonui, jį savo viešpačiu va- 
dindami. Kas kita anglosaksiškieji 


mMasonai, kuriems tas fanatizmas sve- 
timas. Tačiau pereitais metsis JAV 
pasireiškusi polemika dėl mokyklų 
rodo, kad ir JAV masonai šiai kovai 
nėra abejingi. 

L [Ek 


NEPAISO PAVARDŽIŲ 


Praėjusiais metais “Naujienų" 306 
numeryje buvo atspausdintas rašinys 
"Galvas kapodami kultūros nepakel- 
sime", kur paminimas augšias Ka- 
talikų Bažnyčios asmuo. Tūlas J. 
Vanagas, pasiryžęs patikslinti V. K. 
anksčiau tame pačiame dienrašty la- 
bai vienašališkai rašiusį tema: “Me- 
nas, mokslas ir herezija", be reikalo 
užkabino vysk. V. Brizgį. J. Vanagas, 
mat, tvirtina, kad šis ganytojas ra- 
šęs “Aiduose" apie Vinco Krėvės 
“Dangaus ir žemės sūnus“. Perskai- 
čius iš karto kilo abejonė, nes, būda- 
mas senas žurnalo ėmėjas, nepaste- 
bėjau, kad minėtasis vyskupas būtų 
kada nors šiuo klausimu “Aiduose'? 
išsitaręs. "Tuojau perverčiau visus 
žurnalo komplektus, ir nieko nera- 
dau. Tiesa, 1950 metų “Aidų" 5 nu- 
mery yra straipsnis: “V. Krėvės 
"Dangaus ir žemės sūnūs' teologo 
akimis", bet jo autorius — ne vysk. 
V. Brizgys, o vysk. V. Podolskis. J. 
Vanagas, matyt, to nešmė į galvą. 
Jeigu vysk. V. Brizgio pavardė raši- 
ny nebūtų minima kelis kartus, ga- 
lėtume prileisti, jog čia tik papras- 
tas plunksnos nuslydimas. Dabar gi 
atrodo kas tai daugiau. 


Tikrai įdomus faktas! Žmogus, ku- 
ris pasineša į “Laisvą Tribūną", ne- 
bepaiso paliečiamųjų asmenų pavar- 
dės! Pažymėtina, kad tiek V. K., 
tiek J. Vanago rašiniai yra keistai 
užgaulūs Katalikų Bažnyčiai. Čia ir 
kyla mintis, ar tasai paukštis iš vi- 
so bus skaitęs “Aiduose"' straipsnį “V. 
Krėvės “Dangaus ir žemės sūnūs' te- 
ologo akimis". Gal jam apie tai 
kas nors kitas pasakė. O gal pavar- 
džių maišymas jam neatrodo didelis 
dalykas raštuose? Jeigu taip, tai 
tektų laukti, jog ateityje jis pana- 
šiai pradės maišyti kunigus, gydy- 
tojus, advokatus... Bet ar tuo bus 
pasitarnauta tiesai ir pagerbta žodžio 
laisvė, kurios vardan dažnai neven- 
giama tendencingai užkabinti net Ka- 
talikų Bažnyčią ? 

B. Mikelionis 


e Brocktono lietuviai tremtiniai 
jau ketvirtus metus dienos uždarbį 
paaukoja Lietuvos vadavimui. Pini- 
gai įteikiami Altui. Tremtinių auka 
atsveria didžiąją pusę šiai vietovei už- 
dėtos sumos. 

ĮVYKIAI 


e Vasario 4 d. mirė Elizabetho lie- 
tuvių parapijos klebonas kun. Juozas 
Simonaitis. Velionis buvo gimęs 
Brooklyne 1897 m. Įšventintas kuni- 
gu, pcrą metų vikaravo New Yorko 
Aušros Vartų parapijoje. 1924 m. 
paskirtas Elizabetho lietuvių parapi- 
jos klebonu, toje vietoje išbuvo iki 
mirties. Kun. Juozas Simonaitis pri- 
klausė prie tų Amerikoje gimusių lie- 
tuvių, kurie neužsigina savo tauty- 
bės ir tėvų kalbos. Visą amžių veikė 
Vyčių crganizacijoje, “Kunigų Vieny- 
bėje" ir visame Amerikos lietuvių 
judėjime. Su vyčiais lankėsi Lietu- 
voje, įteikdamas jų vardu per gen. 
Nagevičių kariuomenei brangią dova- 


ną — aukso kardą. Savo parapijoje 
įsteigė mokyklą ir rūpinosi, kad būtų 
dėstoma lietuvių kalba. Atvykus 


tremtiniams, pats pirmasis Amerikoje 
įvedė reguliarias lituanistikos pamo- 
kas visiems mokiniams. Savo bažny- 
čią išdabino lietuvių tautodailės or- 
namentais. šventoriuje pa-tatydino 
didžiulį lietuvišką kryžių, kuris sako 
praeiviui, kad čia meldžiamasi lietu- 
vių. Laidotuvės įvyko vasario 9 d, 
dalyvaujant Newarko arkivyskupui ir 
dideliam būriui dvasiškijos bei pasau- 
liečių. 


o Visose lietuvių kolonijose iškil- 
mingai buvo paminėta Vasario Šešio- 
liktoii. Daugelyje vietų ta intencija 
atlaikytos pamaldos. Didesniuose 
miestuose į susirinkimus  atsilankė 
Kongresc atstovai, burmistrai, senato- 
riai, pasakydami apie Lietuvą pa'an- 
kias kalbas. Keliose valstybėse gu- 
bernatoriai paskelbė “L i e tuvos 
Dieną". šventės proga buvo renka- 
mos aukos. 


e Raštu pravestuose rinkimuose į 
Lietuvos Žurnalistų Sąjunsos valdy- 
bą įėjo: A. šalčius, S. Narkeliūnaitė, 
V. Rastenis, D. Penikas ir A. Merke- 
lis. Į revizijos komisiją išrinkti J. 
Prunskis, K. Sruoga, G. Galva. Gar- 
bės teismą sudaro M. Biržiška, J. 
Vitenas, V. Trumpa. Vasario 14 d. 
naujoji valdyba pradėjo eiti pareigas. 


e Kolumbijoje kun. "Tamošiūno, 
kun. Salduko ir dr. Siručio iniciatyva 
Bogotos mieste organizuojama lietu- 
vių konsuliariniams reikalams įstaiga. 
Tikimasi, kad ji greit pradės veikti. 
Tuo reikalu su vyriausybe atliekami 
tam tikri formalumai, 


e Vasario 3 d. į Jungtines Valsty- 
bes atvyko iš Romos šv. Kazimiero 
Kolegijos vicerektorius prel. V. Tulaba 
Jis kolegijos reikalais lankysis kai 

kuriuose miestuose. Toje auklėjimo 
įstaigoje dabar yra 21 studentas. Gy- 
venama iš aukų. Gegužės mėnesį, 
Lietuvių Kunigų Vienybės pakviestas, 
čia atvyksta ir kolegijos rektorius 
vysk. V. Padolskis. 


e Vasario 1 d. Brooklyno Apreiški- 
mo parapijos šeštadieninėje mokyklo- 
je buvo įteikti pažymėjimai pirmo- 
sios laidos abiturientams. Pažymėji- 
mams įteikti buvo pakviestas Lietu- 
vos gen. konsulas New Yorke Jonas 
Budrys. Brooklyno šeštadieninėje mo- 
kykloje mokėsi 193 jaunuoliai. Pažy- 
mėjimus gavo 11. Mokykla veikia 
klebono kun. Norberto Pakalnio gl9- 
boje, kuris praėjusį rudenį į visas 
klases įvedė lietuvių kalbos pamokas. 
Ššeštadieninės mokyklos vedėjas yra 
A. Simušis, mokytojai: kun. J. Pakal- 
niškis, E. Dimavičius, A. Bendorius, 
E. Gerdvilienė, J. Košys, šventorai- 
tienė, J. Matulaitienė, M. Liuberskis, 
B. Kulys ir V. K. Jonynas. 


e Sausio pabaigoje išėjo vysk. V. 
Brizgio ir kan. J. B. Konciaus pasi- 
rašytas atsišaukimas kunigystėn pa- 
šaukimų reikalu. Jame pranešama, 
kad tremtyje esą vyskupai rūpint's 
kunigų auklėjimu Lietuvai sudaro ko- 
misiją. Jos pirmininkų yra arkivysk. 
J. Skvireckas, vicepirm. vysk. V. Pa- 
dolskis, gen. sekretr. kan. J. B. Kon- 
cius. Garbės pirmininku sutiko būti 
kard. F. Spellmanas. Atsišaukime ko- 
misija prašo kunigų savo parapijosė 
propaguoti pašaukimų į dvasinį luo- 
mą idėją. Pageidaujama, kad viena 
diena metuose būtų paskirta maldai 
ta intencija. Tinkamus jaunuolius ra- 
ginama siūsti į šv. Kazimiero Kole- 
giją Rcmon. 


e LTB Romos apylinkės surengtą 
Vasario Šešioliktosios paminėjimą sa- 
vo atsilankymu pagerbė daug žymių 
svečių, tarp kurių ypatingai minėtini: 
kard. J. Pizzardo, arkivysk. L. Cen- 
tcz, arkivysk. Gawlina, vysk. Bucko, 
vysk. V. Padolskis, Italijos užsienio 
reikalų viceministeris E. Dominedo, 
senatorius M. Cingolani. Akademinš- 
je minėjimo daly nebuvo min. St. 
Girdvainio ir min. St. Lozoraičio. 


o Amerikos Lietuvių Bendruome- 
nės Chicagos apylinkės valdyba pas- 
kutiniame posėdy šalia spaudos ir in- 
formacijos kcmisijų dar nutarė įsteig- 
ti švietimo, kultūros, sporto, jaunimo 
ir ekonomijos komisijas ir į jas į- 
traukti rinktines šių sričių pajėgas. 
Chicagos Lietuvių Bendruomenės a- 
pylinkė arba apygarda apima Illi- 


nois, Wiscosino, Indianos, Missouri ir 
Kentucky valstybes. 


«+ Seserų Kazimieriečių naujojoje 
Marijos vardo mokykloje šiemet mo- 
kosi 800 mergaičių. Vietos dar yra 
300-400. Lietuvaitės sudaro pusę mo- 
kinių. Lietuvių kalba joms visoms 
privaloma. "Tikyba taip pat dėstoma 
lietuviškai. Savaitėje vieną kartą 
duodama liet. dainų pamoka. 


e Vliko Vykd. Tarybos Informaci- 
jų skyrius Eltos biuletenius pradėjo 
leisti vokiečių kalba. Leidiniai siun- 
čiami vokiečių, šveicarų, skandinavų 
telegramų agentūroms, svetimų vals- 
tybių politikams, žymiesiems laikraš- 
čiams. Informacijų biuletenį nutarta 
leisti du kartu mėnesyje. Pirmasis iš- 
6jo sausio pabaigoje. Informacijų sky- 
rius mano atgaivinti ir prancūzų kal- 
boje ėjusį biuletenį. 

e Balfo pirm. kan. J. B. Končiui 
New Ycrke padaryta sunki operacija. 
Po jos sveikata pamažu taisosi. 


e Vasario 8 d. Chicagoje sėkmingai 
praėjo dienraščio “Draugo“ koncer- 
tas. Programoje buvo perduota Miko 
Petrausko  kompanuotos dainos ir 
trys "ištraukos iš operų Birutė" ir 
“Eglė žalčių karalienė." Programą iš- 
pildė pagarsėjęs dainos ansamblis, ve- 
damas A. Steponaitienės — Stephens. 


e Vasario 11 d. Muenchene mirė 
kun. Antanas šidlauskas. Gimęs jis 
buvo 1914 m. Pagirio parapijoje. Prieš 
karą dirbo Kauno arkivyskupijos kū- 
rijoje. Tremtyje veikė Tautinėje De- 
legatūroje teisiniu patarėju. Buvo 
bažnytinės ir civilinės teisės daktaras. 


e Pasibaigus dienraščio “Draugo? 
suorganizuotiems žurnalistikos kur- 
sams, kurie praėjo Loyolos Universi- 
teto globoje, šios mokslo įstaigos var- 
du kursų rengėjams buvo išreikšti lin- 
kėjimai. 

e Vasario 7-8 dd. Brooklyne įvyko 
Lietuvių Studentų Sąjungos suvažia- 
vimas. Buvo gvildenti su mokslus 
einančio jaunimo reikalais susiję 
klausimai. Ta proga jaunosios me- 
no jėgos pasirodė literatūros vakare. 

e Čilė iškilmingai paminėjo lietu- 
vio Igno Domeikos 150 metų gimimo 
sukaktį. Jis per sukilimus pakėgęs 
iš Rusijos, dalyvavo Čilės kultūrinia- 
me gyvenime. Jis buvo net Santia- 
go universiteto rektorius. Domeikos 
vardu pavadintas vienas kalnas ir 
uostas. 


e Vasario 13 d. mirė Chicagos šv. 
Petro ir Povilo lietuvių parapijos kle- 
bonas kun. Mykolas G. švarlis. Ve- 
lionis yra gimęs 1901 m. Chicagoje. 
Buvo uolus kunigas ir nuoširdus lie- 
tuvis. 

BALANDŽIO 12 DIENA 5 VAL. PO PIETŲ 


BROOKLYNE, APREIŠKIMO PARAPIJOS SALEJE 
(North 5th ir Havemeye: gatvių kampas) 


Tas E 


Kultūros žurnalo A I D Ų metinis 


MUZIKOS-LITERATUROS VAKARAS 


MNT TT TTT TTT 


Muzikinę programos dalį išpildys: 
Lietuvos Operos solistė 
ANTANINA DAMBRAUSKAITĖ 
ir 


Pianistas A) Mios k 


Literatūrinei programos daliai pakviesti: 


BertnaisdaėsBiA d? 16 ni 
Ju:ė'gi ss ankus 

Nele Mazalaite 

Jonas Mekas 

Alfonsas Nyka Niliūnas 


VAKARE BUS ĮTEIKTA PREMIJA Už MOKSLO VEIKALA 


Visi yra maloniai kviečiami savo atsilankymu paremti Kultūros žurnalą 

